
Die is laat in die jaar 1834. Die Southern Swan is reeds 
twee maande gelede uit Engeland weg en in die flou strale 
van die dalende son lyk dit nou asof hy stil op die water lê 
en wieg, nie ver van die kus van die Kaap die Goeie Hoop 
nie. 'Trouens, die buitelyne van Tafelberg kan reeds deur 
die dynserigheid op die see gesien word. Maar rondom haar 
protesteer die see met klein skuimbekbranders teen die wind 
en die swaar maste buig amper onder die las van die sier- 
like, witgebolde seile. Kreunend beweeg die vaartuig voren- 
toe, maar dit hou tred met die golwe sodat die meisie langs 
die kantreling die indruk kry dat hulle op die uitgestrekte 
watervlak vasgeanker lê. 

Sylvia D'Southy se oë is dromerig op die pragtige toneel 
voor haar gerig. Sy is skaars bewus van die beweging van 
die groot skip en van die sagte wind wat met haar goue, 
glansende hare speel. Haar blou oë weerkaats die blou van 
die see en die lug, en haar fyn, adellike gelaatstrekke is bloe- 
send van die gesonde buitelug waarin sy die afgelope twee 
maande geleef het. In gedagtes versonke aanskou sy die 
naderende dynserigheid waarin haar nuwe tuiste lê. 

Voetstappe agter haar onderbreek haar gedagtegang. Sy 
herken hulle dadelik, want sy het reeds menige aangename 
uurtjie aan boord in die geselskap van Edward Hastings 
deurgebring. Daar is net drie passasiers op die swaar ge- 
laaide vragskip, en hulle was dus meesal aan mekaar se ge- 

selskap oorgelaat. Sy en haar broer, kaptein Marcus D'Sou- 
thy, hou albei van die ryk jong kêrel en was dus baie bly 
om hom as mede-reisiger te hê. 

Sy kyk oor haar skouer en glimlag vriendelik. Hastings 
kom langs haar staan en laat rus sy hande op die reling 
onderwyl hy `n oomblik ook na die dowwe lyne van die 
tafelblad” en Leeuberg kyk. Dan wend hy hom tot haar en 
glimlag in haar oë. 

En toe, Sylvia?” vra hy met sy welluidende, diep stem, 
voel jy opgewonde?” 

Sy antwoord nie dadelik nie. Weer eens voel sy daardie 
aangename gloed deur haar gaan terwyl sy in sy donkerbruin 
oë kyk. Sy is bewus van sy swart hare en songebruinde ge- 
Jaatstrekke, sy effens hoë wangbene wat `n byna Oosterse 
trek aan sy oë verleen, en sy neus wat prominent bo sy dun, 
ferm lippe uitstaan. Sy breë skouers strek bokant sy dun 
middellyf uit, maar hulle skep nie die indruk van forse 
krag nie. Dit is asof hulle gemaklik op sy liggaam rus, met 
net `n geringe aanduiding van die spierkrag wat in hulle op- 
gesluit lê. 

Sy aantrekkingskrag vir haar skuil in daardie half ver- 
steekte manlikheid wat deur sy hele houding weerspieël word. 
Sy word nou ook weer opnuut bewus van die geheimsinnig- 
heid wat daar altyd in sy oë skuil. Dit kom haar voor asof 
`n mens maar altyd net `n klein deeltjie van hierdie man se 
gedagtes en gevoelens sal kan peil. Jou kennis van hom sal 
enduit oppervlakkig bly. 

Eindelik antwoord sy dromerig: 

sNatuurlik voel ek opgewonde, Edward. Hoe dan an- 
ders, as 'n mens feitlik halfpad om die wêreld moes reis om 
jou nuwe tuiste te bereik 2” 
“Dit sal nie vir altyd wees nie, 


; 


troos hy haar. ,Nadat 

Marcus hom in die Kolonie onderskei het, sal julle na julle 
ouerhuis kan terugkeer en daar sal hy natuurlik gou be- 
vordering kry.” 

Ons het nie meer `n ouerhuis nie, Edward,” sê sy sag. 
“Ek is jammer, Sylvia.” Daar is wel `n klank van berou 
in sy stem, maar — soos altyd — is dit asof daar geen ge- 
voel met die woorde saamgaan nie. ËEn juis dit is wat hom 
vir haar so interessant maak. Sy weet nooit wat binne-in 
hom aangaan nie. 

“Ek vergeet soms dat jul ouers nie meer daar is nie.” 

sDit maak nie saak nie,” antwoord sy meer opgewek. 
Ons is al daaraan gewoond.” 

En waar Marcus gaan, gaan jy?” voeg hy laggend by. 

sHy is al wat ek het,” sê sy sag. ,Dit was nie swaar 
om aan my vriende en familie totsiens te sê toe hij die aan- 
stelling as kaptein van die Kaapse garnisoen gekry het nie. 
Ek het trouens sonder `n oomblik se aarseling besluit om 
saam met hom die vreemde binne te gaan. Dit sal aan- 
vankhkk miskien maar moeilik gaan, maar solank ons byme- 
kaar is, is ek gelukkig.” 

“Ek sal darem ook daar wees.” Hy kyk in haar oë en `n 
sekonde kan hy die flitsende gevoelens in hulle sien. Dan 
kyk sy af om die ligte blos op haar wange te verberg. 

Hy kyk dadelik weg en lag opgewek om haar 'n kans te 
gee om haar verleentheid te bowe te kom. 

slIn elk geval,” roep hy uit, ,die reis is darem eindelik 
verby né! Ons sal mêre vroeg aan land kan gaan.” 

Van die voorstewe af kom die kaptein van die skip aan- 
gestap. Hy sien hulle teen die reling staan en sluit hom by 
hulle aan. 

Juffrou D'Southy. Mnr. Hastings.” Hy knik beleef 

en groet hulle oudergewoonte op sy half formele manier. 
Hulle beantwoord sy groet en hy vervolg: 

Nou het ek julle darem uiteindelik digby jul bestem- 
ming, alhoewel dit `n bietjie langer geduur het as wat ek 
verwag het.” 

sDit was tog nie u skuld nie, kaptein Wycliffe,” werp 
Hastings teë. ,,Soos dit vir my gelyk het, het ons deur 
minstens tien windstilte-gebiede gevaar.” 

Die kaptein lag. 

Hoe dit ook al sy — nou is ek haastig! Met hierdie 
wind sal ek vinnig kan vorder — dis te sê, as dit volhou. 
Ons sal ongelukkig nie vanaand al aan land kan gaan nie, 
maar ek sal u mêreoggend vroeg aan wal sit en dan kort nê 
die middag weer vertrek. Ek het nie eintlik sake om aan 
die Kaap te verrig nie en het buitendien nog genoegsame 
voorrade aan boord.” 

Hy kyk terug na die noorde van waar die windjie kom, en 
dan na die weste waar die son reeds weggesak het. ,,Maar 
kom, laat ons 'n laaste kelkie wyn saam klink voordat ons 
gaan eet.” 


OT ME; 


In die gang wat na die kaptein se kwartiere lei, sluit die 
jong leëroffisier, Marcus D'Southy, hom by hulle aan. Hy 
is netjies gekleed in die volle uniform van die Britse Kolo- 
niale magte. Die met goud geborduurde klossies op die 
skouers van sy rooi baadjie steek helder af teen sy blonde 
hare. Hy het dieselfde fyn gelaatstrekke van sy suster, maar 
sy breë ken getuig van vasberadenheid en wilskrag. Hy is 
nietemin onbewus van `sy aantreklikheid, maar sy hele hou- 
ding getuig van trots — op die hoë rang wat hy op so'n 
jeugdige ouderdom reeds bereik het. Hy is des te meer 

trots op sy snelle bevordering omdat hy weet dat sy adellike 
afkoms daar niks mee te doen gehad het nie. 

'n Rukkie later sit die vier in die ruim kajuit van die 
kaptein. Op die sagte bank wat reg onder die lang venster 
staan, sit Marcus en sy suster langs mekaar. Regs van hulle, 
in `n leuningstoel, sit Edward Hastings en agter sy lesse- 
naar, kaptein Wycliffe. Voor hom op `n groot skinkbord 
staan `n paar bottels wyn en vier kelkies. 

Nadat Wycliffe elkeen `n kelkie aangebied het, hou hy 
sy eie omhoog. 

Ek drink op die aangename reis Wat ons saam deurge- 
maak het, en op die toekoms.” 

Hulle ledig hul kelkies en kaptein Wycliffe vervolg: 

Gewoonlik is my reise na die ooste maar eentonig, soms 
selfs vervelig, en ek was Mk waarlik bly toe u my versoek 
het om u saam te neem.” 

sDie Noodlot smee soms onverwagte vriendskappe,” filo- 
sofeer D'Southy. 

Ja; én mêre sal u seker u pligte by die Kasteel aanvaar, 
kaptein D'Southy; maar '% mnr. Hastings, vir u lê daar 'n 
onbekende tydperk voor.” 

Ja; kaptein.” Edward Hastings laat sy di n oomblik 
sak. Ek is bang om aan die toekoms te dink. My broer 
het so totaal verdwyn dat ek maar net kan hoop dat hy 
nog hier iewers in die Kaapkolonie is. Dis nou byna twee 
jaar gelede dat ek laas van hom gehoor het. In elk geval, 
ek voel dit my plig om na hom te soek.” 

Miskien kan kaptein D'Southy u nog hulp verleen. Hy 
sal immers heelwat invloed hê en in die posisie wees om u 
met die soektog by te staan.” 

Hy staan op om weer die kelkies vol te skink. D'Southy 
wag totdat hy gaan sit het en dan, onderwyl hy na die rooi 

vonkelende vloeistof in sy glas kyk, sê hy nadenkend: 

“Ek sal natuurlik alles in my vermoë doen om jou te 
help, Edward, maar ek voel tog `n bietjie skrikkerig vir die 
verantwoordelikheid wat vir my wag. Soos ek verstaan, is 
daar in die jong Kolonie baie oproerigheid. Die Kaffers in 
die ooste val die blankes gedurig lastig en roof en plunder. 
na hartelus. Na ek in Londen verneem het, is dit groten- 
deels die skuld van die grensboere self, maar ek behou my 
oordeel voor totdat ek eerstehandse inligting kan kry. Ver- 
der verstaan ek dat ook die boere in die Westelike Provinsie 
baie ontevrede is; daar word glo kort-kort teen die Regering 
betoog. Tn alle geval, ek het so lekker uitgerus gedurende 
hierdie reis dat ek lus voel vir `n bietjie harde werk.” 

,Ja, kaptein D'Southy,” voeg kaptein Wycliffe by, jek 
beny jou nie jou posisie nie, maar,” — hy lag effens — jek 
dink darem dat jy miskien `n bietjie hulp van ander oorde 
sal key,” 

Wat bedoel u, kaptein?” vra Sylvia onmiddellik. 

“Ek is eintlik nou `n bietjie sarkasties. Ek verwys na 
daardie geheimsinnige Kapenaar, die Buiter.” Hy bly stil 
en kyk na die vraende uitdrukkings op sy gaste se gesigte. 

sDie Buiter?” vra Sylvia. ,Dit klink amper na `n soort 
seerower.” 

Wel, nie eintlik `n seerower nie, maar `n struikrower.” 

Maar, kaptein,” sê Marcus, ,,u praat amper asof hierdie 
man `n gevestigde inwoner van die Kolonie is. As struik- 
rower behoort hy tog seker al lankal onder slot en grendel 
te gewees het!” 

Kaptein Wycliffe lag opgewek. 

Kaptein D'Southy, ek moet u vooraf sê dat ek nie veel 
van die saak afweet nie. Ek bly dikwels `n paar dae aan die 
Kaap oor op weg na die ooste, en dit is dan dat ek die stories 

hoor. Myns insiens, en ek grond my mening op dié van 
mense wat hulle nie aan gerugte steur nie, is die Buiter bloot 
`n legende. Sodra daar egter `n rowery aan die Kaap plaas- 
vind, is daar altyd `n klomp mense wat hierdie geheimsinnige 
naam in die saak wil insleep.” 

Sylvia D'Southy se nuuskierigheid is nou terdeë gaande 
gemaak. Sy kyk opgewonde na die kaptein. 

sU vertel ons nie alles nie!” roep sy uit. n Legende sal 
tog vergaan tensy dit op die een of ander wyse aan die lewe 
gehou word.” 

Heeltemal reg, juffrou D'Southy. In hierdie geval word 
dit egter bloot aan die lewe gehou deur oorvertelling en, soos 
ek u reeds gesê het, word daar af en toe misdade gepleeg 
wat nog aan hierdie legendariese figuur toegeskryf word 

bloot omdat hulle nie opgelos kan word nie. 

Ek het die saak juis aangeroer omdat daar 'n tyd gelede 
weer so'n voorval was. Dit staan nogal in verband met die 
ontslag van die vorige garnisoenskaptein en het dus onreg- 
streeks daartoe gelei dat u broer nou die betrekking gekry 
het.” 

Maar dan mêet u ons daarvan vertel,” dring Sylvia aan. 

Voor kaptein Wycliffe egter kan antwoord, val die stem 
van Edward Hastings hulle in die rede. Al drie kyk ver- 
baas na hom, want hulle bespeur onmiddellik die intense 
spanning daarin. Hulle merk ook nou vir die eerste keer 
dat sy hande krampagtig aan die leunings van die stoel vas- 
klou en dat sy gesig spierwit is. 

,U verwerp heeltemal die moontlikheid dat die Buiter 
nog bestaan?” sê-vra hy stadig. 

Kaptein Wycliffe antwoord nie dadelik nie, maar kyk 
stip na die jong man. 

slndien u miskien die verdwyning van u broer met hier- 
die. 

Voor hy sy sin kan voltooi, val Sylvia hom in die rede. 

sEdward!” roep sy uit, ,jy dink tog seker nie dat jou 
broer `n struikrower aan die Kaap geword het nie?” 

Edward Hastings probeer haar woorde weglag, maar dit is 
duidelik dat hy nog nie sy gevoelens ten volle onder beheer 
het nie. Die kaptein vervolg onmiddellik: 

“Ek kan u verseker, mnr. Hastings, dat daar geen moont- 
likheid bestaan dat u broer, wie se doen en late u nog tot 
twee jaar gelede gevolg het, enige verbintenis met hierdie 
man kan hê nie. Die Buiter is `n Fransman, of liewer, hy 
wis 'n Fransman, en sy strooptogte is `n hede paar jaar ge- 
lede reeds beëindig. Volgens oorlewering was die Buiter `n 
edelman wat uit sy land verdryf is as gevolg van wange- 
drag. Hy het hom toe in die Kolonie kom vestig waar hy 
uit diefstal `n bestaan gemaak het. Sy eie neef, die graaf 
De Moreaux, het hom hierheen gevolg en doodgemaak.” 

Dit lyk asof Hastings sy selfbeheersing nou heeltemal 
herwin het en asof hy die verduideliking aanvaar. 

En hierdie graaf De Moreaux?” vra hy geselsend, jis hy 
nog in die Kaap?” 

sO ja,” antwoord kaptein Wycliffe. ,Hy is `n man van 
aansien en een van die goewerneur se intiemste vriende. Hy 
is verloof aan `n jong Kaapse dame wat”, en kaptein Wy- 
cliffe glimlag verontskuldigend in Sylvia se rigting, soos ek 
verstaan, `n wonderskone meisie is. Blykbaar is hy van plan 
om hom permanent aan die Kaap te vestig.” 

Maar, kaptein Wycliffe,” val Marcus D'Southy weer in, 
,as hierdie rower dan so lank gelede reeds gedood is, hoekom 
het u hom dan netnou met my aanstelling aan die Kaap 
verbind?” 

Kaptein Wycliffe haal sy skouers op en vul weer hul 
kelkies. 

Soos ek u reeds gesê het, kaptein D'Southy, kan 'n mens 
nie veel waarde aan al die stories aangaande die sogenaamde 
Buiter heg nie. Onlangs was daar egter `n bietjie on- 
tevredenheid onder die boere en toe het `n swart geklede 
ruiter meteens snags verskyn en hom op allerhande maniere 
die kampvegter vir die kastig onderdrukte boere gemaak. 
Die kaptein van die garnisoen Was toe `n sekere Otto Mehreis. 
Hij was beroemd daarvoor dat niemand hom nog ooit kon 
uitoorlê nie, maar hy moes druipstert uit die Kaap vertrek 
omdat die een man hom so vir die gek gehou het dat hy soos 
`n onervare snuiter voorgekom het. Hierdie man was na- 

tuurlik die swart geklede ruiter. Onmiddellik het die lig- 
gelowige Kapenaars toe weer begin terugdink aan die Buiter 
wat hom destyds in dieselfde mondering geklee het. 

sln elk geval, Mehreis het met die hulp van `n sekere jong 
man, Percival Philip, `n neef van die bekende dr. Philip, wat 
ook destyds hier in die Kaap was, probeer om hierdie nagvalk 
te vang. Hulle het egter nie daarin geslaag nie. Philip is 
gedood en Mehreis is ontslaan. Sedertdien het die Buiter 
nog nie weer sy verskyning gemaak nie. Die meeste reg- 
denkende mense se mening is dat die een of ander jong boer 
maar net die legende laat herleef het om die boere sodoende 
moed in te boesem. Nadat hulle hul doel bereik het, het 
hy toe weer sy streke laat staan.” 

Wel,” sê Marcus D'Southy, nadat hy `n slukkie wyn ge- 
neem het, ,,ons sal seker genoeg van hierdie soort storie in 
die Kaap hoor.” 

Maar ek vind dit uiters interessant!” roep Sylvia Uit, ,en 
ek wil nog meer weet. Hoe het hierdie legende nou eint- 
lik ontstaan?” 

Die drie mans lag toegéwend en alhoewel Edward Has- 
tings nog effens ongemaklik voorkom, lyk dit of hy ook 
graag meer van hierdie geheimsinnige ruiter te hore wil kom. 

Juffrou D'Southy,” begin die kaptein, jek het u reeds 
verskeie male gesê dat ek nie veel van die saak af weet nie. 
Die Buiter het bekendheid verwerf as `n struikrower, maar 
daar was baie mense wat gesê het dat hy net van die rykes 
en regeringsbeamptes steel en sy buit dan mildelik aan die 
armes en onderdruktes uitdeel. Dit is eintlik as gevolg 
daarvan dat die hele legende ontstaan het en dat die mense 
nog steeds van hom praat. Of hy egter werklik as 'n held 
beskou kan word en of hy bloot `n gewone dief was, weet ek 
aie,” 

Dit klink romanties,” sug Sylvia en kyk onderlangs ver- 
ontskuldigend na Edward Hastings. Sy kan haar nuus- 
kierigheid egter glad nie bedwing nie en versoek die kap- 
tein dus om meer te vertel. 

Die gesprek word deur `n klop aan die deur onderbreek. 
'n Oomblik later tree die stuurman na binne. Hy salueer. 

Wel, Jennings?” vra kaptein Wycliffe. 

sDie wind word sterker, kaptein. Ek dink dat ons `n 
storm kan verwag.” 

Wycliffe antwoord nie dadelik nie. Dan wuif hy met 
sy hand. 

Dankie, Jennings,” sê hy en sodra die stuurman weer uit- 
gegaan het, wend hy hom tot sy gaste. ,,Ons sal oor `n uur 
of wat in Tafelbaai wees. Soos ek u reeds gesê het, was dit 
my plan om mêre die Kasteel aan te doen, maar ek wonder 
of ek nou nie maar liewer vannag al moet voortgaan nie.” 

Sy drie passasiers kyk verbaas na hom. Hastings is die 
eerste wat die strekking van die kaptein se woorde snap. 

sU bedoel dat u ons vanaand aan wal wil sit en dan van 

hierdie wind wil gebruik maak om so gou moontlik om die 
Kaappunt te kom?” 

Heeltemal reg. Dit is nie juis nodig dat ek in die 
Kaap hoef aan te gaan nie. Bowendien, as ek vannag in 
Tafelbaai anker gooi en die storm breek los, gaan ek dit 
ontgeld, veral aangesien die wind van die noordekant af- 
kom.” 

Maar dit skep geen probleem nie,” werp Marcus D'Sou- 
thy tussenbei. ,,Solank u ons net aan wal sit, sal dit ons 
heeltemal pas.” 

Die kaptein bedank hom vir sy inskiklikheid en gaan dan 
voort: 

sDan sal ek u aanraai om onmiddellik na ete gereed te 
maak om aan land te gaan.” Hy staan op. sAs u my sal 
verskoon, gaan ek net gou bevele te dien effekte gee. So- 
dra ek terugkom, kan ons met die maaltyd begin.” 


RE ME. 


Ongeveer tienuur die aand staan die drie passasiers by die 
kantreling. Die kaptein steek sy hand uit en groet die twee 
jong mans. Daarna buig hy galant oor die hand van die 
jong dame. Hy oorhandig `n pakkie aan kaptein D'Southy. 

“Ek sal bly wees as u hierdie pakkie aan die goewerneur 
sal aflewer. Daar is `n paar briewe in asook die gewone ver- 
slae wat ons lewer in verband met skepe wat ons verbygaan 
en dergelyke sake.” 

Hulle belowe om dit te doen en nadat hulle hom weer 
eens bedank het vir sy vriendelikheid tydens die reis, maak 
hulle aanstaltes om die skip te verlaat. 

Die see is reeds heelwat onstuimiger as die middag en hulle 
word versigtig deur die stuurman en `n paar van die beman- 
ning gehelp om van die touleer af in die skuit wat langs die 

skip op en af beweeg, te klim. '`'n Oomblik later is almal 
veilig binne, en die matrose stoot die klein bootjie van die 
skip se kant af weg. 

Sylvia en Marcus sit langs mekaar met hul gesigte na die 
wal gekeer. Sy steek haar hand na hom uit en hy hou dit 
styf in syne vas. Van kleins af was sy gewoond om in al- 
les op hom staat te maak, en hy het dit as sy plig aanvaar om 
haar te beskerm. Voor hulle kan hulle nou al enkele huis- 
ligte van die Kaap sien, en by albei is daar die opgewonde 
afwagting van mense wat `n onbekende bestemming nader. 

Die matrose roei sterk en die deinende branders stoot die 
skuit vinnig vorentoe. 'n Kwartier later voel hulle hoe die 
skuit hoër gelig word en volgens die geruis om hulle, besef 
hulle dat hulle reeds by die kus is. Die nag is stikdonker en 
selfs die buitelyne van die berge kan nie onderskei word nie. 
`n Oomblik later sien hulle die donker vorms van skuite voor 
hulle en dan skuur die boot teen `n houtkaai vas. Die 
matrose spring op en gryp die kante van die kaai vas om die 
skuit stil te hou. Die drie passasiers klim uit en hul bagasie 
word afgelaai. Die stuurman, Jennings, vra of hy hulle 
verder behulpsaam kan wees, maar dit is duidelik dat hy 
haastig is om by die skip terug te kom. 

“Ek dink nie dit is nodig nie, Jennings,” antwoord 
D'Southy beleef. ,,Ons is jou reeds baie dank verskuldig 
vir jou hulp.” 

sDis baie gaaf van u, kaptein,” sê Jennings verlig en gaan 
dan voort: ,Ek sal u aanraai om met die kaai op te loop. 
Dit sal u voer tot in `n straat wat na 'n herberg toe lei. Dit 
is daar by die eerste ligte wat u sien. U sal daar wel 
iemand kry om u met die koffers te help.” 

Hulle bedank hom weer en die volgende oomblik staan 
die drie reisigers alleen in die donker nag. Agter hulle kan 

hulle die roeispane van die skuit hoor kreun. Voor hulle is 
die Kaap — feitlik geheel en al in die donker gehul. 

Wel,” sê Marcus, ,een van ons sal seker maar hier moet 
bly om na die bagasie te kyk. Ek stel voor dat Sylvia en 
ek aanstap; dan kan jy solank hier wag ...” 

n Goeie plan, maar ek dink nie dat dit nodig sal wees 
nie.” Daar is meteens `n harde klank in Edward Hastings 
se stem. Broer en suster draai albei verbaas om en staar 
dan verslae na die pistool in Hastings se hand. Hulle is 
net naby genoeg aan mekaar om hom duidelik te kan sien. 

Met `n uitroep tree Sylvia nader aan haar broer en strek 
instinktief haar hand uit om syne te neem. Marcus het 
reeds vorentoe gestaan om hom tussen Edward en Sylvia te 
plaas. 

Staan waar julle is!” roep Hastings bars uit. Alle sweem 
van beskaafdheid en vriendelikheid het nou uit sy stem ver- 
dwyn. 

Totaal oorbluf steek hulle in hul spore vas. Dan lag 
Marcus D'Southy. 

sEdward,” sê hy lighartig, as jy `n grap probeer maak...” 

Hy aarsel. Hy wou met Hastings praat, want hy kan 
nog nie begryp hoe hierdie man, wat twee maande lank 
saam met hulle op die skip was, so skielik kon verander het 
nie. Hulle weet wel niks van Hastings se verlede nie be- 
halwe wat hy hulle self vertel het, maar die man het hom 
tot dusver soos `n ware heer gedra. Wat sy woorde egter 
op sy lippe laat stuit, is die skielike beweging van die pistool 
in die rigting van Sylvia. Marcus besef nou dat Hastings 
ernstig is en dat hy Sylvia sal gebruik om hom (D'Southy) 
in toom te hou. 

“Ek maak nie 'n grap nie.” Hastings se stem is nou be- 
daard, maar daar is `n kilheid in wat 'n siddering deur die 

meisie laat gaan. Sy kry die indruk van `n koudbloedige 
slang wat sy prooi vasgekeer het.... 

“Ek is ook nie van plan om my tyd hier op die kaai te 
verspeel nie. Julle sal albei eenvoudig na my moet luister, 
en ek waarsku julle dat die kleinste aanduiding van verset 
julle die ewigheid in sal stuur. Draai jou rug, D'Southy.” 
Die bevel is kortaf en duld geen getalm nie. 

In die donkerte kan die rooi gloed van woede en magte- 
loosheid op Marcus D'Southy se gesig nie gesien word nie. 
Hy probeer egter sy humeur bedwing, want hy weet dat dit 
hom nie nou sal baat om hom te verset nie. Hy haal sy 
skouers liggies op en draai om. 

“Ek gaan die pistool wat jy in jou sak het, verwyder,” sê 
Hastings agter hom, ,,en ek waarsku jou dat myne op jou 
suster gerig is.” 

Hy tree vorentoe en trek die wapen uit D'Southy se sak. 
`n Oomblik later spat die water soos dit in die see plons. 

En nou stap julle voor my uit,” gebied Hastings. ,,S0- 
dra ons in die lig kom, sal ek langs jou suster stap met my 
pistool in my sak, en ek waarsku jou om geen poging aan te 
wend om te ontsnap nie. Julle praat ook nie `n woord met 
mekaar nie. Stap nou.” 

Net `n oomblik aarsel Marcus D'Southy nog, maar dan 
strek hy gelate sy hand na Sylvia uit. 

slaat los haar en bly weg van mekaar. Julle stap min- 
stens twee tree van mekaar af!” 

Nogeens haal D'Southy sy skouers liggies op. Dan be- 
gin hy stap. 

Edward Hastings bly `n tree of wat agter hulle en die drie 
stap vinnig aan. N4 hulle om die eerste straathoek is, sien 


hulle die uithangbord van die Old Coast Im. 

HOOFSTUK TWEE 


Die straat is verlate. Hoër op rammel `n koets verby 
en uit die kroeg van die herberg kan hulle die stemme van `n 
paar dronk matrose hoor. 

Stap na die voordeur,” beveel Hastings. ,Ek sal al die 
praatwerk doen.” 

Hy volg hulle na binne. Hulle bevind hul in `n klein 
voorportaal met 'n venster in die een binnemuur. Hastings 
klop daaraan en `n ou vrou kom te voorskyn. Sy brom 
binnensmonds en lyk ontevrede oor die steuring, maar toe 
sy die ryk geklede besoekers sien, glimlag sy meteens oor- 
vriendelik en buig beleef. 

Voordat die vrou kan praat, sê Hastings ongeduldig: 

Ons wil graag vannag hier vertoef. Ons sal twee 
kamers nodig hê en ook iemand om ons bagasie op die kaai 
te gaan haal.” 

,Seker, meneer, al te seker,” antwoord die ou vrou. Sy 
klap met haar hande en `n bediende kom in die gang afge- 
hardloop. Sy beveel hom om dadelik die kamers gereed te 
kry. Dan draai sy haar weer na die drie vreemdelinge. 

sU het miskien ver gereis, u is honger?” 

Ons is nie honger nie en wil graag dadelik na ons kamers 
toe gaan, en.... aangesien my vriend mreoggend vroeg 
vertrek, sal ek vooruitbetaal vir ons losies. Ek en my suster 
sal tot mêreoggend n4 ontbyt hier bly.” 

D'Southy en sy suster kyk albei vinnig na Hastings toe 
hy na Sylvia verwys as sy suster. Hulle het reeds alle 

hoop laat vaar om te probeer verstaan Wat sy plan met 
hulle is, maar hierdie verwikkeling bring `n blik van vrees 
in die jong meisie se oë. 

Edward Hastings is bewus daarvan en hy gee die ou vrou 
nie 'n kans om die verskrikte uitdrukkings op sy mede- 
reisigers se gesigte te sien nie. Hy spreek haar weer streng 
aan: 

Soos ek u reeds gesê het, wil ek onmiddellik reëlings tref 
om ons goed van die kaai af hierheen te laat bring.” 

Weer eens klap die ou vrou met haar hande, en toe daar 
nie dadelik gehoor gegee word nie, stap sy na `n deur in die 
oorkantse muur en druk dit oop. Die lawaai van die kroeg 
kan nou duidelik gehoor word. 

N4 sy op haar man geskree het, kom die vrou haastig 
terug en maak verskoning dat sy die hooggeëerde besoekers 
moes laat wag, maar verseker hulle dat haar man onmiddel- 
lik sal kom. 

'n Oomblik later verskyn die herbergier en verneem han- 
devrywend wat hy vir hulle kan doen. 

Hastings beveel hom om hul bagasie op die kaai te gaan 
haal en hou hom die dood voor oë as daar iets verlore gaan. 
Dan stop hy `n vuis vol geld in die herbergier se hand en 
wink vir Marcus en Sylvia om met die trap op te gaan in die 
rigting waarheen die bediende flussies verdwyn het om die 
kamers te gaan gereed maak. Die ou vrou trippel haastig 
vorentoe om hulle die pad te wys. Tn die gang op die 
eerste verdieping maak sy `n deur oop en staan beleef terug. 

Dit is die dame se kamer,” sê sy half verontskuldigend. 

Dankie.” Hastings beduie weer dat D'Southy en Sylvia 
dadelik moet binnegaan. Hy volg hulle, maar in die deur 
draai hy skielik na die ou vrou toe. ,Ons sal jou hulp nie 
meer nodig hê nie,” sê hy kortaf. 

Sy wil nog aan hom verduidelik waar die ander kamer is, 
maar die gebiedende blik in Hastings se oë laat haar van 
plan verander en sy gaan haastig met die trap af. Hastings 
druk die deur agter hom toe. 

Hy tree stadig vorentoe en meteens glimlag hy. Dit is 
asof sy hele liggaam ontspan, en waar hy teen die klerekas 
leun, lyk hy soos `n man sonder bekommernis. `n Glimlag 
van tevredenheid speel om sy lippe. 

Julle kan maar sit,” sê hy bedaard, maar sy stem is vol 
leedvermaak. 

Marcus D'Southy kyk hom ondersoekend aan. 

AS jy nie omgee nie,” sê hy effens verlig as gevolg van 
Hastings se veranderde houding, maar nog heeltemal op sy 
hoede, ,,sal ek bly wees as jy wil verduidelik wat jou nou 
oorgekom het.” 

Hastings lag. 

MY vriend, dit sal `n rukkie neem om jou te vertel wat 
my werklik oorgekom het, maar ek kan jou darem sê dat ek 
nog nooit van `n ander man gehoor het wie se planne met 
soveel welslae bekroon is sonder dat hy hom in die minste 
daarop voorberei het nie.” 

“Ek verstaan jou glad nie,” werp D'Southy effens vererg 
teë. ,As jy dink dat jy `n grap maak, kan ek jou verseker 
dat jy die enigste een is wat so dink.” 

,'n Grap?” lag Hastings honend. My geagte popsol- 
daatjie, dit is een van die ernstigste sake waarin jy nog ooit 
betrokke was.” 

Sylvia D'Southy praat nou vir die eerste keer. Haar gesig 
is bleek, maar die tekens van vrees wat vroeër by haar was 
het nou verdwyn. 

Edward,” sê sy kalm, ,ek dink jy is gek om so te kere te 
gaan. Jy kan gerus nou ophou.” 

Hy lag nog steeds. 

Blykbaar verstaan julle nog nie Wat aangaan nie. Maar 
wag, ek sal verduidelik. 'n Vriend van my is `n tyd gelede 
hier in die Kaap doodgeskiet. Hy was op die spoor van `n 
skurk, maar deur die een of ander stukkie vuil spel is hy 
gruwelik vermoor. Ek is van plan om daardie legendariese 
figuur wat julle so romanties vind, self van die gras af te 
maak.” 

Hulle staan `n oomblik verstom. Dan sê Marcus 
D'Southy: 

JY bedoel die Buiter?” 

Hastings knik. 

sDan is dit daarom dat jy so ontsteld gelyk het toe ons 
vanaand oor hom gepraat het!” roep Sylvia uit. 

Hy knik weer. 

Maar wat het dit met ons te doen? Hoekom dwing jy 
ons met `n pistool hierheen?” wil Marcus weet. 

“Dit is baie eenvoudig, my vriend. Om so `n gedugte 
struikrower en moordenaar aan bande te lê, moet `n mens 
`n mate van gesag hê. Ek dink byvoorbeeld dat, as die 
kaptein van die garnisoen hier aan die Kaap wakker loop, 
hy dit maklik kan doen.” 

Marcus D'Southy beskou hom aandagtig. 

“Ek is van plan om wakker te loop,” sê hy stadig en met 
nadruk, ,,en dit sal immers my plig wees om struikrowers en 
moordenaars te vang.” 

LEk trek jou woorde nie in twyfel nie,” sê Hastings be- 
daard, ,maar ek dink net dat ék daardie pos beter sal kan 
vul.” 

Die tevrede glimlag verskyn weer op sy gesig. 


, Verstaan julle nou?” 


26 


Hulle antwoord nie. Sylvia kyk verdwaas na haar broer 
wat nog stip na die man voor hulle kyk. 

JY is van jou sinne beroof, Hastings!” roep hy dan uit. 
“Ek sal dit nooit toelaat niel” 

Die glimlag verdwyn van Hastings se gesig. Die buite- 
hoeke van sy lippe buig wreed na onder. `n Fanatieke woe- 
de brand in sy oë. HY staan meteens regop. Sy hand glip 
in sy sak. Die volgende oomblik is die pistool weer drei- 
gend op Sylvia D'Southy gerig. 

Jy sal dit nie toelaat nie? Onnosel swaap! Net soos 
hierdie pistool nou jou suster bedreig, sal haar lewe elke 
oomblik van die dag in gevaar wees. Ek sal jou aanraai om 
my bevele stiptelik uit te voer.” 

Marcus is pierwit. Hy sis deur sy tande: 

As jy haar kwaad aandoen, sal jy sterwe” 

sDit sal van jou eie gedrag afhang, D'Southy,” antwoord 
Hastings droogweg. 

Op daardie oomblik hoor hulle swaar voetstappe buite op 
die trap. Hastings staan haastig terug na die deur toe. 

Sit julle daar op die bed en gedra julle!” blaf hy kortaf 
onderwyl hy weer die pistool in sy sak steek. 

`n Oomblik later word daar sag aan die deur geklop. Hy 
maak dit oop. 

Ja?” vra hy kortaf. 

Die herbergier staan voor die deur en agter hom is `n paar 
mans met die swaar tasse van die drie reisigers. Hastings 
beveel hulle om die bagasie in te bring en toe hulle die 
kamer weer verlaat, druk hy die deur agter hulle toe. `n 
Oomblik kyk hy na sy twee gevangenes. 

“Dit sal julle dalk interesseer om te hoor dat my naam 
nie Edward Hastings is nie,” sê hy stadig. ,Ek sien egter 
geen rede waarom ek enige verdere verduideliking aan julle 

hoef te verstrek nie. Ek wil nou dadelik jou introduksie- en 
aanstellingsbriewe hê, D'Southy, asook jou getuigskrifte en 
enige ander dokumente wat jy mag besit. Gee my ook die 
verslae wat Wycliffe jou versoek het om by die Kasteel af 
te gee.” 

D'Southy kyk hom stip aan. 

“Ek weier,” sê hy beslis. 

Die vlamme van onbeheerste woede styg weer in Hastings 
se oë op. Hy haal die pistool uit en rig dit op Sylvia. 

Dit is in daardie klein sakkie bo-op die koffer,” sê Mar- 
cus hulpeloos. 

“Ek het gedink jy sal spoedig `n ander deuntije sing.” 

Hastings stap vorentoe en tel die sakkie op. HY sit dit 
op die tafel in die middel van die kamer neer en kyk dan 'n 
oomblik in die vertrek rond. 

Gaan staan teen die oorkantse muur,” snou hy hulle toe. 
Draai jul gesigte na die muur en sorg dat julle nie met me- 
kaar praat of julle omdraai nie.” 

Hulle gehoorsaam. Hy wag totdat hulle die verlangde 
posisies ingeneem het en trek dan `n stoel nader. Hy tel die 
olielamp van die spieëltafel af op en sit dit voor hom neer. 
Langsaan 1ê die pistool met die loop in die rigting van die 
twee gestaltes teen die oorkantse muur. 

Hy maak die sak oop en soek vinnig deur die papiere. Die 
dokumente wat oop is, lees hy vlugtig deur en ander wat 
toegeplak of verseël is, sit hy voorlopig eenkant. Na 'n 
rukkie steek hy sy hand in sy baadjiesak en haal `n verkreu- 
kelde brief uit. Hy vou dit oop en stryk dit glad op die 
tafel voor hom. Vir die soveelste keer lees hy die brief wat 
Percival Philip op die middag voor sy dood, byna 'n jaar 
gelede, aan hom geskrywe het. Bo-aan die brief word die 

adres aangegee as Die Kasteel, Kaap die Goeie Hoop. Die 
brief lui as volg: 


My beste vriend Josebb, 


Ek skryf in alle baas omdat my tyd beperk is. Oor `n 
uur verkrek `n skip na Engeland en ek stuur bierdie brief 
saam met die stuurman. 

Vandat ek uit Engeland weg is en jou laas gesien bet, bet 
baie dinge met my gebeur. Ek sal jou alles vertel wanneer 
jy bier kom. 

En dit is die rede waarom ek nou aan jou skryf. Hier is 
die wonderlikste geleentheid vir ons albei om uiteindelik 
daardie skatte te versamel waarvan ons al soveel jare saam 
gedroom het, maar wat ons nog steeds ontwyk bet. Ek sal 
die posisie vir jou kortliks uiteensit. 

Ek is nou reeds `n maand of wat bier in die Kaap en bet, 
as gevolg van sekere omstandighede, feitlik beheer van die 
Garnisoen. Die amptelike kaptein, Otto Mebreis, is my 
getroue volgeling en slaaf. My meesterskap bet ek verkry 
toe ek die goewerneur oortuig bet dat ek die enigste man is 
wat die Kolonie vir goed sal verlos van die pes van `n man 
wat homself die Buiter noem. Ek verkeer in die guustige 
posisie dat ek. afdoende bewys bet dat bierdie struikrower en 
moordenaar niemand anders is nie as die rykste en een van 
die hoogs aangeskrewe inwoners van die Kaap, naamlik die 
graaf De Moreaux. Hoe ek bierdie feit ontdek bet, sal ek 
ook later aan jou verduidelik. 

Ek bet nou my strikke klaar gestel, en vanaand sal ek `n 
strop om die nek van daardie moordenaar gooi. Sodoende 
sal ek die ewige lof en dank van die Kolonialers inoes en sal 
my posisie as die goewerneur se lyfwag en vertroueling, so- 

wel as my onbeperkte mag oor die garnisoen in die Kaap, on- 
betwis wees. ln elk geval, vanaand sal bierdie ding beslis 
word. 

Ek bet egter in die afgelope paar dae baie aan jou gedink. 
Ons bet baie saam deurgemaak, en ek voel dat ek op die 
vooraand van my groot welslae vir jou die aanbod moet 
doen wat ons albei skatryk. sal laat word. Ek redeneer so: 
As bierdie dief en nagvalk, die Buiter, in staat is om bom 
ryk te steel onderwyl die bele leërmag na bom soek en bom 
Probeer vang, boeveel makliker sal dit nie wees om daardie 
rykdom in te balm wanneer jy die samewerking van die 
garnisoen bet nie! 

En dit is juis my blan! Jy moet dus onmiddellik na ont- 
vangs van bierdie brief voorbereidings tref om Kaap toe te 
kom. Hier is `n sekere Larry Gibbons wat in die geheim 
baie van sy tyd aan smokkelary bestee. Ek bet dit uitgevind 
en ons verkeer tans op intieme voet met mekaar. Hy is `n 
bekende winkelier en jy sal sy adres maklik vind. Sodra jy 
aanland, moet jy na bom toe gaan en my dan op so'n manier 
van jou koms laat weet dat niemand agterkom dat ons me- 
kaar al ooit vantevore gesien het nie. Dan kan onus ons 
Planne beraam. 

Ek verwag jou dus binne `n baar maande. 


Jou getroue vriend, 


Percival PPilip. 


`n Ruk sit Joseph Grattan diep in gedagtes versonke. In 
die gloed van die lamp slaan hy 'n indrukwekkende figuur. 
Sy sterk gesig en breë skouers sal hom tussen enige groep 
mans laat aandag trek, en as hy die vriendelike glimlag van 
Edvard Hastings op sy gesig het, sal niemand hom die 

wrede, afbuigende lippe en kil, haatdraende oë kan voorstel 
wat sy uitdrukking op die oomblik so afstootlik maak nie. 

Grattan dink terug aan die dag toe hy hierdie brief ont- 
vang het. Dit was in 'n krot in die agterbuurtes van Lon- 
den waar hy hom uit vrees vir die polisie skuil gehou het. 
Dit was vir hom uiters verblydende nuus en het nuwe hoop 
deur sy are laat pols. Sy makkers deur wie hy met die bui- 
tewêreld in aanraking gebly het en wat hom die brief ge- 
bring het, het hom gehelp om voorbereidings te tref vir sy 
vertrek. 

Maar kort op die hakke van dié brief het die nuus gevolg 
dat Percival Philip gedood is. Joseph Grattan het hom egter 
nie daardeur laat afskrik nie. Hy het nie `n oomblik ge- 
twyfel aan Philip se vermoede dat die Buiter en die graaf 
De Moreaux een en dieselfde persoon is nie. Hy het gevoel 
dat hy met dié kennis, wat feitlik uit die graf deur sy vriend 
aan hom oorgedra is, miskien daardie eer en roem wat Perci- 
val wou verwerp vir homself kon inoes, en dus het hy met 
die planne vir sy vertrek voortgegaan. 

Hy het dit nie durf waag om passaat op `n passasierskip te 
probeer kry nie en het dus gereël om met die vragskip, die 
Soutbern Swan, te vaar. Hy Was uiters verbaas om die jong 
kaptein D'Southy en sy beeldskone suster aan boord te ont- 
moet. D'Southy het pas die aanstelling as kaptein van die 
Kaapse garnisoen gekry en het van die eerste die beste ge- 
leentheid — per toeval die skip van kaptein Wycliffe —, 
gebruik gemaak om sy nuwe pos te gaan aanvaar. 

Tot enkele ure gelede het Joseph Grattan nog geen vaste 
planne vir sy optrede in die Kolonie gehad nie. Hy het be- 
sluit om te wag totdat hy hier aanland en dan eers met Larry 
Gibbons in aanraking te kom voordat hy enigiets besluit. 

En toe die Noodlot hom vanaand hierdie uitstekende kans 

aanbied, het hy onmiddellik daarna gegryp. Die feit dat hy 
en die twee D'Southys alleen aan wal gesit is, bring mee dat 
niemand in die Kaap van hul onderskeie identiteite bewus is 
nie. Hy wou D'Southy en sy suster eers albei van die gras 
af maak, maar een belangrike oorweging het hom gekeer. 
Hy is natuurlik nie bekend met enige vorige korrespondensie 
wat moontlik tussen die goewerneur en D'Southy mag plaas- 
gevind het nie en hy voel ook daarvan oortuig dat, indien 
daar wel so iets was, Marcus hom nie daarvan sal verwittig 
nie. 

Hy moet Sylvia D'Southy dus aan die lewe hou omdat 
daar mense mag wees wat weet dat sy saam met haar broer 
kom. Aan die ander kant moet hy Marcus D'Southy self as 
gyselaar hou sodat hy `n swaard van Damocles oor die jong 
meisie se kop kan laat hang. Hy het gesien dat broer en 
suster uiters geheg aan mekaar is en hy voel seker dat sy 
na hom sal luister as haar broer se lewe van haar gehoor- 
saamheid afhang. 

sD'Southy,” sê hy nou, ,julle kan julle nou maar om- 
draai.” En onderwyl die twee hul gesigte na hom toe keer, 
vervolg hy: 

“Het jy vantevore al aan die goewerneur geskryf?” 

Marcus D'Southy antwoord nie. Grattan glimlag. 

“Ek het ook nie verwag dat jy sal antwoord nie, maar ek 
glo nie dat dit nodig is om jou te dwing om te praat nie.” 

As dit nie te veel moeite is nie, Hastings,” begin Marcus 
hooghartig noudat hy sy selfbeheersing ten volle herwin het, 
ssal ek bly wees....” | 

Man, ek 's `n bietjie moeg daarvoor om Hastings genoem 
te word. Julle kan maar net sowel weet dat my naam 
Joseph Grattan is.” 

`n Uitdrukking van die uiterste veragting verskyn in 

D'Southy se oë. Vir 'n oomblik verlaat alle kleur sy gesig, 
en dan pers hy die woorde tussen sy lippe uit. 

Joseph Grattan,” sê hy sissend, ,die gehuurde moorde- 
naar van elke gesonke edelman in Engeland, die afperser, die 
aanrander van Vvrouens....” 

Dis nou genoeg,” val Grattan hom in die rede. ,,Jy kan 
later my biografie skryf — as jy lank genoeg lewe.” 
Wat gaan jy met ons maak?” vra D'Southy, meteens 
bedaard. 

Grattan kyk hulle `n oomblik met leedvermaak aan. 

“Ek sal jou aan die lewe moet hou, D'Southy, alhoewel dit 
die saak vir my effens ingewikkeld maak. Ek durf dit nie 
waag om sonder jou suster by die Kasteel te verskyn om jou 
pos te aanvaar nie. ËEn jy, juffroutjie, sal na my pype moet 
dans of anders sal jou broer, vir wie ek op 'n onbekende plek 
versteek sal hou, sterwe.” 

“Ek waarsku jou weer, Grattan. As jy een enkele haar 
op my suster se hoof beskadig, sal ek jou tot in die dood toe 
vervolg.” 

Jou dood kom miskien gouer as wat jy dink,” antwoord 
Joseph smalend, ,,en ek sal jou aanraai om jou nie te probeer 
verset nie, D'Southy. Onthou, as jy dood is, sal jy vir jou 
suster van geen hulp hoegenaamd kan wees nie. Jy hoef nie 
bekommerd te wees nie, ek sal goed na haar kyk.” `n Glim- 
lag verskyn op sy gesig onderwyl hy na die meisie kyk. 

Onwillekeurig tree D'Southy met gebalde vuist vorentoe, 
maar blitsvinnig skiet Grattan se hand uit na die pistool en 
noodgedwonge staan Marcus weer terug. 

Met onverbloemde haat kyk hy na die wreedaard voor 
hom, maar meteens versag sy oë toe hy sy kop draai en die 
profiel van sy suster langs hom sien. Hy vind skielike be- 
rusting, want hy besef dat, as hy sterwe in `n poging om 

Grattan te uitoorlê, dit ten minste die houvas wat die skurk 
op Sylvia sal hê, sal verwyder; en hy durf nie toelaat dat sy 
onbeskermd in sy mag gelaat word nie, want hy (Grattan) 
sal haar verwoes — soos hy menige ander vrou reeds verwoes 
het. 

Draai weer jul gesigte na die muur toe,” beveel Grattan. 
Gou nou, dit word laat en ek moet jou nog vannag op `n 
veilige plek besorg.” 

Hulle gehoorsaam gedwee en Grattan raap die koeverte en 
verseëlde dokumente op. Hy skeur hulle almal oop en lees 
hulle vlugtig deur. Dan skeur hy hulle in repies en stop 
alles terug in D'Southy se tassie. Daarna staan hy op. 

sD'Southy, jy gaan nou saam met my en jy, my poppie, 
jy wag hier. Ek waarsku jou om niks te probeer doen nie. 
Jy bly in die kamer en jy laat niemand binnekom nie. As 
jy met enigiemand in aanraking probeer kom, sal jou broer 
met sy lewe boet. En onthou, sodra enigiets met my ge- 
beur, word hy deur my handlanger doodgemaak. Kom, 
D'Southy.” 

Grattan tree terug en maak die deur oop. Hy wag 'n 
oomblik onderwyl Marcus sy suster se hand neem en diep in 
haar oë kyk. Geeneen van hulle sê iets nie, maar net voor 
Marcus hom omdraai om te loop, fluister Sylvia sag: 

Moenie bang wees nie, Marcus, ek sal vir jou bid.” 

Die jong leëroffisier se oë skiet vol trane onderwyl hy na 
buite loop, want hij besef watter onselfsugtigheid daar in 
haar woorde opgesluit 1ê. Sy, wat in die grootste gevaar 
verkeer, kan alleen aan sy veiligheid dink! 

Buite in die gang keer Grattan hom. Sy stem is bars en 
kortaf toe hy sê: 

Kyk, D'Southy, ek hoop nie jy dink dat dit jou sal baat 
om jou lewe te probeer opoffer om jou suster te red nie. 

As jy jou probeer verset, sal ek jou skiet en dit sal op sy 
beurt meebring dat ek haar ook uit die weg moet ruim. Ek 
raai jou dus aan om jou te gedra. Stap vooruit.” 

Hulle gaan met die trap af en onder in die voorportaal 
roep Grattan hard na die herbergier. Die ou vrou kom weer 
te voorskyn en buig eerbiedig vir die twee here. 

Wat kan ek vir u doen, menere?” vra sy angstig en ge- 
dienstig, bewus van die behandeling wat sy voorheen van 
hulle ontvang het. 

“Ek wil weet waar ene Larry Gibbons se huis is.” 

sLatry Gibbons? Ek kan u beduie. Dit is maklik, dit 
is naby. U moet net in die straat op stap. By die tweede 
straat links op die hoek sal u `n winkel kry. Sy huis is bo- 
op die winkel.” 

Grattan antwoord haar nie eens nie. Hy wink vir 
D'Southy om vooruit te stap. Die straat is stil en verlate. 

Marcus stap `n paar tree voor sy vyand. Hy is skaars be- 
wus van wat om hom aangaan. Aan die waarskuwing wat 
Grattan hom bo-op die trap gegee het, steur hy hom nie. 
Hy is nog steeds vas van plan om sy suster te probeer bevry 
van die gevaar Waarin sy verkeer. 

Hy kyk om hom heen. Die geboue hierlangs is redelik 
dig opmekaar, want die meeste van hulle is pakhuise en win- 
kels. Hulle is nou almal in duisternis gehul. 

Mettertyd word sy spiere meer en meer gespanne. Hy 
stap een stryk deur voort en hou sy oë voor hom op die 
grond gerig. Kort agter hom hoor hy die voetstappe van 
Joseph Grattan. 

Dan sien hy die donker opening links van hom. Dit lyk 
sOOS 'n klein gangetjie tussen twee geboue. Hy weet nie of 
dit deurloop na die volgende straat toe en of dit dalk teen 
`n muur of deur eindig nie. Maar sonder om te dink aan 

die onmiddellike gevolge van sy optrede en met volkome be- 
reidwilligheid om sy lewe op te offer, skiet sy spiere meteens 
soos staalvere los en spring hy in die donker gang af. 

'n Rukkie is dit asof hy totaal verblind is. Hy kan niks 
sien nie. Maar dan skemer die dowwe lig van die enkele 
straatlampe tot hom deur. Hy kan die hoë mure weers- 
kante van hom sien, met donkerder skaduwees waar daar 
deure is. Hy probeer egter nie eens om te voel of hulle dalk 
Oop is nie, want hy besef dat so iets hoogs onwaarskynlik is. 

Voor hom bly dit stikdonker, en die volgende oomblik 
stamp sy uitgestrekte hande teen `n muur vas. Onmiddel- 
lik swaai hy hom om en plaas sy rug teen die muur. Hy 
wag gespanne vir Joseph Grattan. 

Grattan het n4 een harde uitroep, meer van verbasing as 
skrik, agter D'Southy aangespring. Tn die pikdonker het 
hy dadelik stil gaan staan, want hy het nie geweet of die 
offisier hom dalk om die hoek inwag nie. Hy wag nou eers 
totdat sy oë aan die lig gewoond word. Opeens besef hy 
dat hy in die bek van die gang duidelik teen die dowwe lig 
van die straatlampe afgebeeld is. Onmiddellik sak hy op 
sy knieë neer. Dan val hy plat op sy maag met sy regter- 
arm voor hom uitgestrek en die pistool in die gang af gemik. 
Hy luister aandagtig, maar kan nie 'n geluid voor hom hoor 
nie. Hy het reeds vasgestel dat die gang doodloop, maar hy 
is nie seker of D'Southy dalk na die een of ander kant by 
`n deur in of met `n sygang af kon uitgeglip het nie. 

sD'Southy!” roep hy gedemp. 

Daar is geen antwoord nie. Alles is stil, en van agter 
hom in die straat kom daar selfs nie die minste geluid nie. 

Jy kan net sowel uitkom, D'Southy!” roep Grattan weer. 
“Ek het jou reeds vertel wat met jou suster sal gebeur.” 

Nog geen antwoord nie. 

“Ek sal haar skiet soos `n hond.” 

Hy voel effens opgewonde. D'Southy mag ontsnap het 
en is miskien reeds op pad terug na die herberg toe. Hy be- 
gin stadig en so geruisloos as moontlik vorentoe sluip. Hy 
moet vasstel of daar na een van die kante toe `n uitgang is. 
Hy vorder vier, vyf tree en dan lê hy weer stil. 

Ek waarsku jou vir die laaste keer, D'Southy. As jy jou 
hier voor iewers versteek, sal ek jou sonder meer platskiet en 
aan jou suster sê jy lewe nog.” 

Sy stem weerklink hol in die nou gang af. Weer sluip hy 
vorentoe. Hy kan D'Southy maar net sowel skiet, want hy 
kan maklik aan Sylvia sê dat hy hom iewers gevange hou. 
Hy besef egter dat, as hy `n skoot hier aftrek, dit miskien 
nuuskierige verbygangers se aandag mag trek en sodoende al 
sy planne in die war stuur. 

Hy kruip verder. Links van hom sien hy die donker 
buitelyne van `n deur. Hy kruip daarheen en staan dan 
stadig op sodat hy teen die kosyn aan leun. Dan beweeg hy 
voetjie vir voetjie al langs die muur af. Hy probeer sy lig- 
gaam so plat as moontlik hou sodat dit nie van vooraf gesien 
kan word nie. 

Die volgende oomblik sien hy die dowwe gestalte van `n 
man voor hom en dan tref `n vuishou hom onder die ken 
sodat hy half bedwelmd eenkant toe slinger. 'Tegelykertyd 
spring D'Southy soos `n kat bo-op hom; sy vingers omsluit 
Grattan se keel. 

Joseph Grattan lê op sy rug en voel hoe die duime van die 
man bo-op sy gorrel indruk. Sy asem slaan weg en hy voel 
`n benoudheid op hom toesak. Sy bene skop magteloos in 
die lug. Dan dring dit tot hom deur dat hy die pistool nog 
in sy regterhand het. Met vingers wat enige oomblik hul 
krag kan verloor, draai hy dit om en klem dit aan die loop 

vas. Dan, met `n laaste, wanhopige poging net voordat dit 
voel asof `n totale duisternis op sy brein toesak, swaai hy sy 
hand opwaarts en tref die jong kaptein met die kolf van die 
wapen teen die slaap. 

Onmiddellik verslap die greep op sy keel. D'Southy kan- 
tel van hom af en val langs hom neer. `n Rukkie lê albei 
doodstil. 

Dan staan Joseph Grattan stadig op. Hy vryf met sy 
hand oor sy keel en skud sy kop om die duiseligheid daaruit 
te kry. Hy roer met sy voet aan die liggaam op die grond. 
Dit gee pap en sonder weerstand mee. `n Grynslag ver- 
skyn om sy lippe. 

Hy buk neer en voel aan D'Southy se pols. Dit klop 
stadig. Dan kom hy orent en stap in die gang af na die 
straat toe. Hy is effens onvas op sy voete en moet met sy 
hand teen die muur druk om te keer dat hy nie slinger en 
neerval nie. Maar stadigaan kom hy tot verhaal en stap dan 
vinnig in die straat af in die rigting van die hoek waar 
Larry Gibbons se winkel is. 

Op die straathoek is `n lamp. Die naam Gibbons staan 
groot teen die muur geskryf. Grattan soek na `n deur. 
Langs die winkeldeur sien hy 'n kleiner een, en bokant dié, 
op die eerste verdieping brand `n lig in `n venster. 

Hy klop aan die deur. `n Oomblik later hoor hy voet- 
stappe wat met `n trap afkom, en dan word die deur oop- 
gemaak. 

Voor hom staan `n man van middeljarige leeftyd. Hy 
het ligte hare wat al heelwat van sy voorkop af gewyk het, 
maar tog nog welig na agtertoe golf. Hy dra nie `n pruik 
nie en het `n ligte oopnekhemp en `n kniebroek aan. Sy ge- 
laatstrekke is reëlmatig, maar sy oë, met die ondeunde von- 
keling daarin, sit onnatuurlik na aan mekaar. 

Hy kyk die vreemdeling wat buite staan, `n paar sekondes 
aandagtig aan. Daar is 'n ligte glimlag op sy lippe. 

Goeienaand, meneer,” sê hy vriendelik. 

“Ek soek na Larry Gibbons,” antwoord Grattan. 

sDan hoef jy nie verder te soek nie,” deel Gibbons hom 
opgewek mee. 

“Ek wil graag met jou gesels. MY naam is Joseph Grat- 
tan.” 

Kom binne, vriend.” 

`n Oomblik kyk hulle mekaar ondersoekend aan en on- 
middellik bespeur Grattan die hardheid onder die vonke- 
ling in Gibbons se oë. Hy merk ook nou die gespierde arms 
en die harige bors wat effens by die syhemp uitsteek, en hy 
kry die indruk dat menige mens hom seker al laat mislei 
het deur die vriendelike uiterlike van die smokkelaar. Dan 
tree hy oor die drumpel en stap stadig met die trap na boon- 
toe. 

Agter hom druk Gibbons die deur toe en volg hom dan na 
bo. 

Hulle gaan die sitkamer binne, Gibbons wuif met sy hand 
na `n stoel en Grattan neem plaas. Hy vryf weer met sy 
hand oor sy keel. 

Het jy pampoentjes?” vra Gibbons laggend. 

`n Trek van woede skiet deur Grattan se oë, maar hy be- 
teuel sy humeur, want hy besef dat Gibbons `n rol speel. 
Hy besluit om dieselfde houding in te slaan. 

Nee,” sê hy, ,,nie pampoentjes nie, maar wel die vinger- 
afdrukke van die nuwe kaptein van julle garnisoen.” 

Gibbons se wenkbroue gaan op, maar `n glimlag bly op 
sy gesig. 

,Dit is interessant,” sê hy lakonies en sonder om enige 
verbasing te toon. ,4Ek het, ten eerste nie geweet dat die 

nuwe kaptein al aangekom het nie, en ten tweede wonder ek 
waarom hy sulke welgeklede here soos jy wil brandmerk.” 

Joseph Grattan glimlag meteens. Hy besef dat Gibbons 
op sy manier besig is om seker te maak van Grattan se 
identiteit. Hy besluit dat hy van die man gaan hou en dat 
hulle twee sal kan saamwerk. 

sDan sal ek jou. vertel, maar ek moet jou waarsku dat ek 
`n bietjie haastig is. Die jong offisiertjie lê hier naby in 'n 
donker gangetjie en ek wil graag hê dat ons by hom moet 
kom voordat hy sy bewussyn herwin.” 

Die glimlag verdwyn van Gibbons se lippe en `n blik van 
waardering skyn deur die vonkeling in sy oë. Blykbaar 
hou hy van `n man wat snel optree. 

sNou klink dit éérs interessant,” sê hy. 

slIn elk geval, om jou eerste vraag te beantwoord: Ek en 
kaptein D'Southy het vanaand saam hier aangeland. Die 
skip wat ons gebring het, is reeds weer op pad en niemand 
het ons sien land nie.” 

Hy aarsel. 

“Ek neem aan dat jy my hier verwag.” 

“Philip het gesê dat jy sal kom, maar soos jy weet is...” 

“Ek weet Philip is dood, maar ek het nogtans gekom.” 

“Ek het gedink dat jy dalk van plan sou verander.” 

“Ek het nie. Wat het Percy jou alles van ons planne 
vertel?” 

“Hy het my alles vertel. Hy sou daardie skurk van `n 
Buiter aan die goewerneur uitlewer en het gemeen dat dit 
hom so `n magsposisie sou besorg dat ek en jy onder sy be- 
skerming met ons werk kon voortgaan.” Gibbons maak `n 
gebaar met sy hande asof hy daarmee te kenne wil gee dat 
Philip se voornemens skipbreuk gely het. Hy vervolg: 
Maar sake het toe ongelukkig skeef geloop.” 

“En wat het van die Buiter geword?” vra Grattan. Hy 
hou Gibbons fyn dop, want hy wil vasstel of hy ook van 
Percival Philip se vermoede van destyds weet. 

“Hy het verdwyn.” (Gibbons haal sy skouers op. ,,Nie- 
mand kan sê wat van hom geword het nie. 'Trouens, nie- 
mand weet eens of dit werklik die Buiter was nie.” 

Weet jy wie die Buiter is?” 

“Ek weet wie hy was. ËEk glo nie hy bestaan meer nie.” 

Grattan sug ongemerk. HY staan op. 

sNou maar kom saam met my. Ek sal jou vertel terwyl 
ons stap.” 

Net 'n oomblik.” Gibbons stap in die gang af en Grat- 
tan hoor hoedat hy met iemand in `n kamer praat. Dan 
kom hy terug met `n baadjie aan. Hulle stap met die 
trap af.. 

“Ek het net vir my vrou gesê dat ek gou uitgaan. Ek sal 
bly wees as jy my nou verder besonderhede kan gee van wat 
aangaan.” 

sKortliks kom dit hierop neer: Soos ek jou reeds gesê het, 
weet niemand van my aankoms saam met D'Southy nie. Ek 
het van die gulde geleentheid gebruik gemaak om sy plek in 
te neem.” | 

Gibbons kyk vinnig na hom. 

Ek verstaan nie mooi nie.” 

sDit is tog eenvoudig,” antwoord Grattan. ,,Percival 
Philip wou hom in `n posisie plaas van waar hy ons met 
ons werk kon help. Nou gaan ek 7y in daardie posisie 
plaas, en dan kan ons twee lekker saamwerk. Jy sien, ek en 
Percival Philip was boesemvriende. Ek weet presies hoe hy 
sou gedink het en hoe hy in sekere omstandighede te werk 
sou gegaan het. Ek voel oortuig dat, as ek begin navraag 
doen, ek ook binnekort in die posisie sal wees om hierdie 


41 


Buiter-vent, indien hy bestaan, te kan vastrek. Ek sal dan 
daardie eer verwerf wat my in die geleentheid sal stel om 
jou te help. Maar afgesien daarvan tree ek van mêreoggend 
af op as die nuwe kaptein van die garnisoen.” 

sDit is juis wat ek nie mooi verstaan nie,” sê Gibbons. 
slHoe gaan jy dit regkry?” 

sAl wat jy moet doen, is om D'Southy gevange te hou. 
Sy suster, wat saam met hom gekom het, sal voor almal moet 
erken dat ek haar broer is, want ek het haar gesê dat haar 
broer se lewe van haar stilswye en medewerking afhang.” 

“Ek sien, ek sien!” roep Gibbons uit. ,,Jy sê niemand 
hier in die Kaap het julle sien land nie? Ja, ek verstaan 
nou goed. Maar wat het vanaand gebeur dat D'Southy in 
die gang lê?” 

“Ek het hom onder dwang oorgehaal om saam met my 
na jou toe te kom. Op pad het hy egter probeer ontsnap. 
Toe was daar so `n ligte skermutselinkie.” 

Gibbons vryf sy ken. Hy brom goedkeurend. 

Grattan kom by die hoek van die nou ingang tot die 
poort en wys met sy hand dat Gibbons eers moet wag. Hy 
luister aandagtig. Dit is nog stil daar binne. Hy haal sy 
pistool uit en glip vinnig om die draai. Hy stap saggies 
teen die muur langs, en dan vinniger sodra sy oë aan die 
donkerte gewoond raak. 

'n Oomblik later sien hy die stil figuur op die grond, net 
soos hy dit gelaat het. Hy fluit saggies en Gibbons sluit 
hom by hom aan. 

“Ek hoop nou net nie dat iemand ons sien wanneer ons 
hom na jou huis toe dra nie,” sê Grattan. 

As hier iewers nou net `n lekker diep gat was, kon ons 
hom maar net sowel doodgemaak en daarin gegooi het,” gee 
Gibbons opgeruimd aan die hand. 

Grattan kyk vinnig na hom. Hy skrik effens vir die 
koelbloedigheid van die man, maar sy agting vir Gibbons 
styg ook as hy besef dat die man onmiddellik afgelei het dat 
dit geen verskil aan Grattan sal maak of D'Southy lewe of 
nie, dit wil sê, solank sy suster net nie daarvan weet nie. 

Ek dink tog dit sal beter wees as ons hom aan die lewe 
hou. Dit mag vir ons later nuttig wees indien iets met ons 
planne verkeerd loop.” 

sDan moet ons maar ons kans afwag en hom huis toe kar- 
wei sodra die straat heeltemal verlate is.” 

Tensy ek natuurlik sy klere aantrek.” 

Natuurlik! Niemand sal eens twee keer dink as hulle `n 
kaptein in uniform met `n dronkaard aan die arm sien nie.” 

Weer eens tref die skerpsinnigheid van die smokkelaar 
hom, en hy aarsel nie langer nie. Hy begin sy baadjie uit- 
trek en onmiddellik buig Gibbons vooroor om die klere van 
D'Southy se bewustelose liggaam af te trek. `n Kort rukkie 
later staan Grattan in die uniform uitgedos. Dit pas hom 
redelik goed, want hy en D'Southy is amper eenders gebou. 

Tien minute later stap hy en Gibbons met D'Southy tus- 
sen hulle by Gibbons se voordeur in nadat hulle seker ge- 
maak het dat niemand hulle daar sien ingaan nie. Hulle 
sleep hom by die trap op en met die gang af tot in 'n klein 
pakkamer langs die kombuis. 

Ons kan hom voorlopig maar hier los,” sê Gibbons effens 
uitasem. Ek sal hom later na `n veiliger plek neem, maar 
dié reëlings kan jy aan my oorlaat.” 

Dankie. Nietemin dink ek tog dat dit die beste sal 
wees as jy my sê waar jy hom wegsteek.” 

Natuurlik. Ek is nie van plan om hom uit die huis te 
neem nie. Ek wil hom net verskuif na `n ou ongebruikte 
kelder onder die winkel.” 

sUitstekend. Dan is daar nog net `n paar dingetjies 
waaroor ons moet gesels.” 

sNou goed, kom ons gaan terug na die sitkamer toe. Ek 
sal my vrou sê om koffie te maak. Jy kan haar ten volle 
vertrou.” 

Hulle stap in die gang af en Grattan begin gesels oor 
sekere reëlings in verband met hul toekomstige ontmoetings. 
Dit is noodsaaklik dat niemand van hul verbintenis moet 
weet nie. 

HOOFSTUK DRIE 


Na omtrent `n halfuur vertrek Grattan, Hy stap vinnig 
in die straat af, want hy voel skielik haastig en effens on- 
rustig. Hy weet nie wat Sylvia D'Southy dalk in haar angs 
en ontsteltenis kon aangevang het nie, en bowendien is hy 
nou skielik weer bewus van daardie vurige drange in hom 
wat sy altyd by hom gaande maak. 

'n Honderd tree van die herberg af begin hy hardloop. 
Die plek is in duisternis gehul, want die kroeg is al toe. Die 
straat is buitendien verlate en hy is dus nie bang dat iemand 
hom sal sien nie. Voor die deur aarsel hy. Hy wil graag 
inglip sonder om die ou vrou te ontmoet. Sy het hom saam 
met D'Southy sien uitgaan — en nou kom hy alleen terug 
met Marcus se uniform aan! Mêre sal hy egter maklik die 
afwesigheid van die jong kaptein kan verduidelik, want hy 
het reeds vir haar gesê dat sy vriend die oggend vroeg sal 
vertrek. 

Hy kyk weer straat op en straat af. Onder in die straat, 
net buitekant die ligkring van die laaste straatlamp, sien hy 
iets wat hom alle beheer oor sy spiere laat verloor. Die bloed 
syfer stadig uit sy gesig en hy staan magteloos vasgeanker 
asof hy versteend is. 

In die halfduister sien hy `n gitswart gedaante op 'n pik- 
swart perd. Ruiter en dier staan roerloos, asof hulle `n 
donkerder deel van die donker nag is. 

Vir Grattan voel dit asof `n onheilspellende invloed op 
hom uitgeoefen word. Dit is asof daar geheimsinnige, on- 

keerbare strale van daardie skaduwee af na hom toe uitskiet 
wat hom van die funksies van sy sintuie beroof .... 

Geleidelik bedaar die onstuimige geklop van sy hart egter. 
Die kleur kom terug in sy wange en hy begin weer helder 
dink. Hy voel lus om te lag. Heel waarskynlik is dit. 
maar net 'n geregsdienaar wat op nagpatrollie is, en omdat 
hy in die donkerte sit, is dit onmoontlik om hom op sy 
kleredrag duidelik te onderskei. 

Hy druk die deur versigtig oop en gaan binne. Die 
klein voorportaaltjie is leeg, maar daar brand `n lamp onder 
die trap. Hy draf vinnig op na boontoe, tot voor Sylvia 
D'Southy se kamerdeur. Hy draai aan die knop, maar die 
deur gee nie mee nie. Dit is van binne gesluit. Hy skud 
die knop effens. 

“Sylvia!” roep hy sag. 

Hy hoor `n geritsel agter die deur. Blykbaar het sy op 
sy terugkoms gewag. 

Wat is dit?” Haar stem is klein en bang. 

Maak oop, ek wil met jou praat.” 

Waar is my broer?” 

Hy is veilig. Maak nou oop die deur, ek kan nie hier 
in die gang staan en praat nie.” 

“Ek wil gaan slaap,” antwoord sy. Laat my nou met 
rus. 

Hy ruk weer aan die deurknop. 

As jy nie oopmaak nie, sal ek die deur oopbreek, en ek 
hoop dat jy besef wat die mense sal dink as jy nie die deur 
vir jou broer wil oopmaak nie.” 

Hy hoor hoedat sy haar asem vinnig intrek en glimlag 
tevrede. Hy weet dat sy haar posisie terdeë verstaan. As 
sy enigiets doen wat daarop dui dat hy `n bedrieër is, sal haar 
broer daarvoor boet. 

`n Oomblik later hoor ky die sleutel draai. Hy druk die 
deur oop en gaan die kamer binne. 

Sylvia het vinnig teruggestaan en is nou aan die oorkant 
van die kamer anderkant die tafel. (Grattan druk die deur 
stadig agter hom toe. Sy oë verlustig hulle in haar slanke 
figuur. 

s Wat wil jy hê?” Sy hou haar kop fier omhoog. Haar 
stem is trots. Sy wil hom nie die genot laat smaak om haar 
angs te sien nie. 

Haar houding vuur hom verder aan, maar hy bedwing 
hom. Hy stap gemaklik nader en trek die stoel langs die 
tafel uit. Hy gaan sit en slaan sy bene oor mekaar. 

Daar is `n paar dinge wat jy my moet vertel. Ek dink 
dat jy die posisie nou redelik goed verstaan, en jy besef na- 
“tuurlik dat, as jy my enige verkeerde inligting gee, jy en 
Marcus” — hy haal sy skouers op — ,daaronder sal ly. Ek 
wil hê dat jy my iets van jul lewe tot dusver moet vertel. 
Eerstens, waar is julle gebore?” 

Sylvia antwoord hom kalm en hy gaan met sy ondervra- 
ging voort totdat hy gerus voel dat hy hom as Marcus 
D'Southy sal kan voordoen. Die meisie staan nog steeds 
langs die bed. Sy besef haar magteloosheid, maar verstrek 
die besonderhede aan Grattan sonder om haar waardigheid te 
verloor; dis asof sy in die hof staan waar sy beskuldig word 
van 'n misdaad wat sy nie gepleeg het nie. 

sDie hele tyd hou sy hom versigtig dop. Sy houding het 
verander. Voordat hy met Marcus die kamer uit is, het hy 
haar minagtend behandel, maar nou, vandat hy terugge- 
kom het, is daar `n soort toenaderende vriendelikheid in sy 
houding te bespeur. 

Hy rek hom gemaklik uit en staan op. 

Ek wonder of jy hierdie saak in die regte lig beskou,” sê 

hy, en dit klink amper of hy sy optrede wil probeer reg- 
verdig. 

Sy antwoord nie. | 

Jy besef seker nie dat ek geen ander uitweg gehad het 
nie.” 

Sy antwoord nog nie. 

Dis die enigste wyse waarop ek my aartsvyand sal kan 
vastrek.” Sy stem is sonder gevoel; dis byna of hy self nie 
veel belang stel in wat hy sê nie. Sy gedagtes is inderdaad 
met ander dinge besig — met die meisie hier voor hom! 

My broer sou jou gehelp het as jy hom gevra het,” sê 
sy hooghartig. 

“Dit sou nie dieselfde wees nie. Ek moet dit self doen.” 

Hy neem `n paar treë vorentoe, maar sy tree agteruit tot 
agter die bed. Grattan glimlag effens. 

sKyk,” sê hy vriendelik, ,jy ontstel jou onnodig. Mar- 
Cus sal niks oorkom nie. Dit is maar net noodsaaklik dat hy 
'n rukkie uit die pad moet wees. Hierdie is die enigste wyse 
waarop ek my planne kan uitvoer. Ek beloof jou dat ek 
van die toneel sal verdwyn sodra ek my taak afgehandel 
het.” 

Onderwyl hy praat, staan hy ongemerk nader. Sy aan- 
skou hom agterdogtig en haar bors jaag onbeheers op en neer. 
Geleidelik groei die trek van vrees in haar oë aan. 

Ons kan maar gerus vriende wees, Sylvia,” vervolg hy, 
en daar is `n hees klank in sy stem. ,,Gedurende die vol- 
gende paar dae sal ons baie by mekaar wees. Waarom sal 
ons dit nie maar vir mekaar aangenaam maak nie?” 

Dit is onmoontlik. Gaan nou asseblief hier uit!” Sy 
kan die trilling van angs in haar stem nie bedwing nie. Sy 
staan terug tot teenaan die muur. Sy voel soos `n hulpelose 
voëltjie wat in `n hok vasgekeer word. Die indruk wat sy 

op die kaai van hom gekry het, tref haar weer sterk. 

Sy oë brand in hare. 

s Vandat ek jou die eerste keer gesien het,” sê hy, ,,het ek 
jou begeer soos niks anders op aarde nie. Elke dag op die 
skip het ek daarna verlang om jou in my arms te neem.” 

Jy is mal!” hyg sy uit. ,ln vadersnaam, laat my met 
tus, EK sd 

Jy sal wat? Jy sal nie durf skree nie.” Hy praat 
smalend, seker van homself. ,As jy `n geluid maak, sal dit 
jou bitter berou.” 

Hy is voor haar, strek sy arms uit én neem haar aan die 
skouers. Sy gesig kom nader. Sy kan sy warm asem op 
haar lippe voel. 

Met `n sidderende snik ruk sy haar meteens los en glip 
by hom verby. Sonder om te dink hardloop sy na die deur 
toe en ruk dit oop. 

sKom hier!” roep hy agter haar aan, maar sy is reeds by 
die deur uit. 

Sylvia staan aan die bo-ent van die trap en kyk verward 
rond. Sy besef dat sy nie mag raas nie, maar sy moét weg- 
kom! Sy gaan dus so vinnig as sy kan, maar so sag as 
moontlik, by die trap af. Agter haar hoor sy hom met die 
trap afkom. By die voordeur kyk sy om. Sy sien sy gesig 
in die lig van die lamp. Dit is rooi, maar nie van woede 
nie. Dit brand van onbeheersde drange. Sy oë boor in 
hare, onverbiddelik, gebiedend, die oë van 'n man wat alle 
beheer oor homself verloor het. 

Sy is buite in die straat. hRadeloos kyk sy rond, maar 
daar is niemand te sien nie. Sy voel meteens totaal ver- 
lore, hulpeloos en alleen, en dan hardloop sy blindelings met 
die dwarsstraat af. Dit is asof sy ophou dink. Sy is nie 
bewus van die geboue langs haar of van die straatlampe bo 

haar nie. Sy hardloop totdat sy voel hoe haar asem deur 
haar keel skroei. 

Meteens verlaat die krag haar liggaam, asof alle vermoë 
tot verset uit haar verdwyn. Sy voel lam en sonder weer- 
stand. Uitgeput leun sy teen `n muur aan. Dit is donker 
om haar heen. Sy weet nie eens meer hoe sy hier gekom 
het nie. 

Dan sien sy hom voor haar. Sy voel sy arms om haar. 
Sy voel sy brandende lippe wat na hare soek. `n Siddering 
van walging gaan deur haar, soos by die aanraking van `n 
slymerige reptiel. Sy wil uitroep, maar sy weet dat sy dit 
nie mag doen nie. Sy maak haar oë toe en bid. 

Agter hulle maak iemand sy keel skoon. '`'n 'Temerige 
stem sê: 

sKon julle nie `n minder openbare plek uitgesoek het 
nie?” 

Met `n sug van verligting maak Sylvia haar oë oop. Sy 
kan oor Grattan se skouers sien. Omtrent ses tree van hul- 
le af, in die middel van die pad, staan `n perd roerloos. Hy 
is halfpad tussen twee straatlampe en die omgewing is in 
skemerte gehul. Sy kan die ruiter op sy rug duidelik om- 
lyn sien, maar aanvanklik is dit vir haar onmoontlik om 
enigiets meer van die swart beeld voor haar te onderskei. 
Dit kom vir haar soos iets bonatuurliks voor, want dit het 
verskyn toe sy reeds alle hoop laat vaar het. Stadig dring 
dit tot haar deur dat die ruiter van kop tot tone in `n nou- 
passende swart gewaad gekleed is. Vaagweg verbeel sy 
haar dat sy die perd en ruiter herken, maar so ontsaglik is 
haar verligting, dat sy in `n beswyming val. 

Joseph Grattan het die stem agter hom gehoor, die skie- 
like verstywing in die meisie se liggaam gevoel en, feitlik 
onmiddelik daarna, die algehele verslapping van haar spiere. 

Sy sou teen die grond neergesak het, maar hy het sy arms 
nog om haar. Alhoewel sy brein reeds volstoom werk, bly 
hy roerloos staan, met die bewustelose meisie in sy arms. 

Verskeie gedagtes flits deur sy brein. Hy weet nie wie 
die indringer is nie en hy probeer dink hoe hy moet handel 
voordat hy hom omdraai. Dis nogal lastig dat hy Marcus 
D'Southy se uniform aan het, want, as dit iemand is wat 
hom mêre kan uitken n4 hy hom vanaand op hierdie petalje 
met sy sogenaamde suster betrap het, sal sy planne in die 
war gestuur word. 

Vir Joseph was hierdie soort situasie egter nog nooit `n 
onoorkomelike probleem nie. Daar is net een uitweg en, al- 
hoewel dit dalk sal veroorsaak dat hy `n paar mense in die 
buurt wakker maak, sal hy wel met Sylvia in die donkerte 
kan ontsnap voordat iemand opdaag. Dit is reeds laat en 
daar is gelukkig min woonhuise in die omtrek. 

Sonder om langer te aarsel laat hy Sylvia met die een arm 
los. Hy hoop dat wie ook al agter hom is, die beweging in 
die donkerte nie onmiddellik sal opmerk nie. Sy hand glip 
in sy baadjiesak en onderwyl hy die pistool te voorskyn bring, 
stamp hy homself van die muur af weg en spring blitsvin- 
nig eenkant toe. 

Hy sien die donker gestalte voor hom en opeens skiet die- 
selfde vrees deur hom wat hy vroeër in die aand ondervind 
het toe hy die geheimsinnige ruiter in die donkerte gesien 
het. Sy pistool is egter reeds opgelig en op die indringer 
gerig. 

Dan sny `n skerp pyn deur sy nek. Sy liggaam word 
vorentoe geruk en hy struikel. Sy hande skiet vooruit om 
te keer dat sy gesig nie met die grond kennis maak nie. Die 
pistool gly uit sy vingers en skuif eenkant toe in die stow- 
werige straat. Langs hom sak Sylvia op die grond neer. 

Hy lê roerloos en probeer sy verwarde gedagtes bymekaar 
skraap. Hy voel hoe `n riem om sy nek stadig losgetrek 
word en raai dat `n lang sambok of sweep hom moet getref 
en vorentoe geruk het. 

Hy lê nog steeds stil. Weer eens oormeester die onver- 
klaarbare vrees hom. Hy sien die vier pote van die perd 
`n entjie links van hom nog roerloos staan. Van bo af kom 
die stem kalm en bedaard: 

“Ek hou nie eintlik van jou taktiek nie, soldaat.” Die 
ruiter praat honend. ,,As ek vir `n meisie so afstootlik is 
dat sy van my af weghardloop, sal ek te skaam wees om haar 
nog agterna te sit.” 

Grattan roer nie. Blykbaar beskou die ruiter hom as `n 
soldaat wat 'n vroumens wou aanrand. Hy kan nog nie 
besluit watter optrede vir hom die beste sal wees nie, maar 
besef dat hy sy gesig tot elke prys moet verberg. Hy durf 
nie toelaat dat die ruiter hom sien en dalk mêre herken nie. 

Hy is reeds daarvan oortuig dat dit nie `n gewone geregs- 
dienaar of inwoner van die Kaap is nie. Daar is iets ge- 
heimsinnigs in verband met die man se optrede. Onm die 
indringer te probeer oorrompel, sal hom niks help nie, want 
hy het reeds ondervind dat die ruiter op sy hoede is. Min 
mense Wat 'n man en 'n meisie in die straat aanspreek, sal 
verwag dat daar 'n pistool teen hom uitgetrek sal word! 

Wat lê jy nog daar?” vervolg die stem streng. ,Hoe- 
kom gaan jy nie terug na jou kwartiere toe nie? Julle sol- 
daatjies is glad te losbandig sedert daar nie meer `n kaptein 
in die Kasteel is nie.” | 

Grattan sug van verligting. Die ruiter beskou hom as 
een van die garnisoensoldate wat uitgeglip het om `n nag 
van joligheid in die stad deur te bring! As hy dus net kan 
wegkom sonder dat die ruiter sy gesig sien en die rang van 

sy uniform herken, sal alles in orde wees.... behalwe na- 
tuurlik vir Sylvia! 

Hy kyk versigtig om en sien haar waar sy teen die muur 
op die grond lê. Gelukkig is sy sê besorg oor haar broer 
se veiligheid dat sy dit nooit sal waag om hom te verraai 
nie, dink hy met `n mate van verligting. 

“ls jy aan die slaap, man!” roep die stem uit. 'Tegelyker- 
tyd tref `n sweep hom oor die skouers. Dit brand onder sy 
blad waar die punt omkrul. 

Hy staan vinnig op en keer sy rug op die ruiter. On- 
middellik begin hy hardloop, eers skuins oor die straat, en 
dan teen die muur langs waar dit donkerder is, sodat sy uni- 
form nie duidelik gesien kan word nie. Hy hardloop al 
vinniger, want hy wil graag die ruiter die indruk gee dat hy 
wél 'n gewone soldaat is, wat nou sê die skrik op die lyf ge- 
jaag is dat hy net een begeerte het, naamlik om by die kwar- 
tiere terug te kom. Hy dink aan die moontlikheid om met 
`n draai langs terug te gaan en die ruiter aan te val, maar 
besluit veiligheidshalwe daarteen. Boonop hy het sy pistool 
verloor. Hy sal maar liewer met 'n omweg na die herberg 
teruggaan en Sylvia daar inwag. 

Agter hom sit die swart geklede figuur op die perd hom 
stil en agternakyk. `n Half bejammerende glimlag speel 
om sy lippe, asof hy die optrede van die soldaat betreur. Sy 
oë, wat selfs in die halfdonker die beweging van Grattan se 
hand na sy sak kon raaksien, glinster deur die skrefies van 
die swart masker wat byna sy hele gesig bedek. 

Dan kyk hy terug na die meisie op die grond voor hom. 
Hy bejammer haar net soveel. Hy kan hom die hele voor- 
val voorstel. Vroeër in die aand het hy die soldaat by die 
herberg sien ingaan. Die Old Coast Inn is `n plek wat dik- 
wels deur matrose en ander losbandiges besoek word. Dit is 

`n broeiplek van onsedelikheid, en hy het dus aangeneem dat 
die soldaat wat so laat in die nag daar ingaan, die een of 
ander meisie daar moet ken. 

`n Ruk later het hy haar sien uithardloop met die soldaat 
agterna. Dit het hom voorgekom asof sy in vrees verkeer 
en uit nuuskierigheid het hy hulle agtervolg tot waar hy 
hulle hier in die donkerte aangetref het. 

Hy kyk nou vinnig om hom heen, want die moontlikheid 
bestaan dat die soldaat die stryd nie sonder meer sal ge- 
wonne gee nie. Hy mag selfs met vriende terugkom om 
sy prooi te probeer herwin. 

Die ruiter klim van die perd af en stap na die meisie toe. 
Die noupassende fluweel span styf om sy breë skouers. Dit 
volg die lyne van sy nou heupe en welgevormde kuite. Sy 
hande en mond is al wat nie bedek is nie, dus smelt hy 
feitlik met die skaduwees saam. Hy buk oor die meisie en 
tel haar op asof sy `n veertjie is. Met sy een arm om haar 
skouers swaai hy homself gemaklik terug in die saal. Die 
volgende oomblik spring die groot, swart hings weg en be- 
weeg amper geluidloos oor 'n paar kaal erwe in die rigting 
van die strand. 

Op die wit sand kom bring hy die perd tot stilstand, klim 
af en |ê die meisie op die grond neer. Dan staan hy ge- 
duldig eenkant en wag totdat sy bykom. '`n Paar oomblikke 
later roer sy. Dan, skielik, sit sy met hygende asem orent. 
Hy besef dat sy hom gesien het en dat hy seker maar 'n 
skrikwekkende figuur moet slaan. 

Onmiddellik sê hy: 

Jy hoef nie bang te wees nie, juffroutjie, jy is nou 
veilig.” 

Sylvia antwoord nie dadelik nie. Sy kyk om haar heen 
na die straatligte aan haar een kant en aan die ander kant 

na die wit van die brekende branders wat af en toe gesien 
word. Die wind waai reeds sterker as vroeër en van die 
fyn sand kielie haar bene. 

Ek kon jou nie daar in die straat laat bly nie,” vervolg 
die geheimsinnige ruiter, ,,en het jou eers hierheen gebring 
totdat jy bykom. Ek wou nie graag in die verligte straat 
by jou wag nie. As jy my egter nou sê waarheen jy wil 
gaan, sal ek jou daarheen neem. ËEk sal jou egter aanraai 
om in die vervolg snags jou deur te sluit as jy vriende het 
wat so min van jou dink dat hulle jou in die straat uitjaag. 
Ek sou normaalweg geen verdere aandag aan jou geskenk 
het nie, maar jou voorkoms lyk vir my beskaafd.” 

Sy kan hom skaars sien, hoewel hy bykans voor haar staan 
en `n oomblik wonder sy hoe hy dit kan regkry om haar so 
duidelik te sien; maar dan, meteens, tref die haglikheid van 
die posisie waarin sy verkeer, haar en verdryf alle ander ge- 
dagtes. Sy onthou nou alles — die gevaar waarin haar 
broer verkeer, die mag wat Grattan oor haar het en waar- 
van hy blykbaar van plan is om misbruik te maak... 

Sy bars in snikke uit. Haar kop sak vooroor in haar 
hande. Hierdie man het haar wel tydelik gered, maar Grat- 
tan sal haar nie met rus laat nie en sy kan haar nie self ver- 
dedig nie. Selfs aan hierdie man durf sy nie `n woord sê 
van wat werklik gebeur het nie. 

Hy laat haar huil en stap eers `n paar maal heen en weer 
voor hy weer voor haar kom staan. 

soe,” sê hy, glad nie onvriendelik nie, ,dit help jou 
nie om nou hier te sit en huil nie. Kom, laat ek jou terug- 
neem.” 

Sy kyk stadig op. Haar snikke het bedaar. 

Wie is jy?” vra sy sag en hy verbaas hom vir die be- 
skaafdheid van haar stem. Hy lag saggies. 

sDie mense noem my die Buiter.” 

Haar hand gryp wild na haar bors en hy sien hoe verskrik 
sy na hom staar. Hy lag weer. 

“Ek sien dat jy al van my gehoor het. Nou kan jy mis- 
kien self verstaan hoekom ek nie graag in die strate rond 
gesien wil word nie.” Sy sê niks, maar haar hart klop on- 
stuimig. Haar redder is niemand anders nie as die man 
van wie sy al soveel stories gehoor het, die man wat ener- 
syds as skurk, moordenaar en struikrower bestempel word 
en andersyds gehuldig word as skutsengel van die onder- 
druktes. Volgens die stories wat sy gehoor het, sou dit 
haar broer se plig gewees het om hom te vang — en nou het 
hy haar lewe gered! 

Ook Joseph Grattan het gepraat asof die Buiter nog `n 
werklikheid is. Hy het geen oomblik aan sy bestaan getwyfel 
nie. Hy het gesê dat hy sy aartsvyand is en dat hy hierdie 
hele set bewerkstellig het net om die Buiter van kant te 
maak — en vanaand het die Buiter hom teëgegaan! 

“Ek moet jou bedank dat jy my gered het,” sê sy beleef, 
maar hy kan die volslae moedeloosheid in haar stem hoor. 

sDit kom my voor asof jy dalk nie die soort meisie is wat 
ek eers gedink het nie,” sê hy nadenkend, maar weer met 
dieselfde vriendelikheid van vroeër. ,,As ek jou kan help, 
moet jy asseblief net sê. Miskien sal dit die beste wees as 
jy my jou omstandighede vertel. Ek kan sien dat jy diep 
ongelukkig is.” 

Sy skud haar kop. 

Jy kan my nie help nie. Jy kan my alleenlik terugneem 
tot naby die Old Coast Inn.” Sy wil hom graag teen Grat- 
tan waarsku, maar sy durf dit nie doen nie. Sy durf ook 
nie sy hulp op enige ander wyse inroep nie. En tog, in 
weerwil van die stories wat sy gehoor het, voel sy dat hy 

haar miskien beter as enig iemand anders sal kan help. Sy 
dink aan die ironie daarvan dat hy, wat deur sowel Grattan 
as haar broer vervolg sal word, haar vanaand moes red. 

Maar wie is jy?” vra sy skielik. Sy voel geruster, asof 
sy in sy teenwoordigheid veilig is. ,Daar is soveel ver- 
warrende teorieë. My broer....” Sy aarsel meteens. 

Jou broer?” 

Sy besef dat sy haar woorde versigtig sal moet kies. 

My broer het my vertel dat jy die vorige kaptein van 
die garnisoen by die goewerneur in onguns gebring het en 
dat jy `n man, Percival Philip, vermoor het. Hy het gesê 
dat hy. ... dat almal jou vervolg en probeer vang.” 

Die Buiter lag opgewek. 

sMenigeen het my al probeer vang, juffrou, maar geen- 
een het nog daarin geslaag nie. Om te vra wie ek is — wel, 
jy verwag tog seker nie dat ek jou sal sê nie, of hoe?” 

“Hulle sê ook dat jy deur jou neef gedood is.” 

“Dit help nie jy vra nie, juffrou. Beskou my maar as `n 
legende. Ek, of liewer die Buiter, kan nie doodgemaak 
word nie. Ek is `n legende: as ék sterf, sal daar `n ander 
wees om my plek in te neem.” 

Maar hulle sê jy is `n skurk en struikrower.” 

Party sê dit wel, maar daar is ander wat beter weet. 
In elk geval, ek dink dit sal beter wees as jy my liewer van 
jou omstandighede vertel, aangesien ons nou reeds nader 
kennis gemaak het. `Wie is hierdie broer wat jou soveel 
dinge van my vertel het?” 

Sy skrik. Sy besef nou eers dat sy netnou amper te veel 
gesê het. Hierdie man het Joseph Grattan vanaand gesien 
en as hy moet uitvind dat dit haar ,,broer” is, sal dit dra 
moeilik gaan om sy optrede te verduidelik. Sy hoop maar 
net dat hierdie man nooit sal uitvind dat sy die suster van 

die nuwe kaptein van die garnisoen is nie, want dan mag 
hy dalk vir Grattan ontmasker — en dit sal Marcus se dood 
kos. 

My broer?” sê sy huiwerig. ,HyY is 'n soldaat.” 

sO, nou begin ek die saak beter verstaan. Dit is natuur- 
lik een van sy makkers wat gehoor het dat jy in die Old 
Coast Inn bly en jou toe daar kom lastig val het, nie waar 
nie?” 

Ja,” sê sy haastig, ,,dit is so.” 

Maar waar kom jy vandaan, Waar is jou tuiste, en hoe- 
kom bly jy in daardie herberg 2” 

“Ek het by my broer kom kuier — net vir `n paar dae.” 

Waar woon jy eintlik?” 

sOns bly... . ons bly in die binneland.” 

sKyk, juffrou,” sê die Buiter streng, ,jy mag dink dat 
ons hier in die Kolonie so ver van die beskaafde wêreld ver- 
wyderd is dat ons nie meer so iets soos kleredrag opmerk 
nie. Dit is vir my egter duidelik dat die tabberd wat jy 
aanhet, nie in hierdie land gemaak is nie. Min van ons kan 
ingevoerde rokke bekostig. Ek sal dus bly wees as jy my 
nou die waarheid vertel.” 

Sy kry ontsag vir die skerpheid van sy oë en voel bang 
om verder te praat, want sy mag dalk iets verkeerds sê. Sy 
besef ook nou dat sy nie vir hom kan jok nie. 

“Ek verseker jou dat ek die waarheid gepraat het. Sal jy 
my nou asseblief net tot naby die herberg neem?” 

'n Rukkie bly staan hy roerloos voor haar. Sy kan voel 
dat hy haar deurdringend aankyk. 

“Ek dink nie ek moet jou terugneem nie. Miskien is dit 
beter as jy saam met my gaan.” 

Ek méét teruggaan!” roep sy verskrik uit. Asseblief, 

moet my nie verder uitvra nie. Neem my net terug. Ek 
moét gaan.” 

Hy haal sy skouers op. 

Wel, juffrou,” sê hy gelate, ,jy lyk oud genoeg om jou 
eie besluite te kan neem, alhoewel jy blykbaar nog nie in 
staat is om jou uit die moeilikheid te hou nie. Maar kom, 
laat ek jou dan maar terugneem.” 

Sonder meer lig hy haar van die grond af op en sit haar 
op die perd. Op `n stappie ry hy terug met die pad waar- 
langs hy gekom het. Hulle gaan oor een of twee verlate 
strate en dan lyk dit vir haar asof die perd gaan staan son- 
der dat die ruiter enige beweging gemaak het. 

sAs jy met hierdie straat langs loop, kom jy by die 
voordeur van die herberg uit,” sê die onbekende en lig haar 
van die perd af. Dan vervolg hy: ,Dit is baie duidelik dat 
jy in spanning en angs verkeer, maar ek kan daar niks aan 
doen as jy my nie wil vertel wat aangaan nie. Ek durf 
egter nie toelaat dat jy alleen na die herberg teruggaan nie. 
Dit is selfs moontlik dat jou vriend reeds soontoe is om daar 
Op jou te wag!” 

Sylvia D'Southy voel die moedeloosheid weer in haar op- 
styg. Sy weet dat sy moet teruggaan en dat Grattan op 
haar wag. Wat sy houding sal wees, weet sy egter nie. 
Miskien sal hy dink dat sy met haar redder oor hom gepraat 
het.... Sy sidder as sy dink aan die wreedheid wat sy 
reeds een of twee keer in sy oë gesien het. 

Sy laat haar kop sak. 

“Ek sal veilig wees. Jy hoef nie saam te kom nie.” 

“Dit is nie my plan om saam te gaan nie. Maar sê my 
waar jou kamer is.” 

Sy kyk vinnig op. 

“Ek dink dit is aan die agterkant van die gebou.” 

sNou maar goed. Sodra jy in jou kamer is, die deur ge- 
sluit en goed onder jou bed en in die kaste rondgekyk het, 
dan waai jy jou kers drie keer op en af voor die venster. 
Reg so?” 

Hy aarsel `n oomblik. ,,Dan sal ek weet dat jy veilig is 
— én moet onder geen omstandighede weer jou deur vir 
iemand oopmaak nie. Dit spyt my dat dit al raad is wat ek 
jou kan gee en dat jy my nie in jou vertroue wil neem nie. 
Goeienag, juffrou.” 

Baie dankie,” sê sy weer. Sy vind dit moeilik om die 
trane uit haar oë te hou, maar daar is vir haar geen ander 
uitweg as om haar om te draai en te loop nie. 

Die Buiter sit stil op sy perd en kyk haar agterna. Haar 
gesig, toe sy na hom opgekyk het, kon hy duidelik sien. 
Die verfyndheid daarvan het hom nie ontgaan nie. Die 
adellike trekke van haar neus en lippe het hom daarvan oor- 
tuig dat sy `n rol speel wat hy nie kan verstaan nie. Die 
hulpelose berusting in haar lot wat hy in die helder blou oë 
gelees het, het `n diep indruk op hom gemaak. Dan raak 
hy liggies met sy been teen die flank van sy perd.... 

Sylvia D'Southy stap met vooroorgeboë hoof na die her- 
berg toe. Sy Ys vir wat voorlê. Die gevoel van veiligheid 
wat die Buiter by haar gewek het, het nou totaal verdwyn. 
Met hangende skouers gaan sy by die voordeur in en stoot 
die deur saggies toe. Dit voel vir haar asof elke vloerplank 
kraak. | 

Voetjie vir voetjie klim sy met die trap op. ln haar hart 
ontstaan daar meteens die vurige hoop dat hy al gaan slaap 
het of in sy eie kamer is, sodat sy haar kamer sal bereik en 
die deur sluit voordat hy daarvan bewus word dat sy terug 
is. 

Die lig brand nog in die voorportaal. Bo in die gang 

brand daar ook `n lig. Blykbaar het die herbergier besluit 
om die ligte te laat brand aangesien hy sulke belangrike be- 
soekers het. 

Eindelik is sy bo. Die gang is verlate. Sylvia kyk na 
die deur van haar kamer, met die vurige wens dat sy daar- 
deur kon sien om seker te maak of hy daar binne is of nie. 
Sy stap versigtig nader en dan, met `n skielike oorgawe aan 
haar lot, maak sy die deur oop. Die lamp brand nog op die 
tafel. Sy kyk rond, maar Grattan is nie daar nie, 

Sylvia slaak `n sug van ontsaglike verligting. Sy druk 
die deur agter haar toe en leun 'n oomblik uitgeput daar- 
teen. Dan buk sy af en draai die sleutel. 

Sonder om werklik te weet wat sy doen, stap sy na die 
groot kas teen die muur en maak dit oop. Dit is leeg. Sy 
sak op haar knieë neer en kyk onder die bed in. Daar is 
niemand nie. Half verdwaas stap sy na die lamp op die 
tafel.... en dan sien sy hoedat die handvatsel van haar 
deur stadig draai! 

Sy staan botstil. Sy wil gil, maar kan nie. Dit voel asof 
haar laaste hoop verydel is. Maar dan besef sy dat die deur 
gesluit is. Sy hoor Grattan saggies roep: 

sSylviat” 

Sy stap nader en gaan staan digby die deur. 

Wat is dit?” 

sWat het gebeur?” 

Niks. Hy het weggegaan en ek het teruggekom.” 

Jy het darem lank geneem om hier te kom, né?” 

Sy weet dat hy probeer uitvind of sy met die man gepraat 
het. 

“Ek was lank flou.” Sy wil eers sê dat die man reeds 
weg was toe sy bygekom het, maar is bang dat Grattan dalk 
daar naby gebly en gesien het dat haar redder met haar op 

die perd wegry. ,Hy het my 'n entjie die donkerte in ge- 
neem en gelawe. 'Toe ek bygekom het, het hy my gelos en 
is hy weg.” 

Wat het julle gesels?” 

Ons het nie gesels nie.” 

slaat my binnekom, daar is nog iets waaroor ek met jou 
wil praat.” 

“Ek gaan nie weer die deur oopmaak nie.” 

“Ek belowe jou ek sal my nou gedra.” Sy stem is half 
pleitend. ,,Ek is jammer oor my gedrag van netnou.” 

sAs jy jammer is, kan jy dit bewys deur my nou met rus 
te laat. Ek wil gaan slaap.” 

Joseph bly `n oomblik stil. Hy het die saak intussen 
goed oorweeg en tot die gevolgtrekking gekom dat dit tot 
sy nadeel gaan wees om haar te veel uit te tart. As hy sy 
planne met welslae wil uitvoer, het hy haar medewerking, 
al is dit dan gedwonge, nodig. Hy weet dat sy mag oor 
haar feitlik onbeperk is, maar as hy haar heeltemal in `n 
hoekie dryf, mag sy dalk iets doen wat sal meebring dat hy 
ontmasker word. Vanaand het dit reeds amper gebeur. 
As die indringer nie sonder meer aangeneem het dat hy `n 
gewone soldaat is en hom met daardie een karwatshou huis 
toe gestuur het nie, mag alles reeds in duie gestort het. 

Nou maar goed,” sê hy. ,,Sorg dat jy genoeg slaap. 
Ek sal jou mêreoggend laat wakker maak wanneer dit tyd 
is dat ons na die Kasteel toe moet gaan.” 

Sy hoor hoe hy met die gang af loop en kan skaars glo 
dat sy so maklik daarvan afgekom het. Sy stap na die 
lamp toe en neem dit tot voor die venster. Dan beweeg sy 
dit drie keer op en af. 

Buitekant in `n donker straat, `n ent van die herberg af, 

sit die swart geklede ruiter stil op sy perd. Hy sien die lig 
in die venster en dan, met 'n ligte beweging van sy hand, 
laat hy die swart hings vinnig wegskiet. 

Hy ry skuins teen die hange van Leeuberg uit totdat hy 
tussen die bome en bosse verdwyn. 

HOOFSTUK 4 


Dit is 'n sonnige lentemêre. Gedurende die nag het `n 
storm oor die Kaap losgebars, maar dit het hom gou uitge- 
woed en nou styg daar uit die met reën deurweekte aarde `n 
vars geur van skoon grond op. Die strale van die son laat 
glinster die ontelbare druppels op die blare van bome en 
blomme — ook in die tuine voor die huise in die Buiten- 
gracht. 

Taamlik hoog op in die straat staan die luukse woning 
van die graaf De Moreaux. Die meeste huise in die omtrek 
se voordeure loop reg op die straat uit, maar voor dié 
woning is daar breë trappe wat lei na `n hoë stoep met groot 
pilare wat die ingang half bedek. 

'n Koets het pas in die straat stilgehou. Dit is een van 
die ligte modelle wat die rykes gewoonlik gebruik om sog- 
gens mee in die stad rond te ry vir inkopies en besoeke. 
`n Jong man en twee dames klim uit nadat die lakei die 
leertjie neergelaat het. Hulle gaan met die trappe op na 
die deur toe. 

Al drie is volgens die jongste mode gekleed. Die man se 
purper baadjie steek skerp af teen die silwer satyn van sy 
kniebroek. Sy gelaatstrekke is dié van `n Franse edelman. 
Sy donker kleur is egter eerder afkomstig van die son as van 
sy tas. Sy prominente neus en sterk ken skep die indruk 
van hooghartigheid, iets wat egter deur sy vonkelende, hel- 
der oë weerspreek word. 

Vir `n buitestaander sou dit onmiddellik duidelik wees dat 
die twee dames susters is hoewel die een ligte hare het en 
effens fyner gebou is as die ander. Die dametjie met die 
ligte hare het `n opgewekte gesig, maar besit nie juis ken- 
merkende trekke van enige besondere nasie nie. Sy is 'n 
dogter van die Kolonie en `n kind van die veld en die 
natuur. 

Haar suster is ietwat donkerder van kleur en het bruin oë 
en hare. Sy beweeg met `n bevalligheid wat enige dame aan 
die hof van Frankryk sou beny het, maar is geheel en al on- 
bewus van haar skoonheid, wat in die Kaap ongeëwenaard 
is. 

Terwyl hul aanstap voordeur toe, kyk sy met `n glimlag 
na haar suster. 

sin elk geval, Elmien,” sê sy vrolik, ,jy en Jacaues is 
nou byna `n jaar lank getroud. Ek verbeel my al dat 
Jacagues `n stokou man moet wees.” 

sis jy dan laf, Willa!” roep die jonger suster uit. n 
Mens word eers regtig jonk wanneer jy gelukkig getroud 
is.” Sy draai haar na haar man toe en pluk aan sy hand 
onderwyl sy laggend in sy oë kyk. ,Nie waar nie, 
Jacgues?” 

Die jong man knik goedig, maar effens ingedagte asof sy 
aandag nie by die geselsery van die twee vrouens is nie. 

Natuurlik, my skat.” 

Sonder meer wend Elmien haar weer tot Willa. 

Maar, soos ek sê, was hy weer omtrent die hele nag saam 
met jou verloofde uit.” 

sin vadersnaarn, Elmien,” werp haar suster haastig teë 
onderwyl sy om haar heen kyk, moenie so hard praat nie! 
Jy is nog net so onverantwoordelik soos altyd.” 

“Ek is jammer, Willa.” Daar is berou in haar stem maar 

die volgende oomblik vervolg sy weer ewe opgeruimd: ,,FHoe 
kan jy 7y nou Van onverantwoordelikheid beskuldig? Ek 
is dan al oud en getroud en jy en Jean nou wel al byna. `n 
jaar lank verloof, maar dit lyk my julle kom ook niks ver- 
der nie.” 

Daaroor moet jy met Jean praat,” lag Willa. 

Die groot voordeur is oop en hulle stap binne. Op die 
dik tapyt in die gang kom `n ouerige man, in die smaakvolle 
livrei van die graaf De Moreaux gekleed, hulle tegemoet. . 

sMêre, m'sieur Jacgues, juffrou Elmien, juffrou Willa.” 
Hy buig beleef. Al drie groet hom vriendelik en glad nie 
asof hy `n bediende is nie. 

Jacaues vra dadelik: 

“En waar is m'sieur Jean?” 

sDie graaf is in die tuin, m'sieur.” Hy buig weer en wil 
by hulle verby stap. 

Elmien lag. 

Jy is weer formeel vanoggend, né, André!” 

sEn dit beteken dat jy weer nukkerig is,” voeg Jacagues 
by. 

Wat soos gewoonlik beteken dat jou baas nie na jou wil 
luister nie, nie waar nie, André?” dra Willa haal deel by. 

Al drie ken die ou man goed. 'Trouens, hy is deel van 
die gesin. Hy het die graaf, Jean de Moreaux, feitlik 
grootgemaak en teenoor die graaf se intieme vriende soos 
Jacaues en sy vrou Elmien, asook die graaf se verloofde, 
Willa Rossouw, verwys hy dus nooit na hom as die graaf 
nie. Hy neem `n vaderlike houding teenoor die edelman in 
en Jean de Moreaux laat hom dit toe. Hy laat hom ook toe 
om sy huishouding te organiseer soos hy dit goed dink en 
duld al sy tugtigings en teregwysings. 

sU is reg, juffrou Willa,” antwoord die ou man ewe 

sedig. ,Hy het vanoggend eers vieruur teruggekom en is 
reeds ligdag weer uit die vere. Hy kan nie sê sonder slaap 
bly nie.” 

“Ek weet, André,” sê Willa sag. ,Ek sal met hom 
praat.” 

Maar as jy hom sit en inwag het, André,” sê Jacgues 
opgewek, ,dan kry jy mos maar net so min slaap.” 

Die ou man snuif verontwaardig en stap aan. Die ander 

loop deur die groot sitkamer na die systoep waarvandaan 
die trappe aflei na die netjiese tuin langs die huis. 
Teen die oorkantse muur, wat die rankrose met rooi en wit 
oortrek het, staan Jean de Moreaux. Sy donker hare word 
nie deur `n pruik bedek nie en is ongepoeierd. Sy wenk- 
broue en lippe is reguit en sy grys oë rustig, maar daar is 'n 
diepte in hulle wat van insig en intelligensie getuig. 

`n Ligte syhemp hang los oor sy breë skouers. Die lang 
moue daarvan is om die gewrigte met fyn kant afgewerk. 
Sy ferweelkniebroek is van die duurste materiaal en sy 
skoene se gespes skitter. Hy leun gemaklik teen `n boom- 
stam aan en gesels druk met die tuinier. 

Toe hy die besoekers op die systoep sien, wuif hy en gaan 
hulle dadelik tegemoet. Sy oë verloor hul dromerigheid en 
glinster van onverbloemde bewondering toe hy na sy ver- 
loofde kyk. 

Julle is mos vroeg op!” roep hy hulle toe. 

“En wat dan weer van jou, meneertjie?” antwoord Willa, 

gemaak -vererg. 

“HA, ons vriend André het weer geskinder. Ek onthef 
hom nog een van die dae van sy pligte.” 

sDan verloor jy my ook,” antwoord Willa skertsend. Sy 
soen hom teer en hy sit sy arm om haar middellyf onderwyl 
hulle na die sitkamer toe stap. 

sin elk geval, Jacaues,” vervolg Jean, ,ek het gemeen 
dat jy jou vanoggend sou uitrus.” 

Met twee vroumense in die huis?” Jacgues gooi sy hande 
in die lug op. Jy sit hier stoksielalleen in jou yslike paleis 
en jy kan nie na sonop in die bed bly nie. Hoe verwag jy 
moet ék dit regkry? Veral vandat Willa by ons inwoon, 
gaan dit daar soos `n bynes.” 

Hulle lag almal en dan, sodra hulle in die sitkamer is, 
stoot Willa die buitedeur toe. Sy kyk rond om seker te 
maak dat die ander deure ook toe is en draai haar dan na 
haar verloofde toe. Voor sy egter kan begin praat, kom hy 
na haar toe en sit sy vinger liefderik onder haar ken. Sy 
grys oë vonkel ondeund. 

Jy het seker weer die hele nag wakker gelê om hierdie 
sedepreek voor te berei, nê?” sê hy. 

Watter sedepreek? Hoe weet jy dat ek vir jou gaan 
preek?” 

Hy lag. 

“Dit is tog te duidelik, my liefling; maar, nou ja,” sê hy 
met `n lang sug, slaat ons maar hoor.” 

Hulle neem almal plaas, nadat Jacgues laggend verneem 
het of sy en Elmien se teenwoordigheid ook vereis word. 

Joune word beslis vereis,” antwoord Willa en vervolg 
dan ernstig: ,Kyk, Jean, dit is duidelik dat jy en Jacaues al 
weer iets in die skild voer. Jacdues het vannag laat huis toe 
gekom en vanoggend kon hy nie wag om hier by jou te kom 
nie. Ons kon sien dat hy bekommerd was.” 

Jean de Moreaux wuif alle gedagtes aan besorgdheid met 
sy hand weg. 

“Ek het net `n bietjie oponthoud gehad.” 

Jy hoef nie nou te vertel nie. Ek wil eers weet hoekom 

julle weer die Buitermonderings aangetrek het. Wat is nou 
weer aan die gang?” 

sKyk, Willa,” begin Jean half ernstig, sjulle sal tog nie 
in politieke sake geinteresseerd wees nie.” 

sOns sal self besluit of ons geinteresseerd is of nie.” 

sINou maar goed. Die saak staan sê: Jy het tog seker 
al gehoor dat die goewerneur bevel gekry het om verdrae 
met al die kafferhoofde te sluit, nê? Soos jy weet was 
Waterboer tydens die viering van die vrystelling van die 
slawe hier in die Kaap. Nou ja, daar is toe `n verdrag met 
hom gesluit.” 

Maar wat het dit met julle te doen, Jean?” 

“Ek sê jou mos nou — die koloniale sekretaris is so in sy 
skik met die reëling dat hy nou verdrae met Eno, Tjalie en 
al die ander ook wil sluit. Jacaues en ek voel dat dit `n 
heeltemal verkeerde ding is.” 

sDus gaan julle twee dit nou stopsit?” 

Ons gaan probeer,” antwoord Jean de Moreaux ernstig. 
Sy staalgrys oë verloor hul vriendelike uitdrukking. Hulle 
glinster meteens met daardie deurdringende vasberadenheid 
wat sy vriende en veral sy verloofde reeds so goed ken. 

Hoekom laat julle nie die mense hulle gang gaan nie?” 
Maar Willa se stem is nie meer oortuigend nie. Sy weet dat 
dit niks sal help nie. 

Wat praat jy, my skat? As ons almal stilsit en geen 
belang in die sake van ons land stel nie, waarheen sal dit 
dan lei?” 

“Ek voel net dat julle jul lewens onnodig in gevaar 
stel,” sit sy haar verset wanhopig voort. ,,Wat julle nou 
wil doen, staan gelyk aan hoogverraad. Jy weet goed dat 
ek en Elmien nog nooit omgegee het as julle vir 'n werklik 

verdienstelike saak veg nie, maar ek dink eerlik nie dat die 
huidige toestand van sake dit regverdig nie.” 

,Daar het jy dit mis, Willa. Ek en Jacaues dink albei 
dat dit seker die belangrikste taak is wat ons nog ooit aan- 
gepak het. Daar is honderde lewens wat regstreeks in ge- 
vaar gestel word deur die voorgenome optrede van die 
goewerneur. Onm nou, nadat die kaffers reeds na hartelus 
geplunder en gemoor het, met presente na hulle toe te gaan, 
sal in hul oë `n teken van swakheid wees.” 

“Dis reg, ja, Jean, maar wat kan julle nou eintlik daar- 
aan doen?” 

Ons is nog nie heeltemal seker nie,” antwoord Jean na- 
denkend. ,,Soos ek verstaan word daar juis nou weer `n 
klomp geskenke versamel. Die goewerneur sal dan daarmee 
na die Oosgrens toe gaan om die verdrae finaal deur te haak. 
Dit is ons plan om daardie sending te laat skipbreuk ly.” 

Willa neem sy hand in hare. 

Moenie dink dat ek hardkoppig is nie, Jean,” sê sy byna 
pleitend. Ek weet goed dat jy nog altyd die rol van die 
Buiter gevul het net om reg te laat geskied. Dit is maar 
net dat daar soveel gevare aan verbonde is.” 

Jou vrees is ongegrond,” sê Jean de Moreaux met `n 
glimlag. ,Die Buiter het al `n legendariese figuur geword. 
Mense dink aan hom meer as `n simbool as iets anders. Die 
selfsugtige rykes en die Regering haat hom, die soldate vrees 
hom en die boere en onderdruktes bemin hom. My geheim 
is dus veilig. Buiten ons vier weet net die getroue André, 
Philip en Pierre daarvan. Waarom sal jy nou skielik bang 
wees? Of dink jy dalk my getroue luitenant, Jacagues, 
gaan my verklik?” eindig hy met `n glimlag. 

“Ek is altyd besorg oor jou veiligheid, Jean.” 

Hy druk haar hand gerusstellend en soen haar liggies op 
die wang. 

“Ek waardeer dit, my liefling.” 

Maar toe, wat het julle nou eintlik besiel om gisteraand 
in die strate rond te ry?” wil Elmien weet. ,,Julle het tog 
niks uitgevoer nie.” 

Niks uitgevoer niel” roep Jacgues uit. Ek dink jy 
misgis jou. As jy later in die dag af dorp toe gaan, sal jy 
gou agterkom dat daar vandag weer net een onderwerp on- 
der bespreking is. '`'n Paar mense het ons gisteraand gesien 
en nou is die Buiter weer op almal se lippe.” 

Maar wat is jul doel daarmee?” vra Willa. 

Net wat ons bereik het. Ons wil die mense weer van 
die Buiter se Ee bewus maak om hulle moed 
te geen... 

ed van Es os op die die, Jean,” val Jacaues hom in 
die rede, ,,wat ek eintlik wil weet, is wat gisteraand van jou 
geword het. Ek het jou laas daar onder digby die kaai ge- 
sien en toe nooit weer nie.” 

Jean de Moreaux word meteens weer heeltemal ernstig. 
Hy sit `n oomblik ingedagte en antwoord dan stadig: 

“Ek het `n heel eienaardige ondervinding gehad. Ek het 
`n jong dame uit `n draak se kloue gered.” 

Willa lag. 

Jy lyk so ernstig en dan praat jy sulke onsin!” roep sy 
vrolik uit. 

sWag maar tot jy alles gehoor het,” antwoord hy glim- 
laggend, ,,dan sal ons hoor wat jy te sê het. Miskien is jy 
so jaloers ....” 

Vertel ons nou!” 


” 


Jean is meteens weer ernstig. 
Dit was regtig `n sonderlinge voorval. Kort nadat jy 

van my weg is, Jacgues, het ek `n entjie onderkant die Old 
Coast Inn net buitekant die ligkring gestaan. Ek het `n 
soldaat straat af sien kom en ek wou hê dat hy my moet 
raaksien. Hy was egter baie ingedagte en toe hy naby die 
herberg kom, het hy skielik begin hardloop. Net buite die 
deur, dink ek, het hy my skielik raakgesien, maar ' is in 
elk geval toe die herberg binne. 

n Rukkie later kom `n jong dame in volle vaart uit- 
gehardloop met dieselfde jong buksie kort op haar hakke. 
Sover ek kon sien, het sy in die uiterste angs verkeer. Ek 
het hulle agternagesit en toe ek weer op hulle afkom, is hy 
hard besig om sy liefkosings met geweld op haar te probeer 
afdwing. Ek het hulle uitmekaar gemaak en die soldaat 
met `n raps oor sy skouers huis toe gestuur. 

sIntussen het die meisie flou geword. Ek het haar op- 
getel en tot langs die strand geneem waar die koel wind haar 
spoedig reggeruk het. Daarna het ek met haar probeer 
gesels. 

Maar dink julle nou ek kon iets uit haar kry? Sy het 
my `n paar leuens probeer vertel en verder basta. Aan- 
vanklik het ek gedink dat sy maar `n slegte soort meisie was 
wat net `n bietjie moeilikheid met haar soldateminnaar ge- 
had het, maar ek het gou tot die gevolgtrekking gekom dat 
daar baie meer in die saak steek. Sy was volgens die jongste 
Paryse mode gekleed en haar hele voorkoms was dié van `n 
verfynde dame. 

Sy het iets van my weggesteek, en dit moet iets so be- 
langriks wees, want sy het in `n toestand van uiterste span- 
ning verkeer. Ek kon ook sien dat sy heeltemal teen haar 
sin na die herberg teruggaan, maar dat sy dit om die een 
of ander rede noodgedwonge doen.” 

Maar hoe lyk sy, Jean?” vra Willa. 

Jean het mos gesê jy sal jaloers wees,” val Jacaues in. 

Moenie laf wees nie, Jacgues. Vertel ons, Jean.” 

, Wel, soos ek reeds gesê het, was sy in `n duur tabberd 
gekleed, en van haar gesig sou ek aflei dat sy beslis van 
adellike afkoms is.” 

sDit is tog eienaardig,” meen Elmien. ,,Wat sou sy dan 
in die Old Coast Inn soek 2” 

“Ek weet nie, maar ek is van plan om Pierre later soontoe 
te stuur. Ek wil hê hy moet `n bietjie in die kroeg gaan 
gesels en probeer uitvind wie gisteraand in die herberg gebly 
het. Hy is glo goed bevriend met ou Martin en sy vrou 
Breggie.” 

Jemand klop aan die deur. 

sBinne!” roep Jean uit. 

Die ou man, André, kom die vertrek binne. Hy kyk 'n 
oomblik na die graaf voordat hy praat. 

sls jy nog ontevrede, André?” vra Jean goedig. 

sDie moeilikheid is net dat, as hulle jou een nag vang 
omdat jy moeg Was en iewers aan die slaap geraak het, ek 
jou dan uit die sel sal moet kom haal!” 

Hulle lag almal. 

Dis juis omdat ek weet dat jy dit sal doen dat ek so min 
slaap,” terg Jean, maar daar is opregte waardering en vrien- 
delikheid in sy stem. ,,Wat is dit, André?” 

Daar het 'n uitnodiging van die goewerneur gekom. 
Die nuwe kaptein van die garnisoen en sy suster het gister- 
aand laat aangeland en daar is vanmiddag 'n maaltyd ter ere 
van hul koms. Die uitnodiging sluit m'sieur Jacgues in.” 

Dankie, André.” 

Die ou man gaan uit en trek die deur agter hom toe. 

Willa wend haar tot Jean. 

Dan sal ek my nou eers weer moet gaan aantrek,” sê sy 
half ontevrede. 

Daar is geen ander uitweg nie, my skat,” antwoord haar 
verloofde. ,,Jy weet dat ek reeds bra selde in die openbaar 
verskyn aangesien ek nie té bekend wil raak nie. Ons kan 
dus nie by sulke geleenthede ook nog by die huis bly nie. 
Boonop wil ek graag hierdie nuwe kapteintjie sien. Ek 
verstaan glo dis `n jong kêrel, D'Southy, wat aangestel is. 
Boonop het hy glo `n mooi suster! ln elk geval, soos julle 
weet, sal dit nou sy plig wees om my te probeer vang. Sy 
voorganger, Otto Mehreis, het maar bedroef daarvan afge- 
kom. Dus,” en hy lag opgewek, ,,sal ons maar moet gaan 
kyk hoe my nuwe vervolger lyk.” 

) Wa se bog is dit van die Buiter!” roep Joseph Grattan 
ongeduldig uit. Hy en `n jong man Wat meer na `n mode- 
Pop uit `n winkelvenster as na `n inwoner van die Kasteel 
lyk, staan net buitekant die Kasteelpoort en kyk na 'n paar 
waens wat langs die hoë klipmure in die skaduwee van `n 
paar bome getrek is. | 

Maar dit is nie bog nie, kaptein,” antwoord D'Arcy Cun- 
ningham verontwaardig. Sy stem is hoog en skril in sy op- 
gewondenheid en klink amper soos dié van `n vrou. 

Natuurlik is dit,” werp Grattan hom honend teë. ,,Nie- 
mand met gesonde verstand sal hom steur aan sulke belag- 
like stories soos dié wat van hierdie struikrower vertel word 
nie.” Sy stem is doelbewus ongelowig, maar sy houding is 
fyn beplan. 

Hy het hom daardie oggend kort nê ontbyt as kaptein 
D'Southy, nuwe Bevelvoerende Offisier van die Garnisoen, 
by die Kasteel aangemeld. Hy het n4 `n kort onderhoud 
met die goewerneur bevele ontvang om maar eens `n bietjie 
te ontspan en hom tuis te maak. Hy was dus vry om ge- 
durende die oggend `n bietjie rond te loop, sy intrek in sy 
nuwe kwartiere te neem en hom dan gereed te maak vir die 
ontvangsdinee wat inderhaas vir hom gereël is. Hy het 
Sylvia na haar kamer in die Kasteel geneem — net twee 
deure van syne af — en daarna die wêreld gaan bespied. 
Hy het gou uitgevind dat een van die laaste burgerlike in- 
woners van die Kasteel die jong D'Arcy Cunningham is en 

dat dié windlawaai nie alleen elke skinderstorie en skandaal 
wat die afgelope tyd in die Kaap plaasgevind het, haarfyn 
ken nie, maar ook daarvan hou om dit gedurig oor te vertel. 

Nou, kort voor die middag, staan hulle hier buitekant die 
Kasteelpoort en kyk na die groot tentwaens waarin daar, 
soos hy reeds uitgevind het, honderde ponde se geskenke, 
ammunisie en gewere gelaai is. Die waens sal glo binne- 
kort na die Oosgrens vertrek waar die goewerneur verdrae 
met die kaffers gaan sluit. 

Grattan tart D'Arcy aspres uit om sodoende die jong 
man aan te vuur om hom soveel as moontlik van die Buiter 
te vertel. 

Wat weet jy per slot van sake van die vent af? Watter 
bewys het jy behalwe die gerugte en ander onsinnige bronne. 
waaruit die legende spruit?” 

sGerugtel? Onsinnige bronnel?” roep D'Arcy hees uit 
asof hy persoonlik beledig word deur Grattan se woorde. 
My liewe kaptein D'Southy, ek kan jou vertel dat ek hom 
van aangesig tot aangesig gesien het. Een aand het hy my 
en `n vriend van my met `n oormag oorrompel. Hy het 
grofgeskut....” 

Wie was jou vriend?” 

sPercival Philip.” Cunningham maak 'n gebaar van res- 
pek en sê met oordrewe droefenis: ,,Mag sy rus salig wees — 
hy is dood, maar hy was `n dapper man. Daardie aand het 
ek hom beskerm, anders sou sy einde selfs nog gouer ge- 
kom het.” 

Maar wat het die Buiter gedoen? Wat was sy plan?” 

sWat hy gedoen het? Weet jy dit nou nog nie? Maar 
natuurlik, jy het maar vanoggend eers hier aangekom. Hy 
het daardie nag van ons gebruik gemaak om binne-in die 
Kasteel te kom. `n Hele paar keer het hy deur linies en 

linies van soldate gebreek en gevangenes, waaronder moorde- 
naars en skurke, uit die Kasteel ontvoer; niemand kon hom 
keer nie! Daardie aand sou ek....” 
Maar as jy hom dan al so baie gesien het, so baie van 
hom af weet, wie is hy? Jy praat asof dit `n gees is.” 
Niemand weet wie hy is nie,” antwoord D'Arcy geheim- 
sinnig. Maar as daar moeilikheid in die land is, dan ver- 
skyn hy. 'Trouens, hy is soos `n mier wat verskyn net voor 
dit reën. Sodra jy van hom hoor, dan kan jy maar weet 
dat daar binnekort allerhande soorte uitbarstings in die Ko- 
lonie sal plaasvind. Jy het vanoggend self gehoor wat die 
mense sê; almal praat daarvan. Gisteraand was hy weer in 
die stad. Verskeie mense het hom gesien. ln die donker- 
ste skaduwees en vlugtig onder straatligte deur; in nou gan- 
getjies, om die hoeke van huise - oral het mense hom gesien.” 
sDus verwag julle nou moeilikheid,” snou Grattan hom 
toe. Hy waai met sy arm in die rigting van die waens. 
“Dis seker daarom dat daardie klomp waens ook bewaak 
word. Kyk hoe staan die soldate daar rond.” 
Natuurlik!” roep D'Arcy uit. ,Kan jy dan nie ver- 
staan nie? Daar is baie mense wat nie saamstem met die 
beleid van Glenelg dat die goewerneur verdrae met die kaf- 
fers moet sluit nie. Daar is menigeen wat daarvan sal hou 
om te sien dat sy planne in die wiele gery word — en boon- 
op verskyn die Buiter toe nog gisteraand! Nou kan jy self 
verstaan dat daar nie die minste twyfel aan is nie dat hy van 
plan is om hom met die goewerneur se planne te bemoei.” 
Joseph Grattan antwoord nie dadelik nie. Hy staan 'n 
rukkie ingedagte na die toneel voor hom en kyk. Agter 
hulle rammel af en toe `n koets oor die plaveiklippe en onder 
die poort deur. Die gaste wat na die middagmaal genooi is 
begin al hul verskyning te maak. 

Grattan is nie van hulle bewus nie. Op hierdie oomblik 
is sy gedagtes met net een saak besig. Hy wonder of dit 
moontlik sal wees om van hierdie konvooi van presente ge- 
bruik te maak om die Buiter uit te lok. Dan kan daar mos 
vir hom 'n strik gestel word! Hy is egter nog nie goed op 
hoogte van sake nie en kan dus nie nou al 'n plan helder 
formuleer nie. | 

Na 'n rukkie draaihyhomomenneemD'Arcy aan diearm. 

sNou maar kom, ou kêrel,” sê hy gemoedelik, omdat hy 
die vriendskap van die jong man wil behou, ,,kom ons gaan 
in na die binneplaas, dan kan jy my vooraf so `n paar van 
die belangrikste gaste uitwys. Ek sal seker binnekort in- 
geroep word om aan hulle bekend gestel te word.” 

Onderwyl hy praat, stap hulle onder die poort deur. 
Daar staan `n paar wagte wat die atmosfeer van vreedsaam- 
heid wat in die stad heers, weerspreek. 

“Ek sien daar is meer wagte as gewoonlik,” merk D'Arcy 
Cunningham dadelik op. Ek kan jou ook sê hoekom dit is.” 

Grattan kyk net `n slag na sy kant toe, maar sê niks. 

“Ek het reeds die koetse van `n hele paar vooraanstaande 
boere sien verbygaan,” vervolg D'Arcy. 

“En wat het dit met die wagte te doen?” 

Jas” sug DrArcy asof hy die kaptein `n groot guns be- 
WYS, ,jy weet natuurlik nog maar min. Die boere sal 
geeneen van hierdie verdragsluitery hou nie. Boonop ver- 
keer hulle glad nie op baie vriendskaplike voet met die goe- 
werneur nie. Hy durf hulle egter nie beledig deur hulle 
nie na sulke belangrike onthale te nooi nie. Nogtans maak 
hy seker dat daar nie kans vir oproerigheid is nie.” 

“Mm,” sê Grattan. 

Jy kan nou nog maklik brom,” sê D'Arcy, ,maar van 
more af sal dit jou plig wees om al hierdie reëlings te tref, 

en ek kan jou verseker dat die goewerneur die hele saak in 
`n baie ernstige lig beskou. Dit is seker daarom dat hy jou 
aan al die mense, boere inkluis, wil voorstel.” 

Bedoel jy hy is bang?” 

“Ek is 'n man van min woorde,” sê D'Arcy Cunningham. 

Op daardie oomblik raak hy liggies aan Grattan se arm. 
Hy kyk terug in die rigting van die poort en Grattan volg 
sy blik. Ses spierwit perde kom te voorskyn voor 'n groot, 
luukse koets. Op die kis sit die koetsier en lakei in smaak- 
volle livrei gekleed. Op die deure van die koets is die wapen 
van die graaf De Moreaux in goud uitgewerk. 

sDaar kom nou eintlik die ryk man van die Kolonie aan. 
En nie net ryk nie, maar ook gelukkig.” 

Wat bedoel jy?” Die ongelowige, honende houding van 
vroeër het verdwyn. (Grattan is meteens doodernstig, maar 
hy probeer sy gelaatstrekke so normaal as moontlik hou. 
Uiteindelik het die geleentheid gekom dat hy die graaf De 
Moreaux, wat volgens Percival Philip die Buiter is, sal ont- 
moet. 

Hy is ook verloof aan die mooiste meisie in die stad,” 
antwoord D'Arcy. ,Wag maar, jy sal haar nou sien. Ek 
dink nie dat julle daar in die hele Europa met haar ewebeeld 
kan spog nie.” 

Hulle staan opsy. Onderwyl die koets verbygaan, leun 
Jean de Moreaux effens by die venster uit en waai vir 
D'Arcy, want hulle ken mekaar goed. Hy maak ook `n 
stywe buiginkie met sy kop in die rigting van Grattan. 
Dan is hulle verby en beweeg die koets in die rigting van die 
Kar. 

Binne-in draai jean hom na Willa toe. 

“Heel moontlik is daardie jong man by D'Arcy die nuwe 
kaptein D'Southy,” merk hy op. 

“En hy is nogal aantreklik,” voeg Willa met 'n glimlag- 
gie by. 

Hy neem haar hand en lag ondeund. 

Jy het destyds dieselfde van Percival Philip gesê, en ons 
was verplig om hom daaroor dood te skiet.” 

sAg, Jean, jy is laf. Dit is niedaaroordathy geskietisnie.” 

Ek speel maar.” Hy sug. ,In elk geval, sit maar daar- 
die formele trekkie op jou gesig, ons beweeg nou in die ge- 
selskap van die geliefde regeringsamptenare van die Kaap!” 

Die koets het stilgehou. Die lakei spring rats van die kis 
af en laat die leertjie neer. Hy staan styf op aandag onder- 
wyl die graaf De Moreaux stadig en statig uitklim en dan sy 
arm omhoog hou sodat sy verloofde daarop kan leun onder- 
wyl sy uitklim. 

Die goewerneur het ook pas sy verskyning gemaak en hy 
kom nou vinnig by die trappe af om die graaf tegemoet te 
gaan. 

A, graaf De Moreaux!” roep hy vriendelik uit. ,,Dit is 
aangenaam om jou weer te sien.” 

Jean maak `n formele buiginkie en Willa `n ligte kniebui- 
ging. Die goewerneur neem haar hand, buig daaroor en 
streel dit met sy lippe. 

4 Vir jou sien ons darem nog so af en toe,” sê hy aan haar 
en vervolg dan, onderwyl hy na die graaf kyk: ,Sy kom 
dikwels my niggie, Patricia, besoek, maar `n mens wonder 
hoekom jy so skaars is, graaf ?2” 

Ag, nou ja.” Jean hou die fyn sakdoekie met die sy- 
kant liggies voor sy mond, amper asof hy 'n sug van ver- 
veeldheid wil verberg. ,Daar is maar baie min opwinding in 
die stad en ek vind dit dus aangenamer om liewer in my 
tuin in die koelte van `n boom te sit en lees.” 

Die goewerneur sê niks daarop nie, want almal weet dat 

die graaf maar meesal binnenshuis bly en bowendien stil van 
geaardheid is. Nogtans voel Sy Eksellensie nie geaffron- 
teerd deur die graaf se houding nie, want ten eerste is die 
graaf die rykste man in die Kolonie en ten tweede weet sy 
Eksellensie dat, sodra `n mens hom eers aan die gesels kry, 
dit spoedig blyk dat hy een van die mees belese en interes- 
rante manne in die stad is. 

Maar, kom binne, graaf,” nooi die goewerneur nou vrien- 
delik. ,Ek het so pas die nuwe kaptein laat roep aangesien 
die meeste van die gaste al aangekom het. Sy suster is reeds 
hier binne, en dit sal `n voorreg wees om jou en jou ver- 
loofde eerste aan hulle bekend te stel.” 

Hulle stap met die trappe op en gaan by die groot voor- 
deur in. In die voorsaal is reeds `n menigte mense en Jean 
herken die meeste van hulle as hooggeplaatste inwoners van 
die Kaap of vooraanstaande boere. 

Die goewerneur stap effens voor hulle uit na die ander 
kant van die saal toe. Meteens verstyf Jean se hand waar 
dit op Willa se arm rus, en sy kyk vinnig na hom toe op. 

Hy leun effens nader aan haar onderwyl sy oë stip teen 
die oorkantse muur gevestig bly waar hy pas `n jong meisie 
raakgesien het. 

Daar sit die meisie wat ek gisternag gered het,” sê hy 
saggies. 

Sy kyk onmiddellik ook in daardie rigting en sien vir 
Sylvia D'Southy met haar goue, glansende lokke en blou oë. 
Sy wil iets sê, maar Jean maak haar met 'n drukkie van sy 
hand stil. 

Vergeet dit nou eers, ons kan later daaroor gesels,” waar- 
sku hy haar. 

Die volgende oomblik sien hy dat die goewerneur voor die 
meisie staan, en hy besef dat dit kaptein Marcus D'Southy 

se suster moet wees. Sy staalgrys oë boor `n paar sekondes 
skerp in hare, maar dan word hy bewus van sy strakke blik 
en besef dat hy `n oomblik so verdiep in sy gedagtes was 
dat hy onwillekeurig sy gewone verveelde houding laat vaar 
het. 

sDie graaf De Moreaux en sy verloofde, juffrou Willa 
Rossouw. Juffrou Sylvia D'Southy, suster van kaptein 
D'Southy wat gisteraand laat aangekom het,” kondig die 
goewerneur aan. 

Almal buig beleef en Jean de Moreaux sê galant: 

sRegtig `n aanwins vir die Kolonie, juffrou D'Southy. 
Ons hoop u sal baie gelukkig hier by ons wees.” 

Die goewerneur raak aan sy arm en hy kyk na daardie 
kant toe. Voor hom staan `n man van omtrent sy eie leng- 
te, met breë skouers, skerp donkerbruin oë en `n prominente 
neus. 

sKaptein D'Southy, die graaf De Moreaux.” 

'n Oomblik staan albei stil voor hulle die kennismaking 
voltooi. Deur Grattan se brein flits daar honderde ge- 
dagtes. Van sy kant is Jean onmiddellik bewus van die 
noukeurigheid waarmee hy beskou word en wat hom soos 
`n bliksemstraal tref, is die algehele gebrek aan ooreenkoms 
tussen die gelaatstrekke van hierdie man en die blonde jong 
meisie wat sy suster is. Dan buig hulle vir mekaar en `'n 
paar alledaagse opmerkings volg. 

Ja,” sê Jean na 'n rukkie, ,,daar 1ê vir jou `n moeilike 
taak voor, kaptein.” 

“Ek het nog nooit een teëgekom wat té moeilik was nie,” 
antwoord Joseph Grattan. 

Jean de Moreaux haal sy skouers op asof dit hom nie te 
veel aangaan nie. Maar hy word weer eens daarvan bewus 
dat hierdie man hom fyn betrag. 

Jou voorgangers het ook almal so gesê, kaptein D'Southy, 
maar ons neem aan dat Sy Eksellensie `n volmaakte keuse 
gedoen het toe hy jou die aanstelling gegee het.” 

sDit sal nie minder as my plig wees om so `n kompliment 
te regverdig nie.” 

Dit kom my voor asof die geleentheid jou spoedig ge- 
bied sal word, kaptein. Jy het op `n baie ongemaklike tyd 
hier aangekom. Die boere murmureer oor sekere reëlings 
van Sy Eksellensie en ek hoor vanoggend dat ons geheim- 
sinnige, byna legendariese kwaadstoker glo weer gisteraand 
sy verskyning gemaak het.” 

“Ek het dit ook reeds gehoor, graaf,” sê Joseph Grattan 
en hy kan 'n tinteling van opgewondenheid nie uit sy stem 
hou nie. ,Ek sal dit as my taak stel om hierdie euwel so 
spoedig moontlik te verwyder.” 

Jean de Moreaux lig sy fyn gekante sakdoek weer op en 
stof sy lippe liggies af. Sy staalgrys oë trek effens nouer 
én meteens, op onverklaarbare wyse, skiet die beeld van 
Percival Phikp deur sy brein. Maar hy dwing die gedagte 
uit sy kop. 

sDit sal jou heelwat eer besorg, kaptein,” sê hy droog. 
4 Verskoon my, maar daar is seker baie ander gaste wat wag 
om jou te ontmoet.” 

Hulle maak albei `n ligte buiginkie en Jean staan agteruit. 
Langs hom gesels Willa nog met Sylvia D'Southy en hy 
stap dus nou alleen verder. Hy het `n ryk Stellenbosse boer 
alleen sien staan en maak nou van die geleentheid gebruik 
om 'n oomblik met hom te gaan gesels, want dit is sy be- 
leid om, wanneer hy in die publiek is, nie te veel aandag aan 
die boeregemeenskap te gee nie. Hy sorg maar dat hy altyd 
aan die kant van die regering bly. 

sA, mynheer Du Preez,” groet hy die boer vriendelik. 

Jasper du Preez buig formeel. Hy is `n jong, vooruit- 
strewende man en speel `n leidende rol in sy distrik. Hy het 
die graaf al `n paar maal ontmoet en, was dit nie vir die feit 
dat die lui edelman hom gedurig aan die kant van die re- 
geringsbeamptes geskaar het nie, sou hy nogal van die aan- 
treklike, traak-my-nie-agtige vent gehou het. 

“Ek is bly om u hier te sien, graaf,” groet hy terug. 

Ja, maar soos jy weet, bly ek sommer hier naby. Dit is 
egter amper `n verrassing om jéu hier te sien. Dit is tog 
nie moontlik dat 'n uitnodiging jou nog betyds daar op 
Stellenbosch kon bereik het nie.” 

“Ek het eintlik vanoggend vir sake hierheen gekom, 
graaf,” antwoord Du Preez. ,Ek twyfel daaraan of die uit- 
nodiging wat vir my gestuur is, werklik bedoel was om my 
betyds te bereik. Maar `n hele paar van ons is hier in die 
stad om die goewerneur te spreek in verband met sy voor- 
nemens om verdrae met die kaffers te sluit.” 

Politiek, politiek!” roep Jean de Moreaux uit onderwyl 
hy sy skouers ophaal. Dit lyk my daar sal nooit `n einde 
aan die ou sakie wees nie.” | 

Vir ons is dit `n baie ernstige saak, graaf. Dit mag die 
toekoms van die hele Kolonie beinvloed, en die Oosgrens- 
boere ons broers en susters, se lewens is reeds genoeg aan ge- 
vaar blootgestel.” 

“Ek verstaan,” antwoord De Moreaux. ,,Maar as jy my 
sal verskoon, sal ek verkies om nie nou voor ete oor sulke 
sake te gesels nie; dit belemmer my eetlus.” 

Hy buig en stap in die rigting van 'n paar regeringsbe- 
amptes. Du Preez kyk hom halfbejammerend agterna en 
haal dan sy skouers op. Hy het ernstiger sake om aan te 
dink as om hom oor sulke vervlakste luiaards te bekommer. 

Jean sou graag alleen wou gewees het. Hy wil oor die 

eienaardige voorval nadink. Gisteraand het hy Sylvia 
D'Southy onder sulke eienaardige omstandighede ontmoet 
en vandag moet hy agterkom dat sy Marcus D'Southy se 
suster is! Hy kan nou verstaan waarom sy nie haar identi- 
teit aan hom wou openbaar nie. Sy het natuurlik gemeen 
dat, wie die Buiter ook al is, so `n geheimsinnige man hom 
nie in die openbaar sal begeef nie en dat sy hom dus nooit 
weer sal ontmoet nie. 

Op die oomblik het hy egter nie die kans om verder daar- 
aan te dink nie. Die boere wat hier is, is almal baie onte- 
vrede. Gisteraand het hy en Jacgues hul verskyning in die 
dorp gemaak om die gemeenskap weer eens van die bestaan 
van die Buiter bewus te maak, en dit kom hom nou voor 
asof die boere oombliklik daarop reageer. Hy voel dus dat 
hy van sy kant af onmiddellik moet optree. 

Hy stap op sy gemak tussen die mense deur en aan dié wat 
hom groet, deel hy mee dat hy `n bietjie vars lug wil soek. 
Buitekant sien hy sy koets tussen die ander staan. Langs- 
aan is André besig om iets aan een van die wiele te doen. 
Hy stap nader en leun teen die kant van die koets. Vlugtig 
kyk hy rond en sodra hy seker is dat niemand binne hoor- 
afstand is nie, wink hy vir die ou man om nader te kom. 

sKyk, André,” sê hy haastig, ,,dit is nou ons kans om `n 
slag te slaan in verband met hierdie present-uitdelery. Ek 
wil hê jy moet dadelik, maar so ongemerk as moontlik, huis 
toe gaan en vier Buitermonderings hiernatoe bring. Bring 
ook vir Pierre en Philip saam en wag hier by die koets. Ek 
sal jou later weer kom spreek. Jy moet net gou maak, want 
ek wil hê dat ons ons reëlings klaar moet tref voordat die 
dinee begin.” 

Die getroue André wag nie `n oomblik nie. Hy kan die 

erns in sy meester se stem aanvoel en vertrek dus onmid- 
dellik. 

Jean gaan terug en na 'n rukkie sluit hy hom by Willa 
aan. Hulle bevind hul tussen `n groep mense en kry dus 
nie `n geleentheid om alleen te gesels nie. 

Sodra hy vir Jacgues en Elmien binne sien kom, stap hy 
in hul rigting, maar voordat hy hulle kan bereik, is hulle 
reeds voor Marcus en Sylvia D'Southy. 

sMsieur Jacgues de la Fay en sy vrou; kaptein D'Southy 
en juffrou Sylvia D'Southy,” kondig die goewerneur aan. 
Almal buig beleef en `n paar oomblikke gesels die gaste met 
die kaptein en sy suster. Dan, as Jacgues hom omdraai, 
sluit Jean hom hy hulle aan. Onderwyl hulle oorstap na 
Willa toe, sê Jean haastig, maar met 'n glimlag om sy lippe 
asof hy oor die weer gesels: 

“Ek het André gestuur om Buiterklere te gaan haal. Ek 
wil net in die openbaar `n waarskuwing aan die goewerneur 
aflewer. Jou hulp sal egter nie nodig wees nie; jy moet net 
jou oë goed oophou.” Hy aarsel `n oomblik. ,,Verder is 
daar iets baie snaaks aan die gang. Daardie meisie aan wie 
jy so pas bekend gestel is, is die een wat ek gisteraand uit die 
greep van die soldaat losgeruk het.” 

Jacaues kyk vinnig na hom, maar hulle is reeds by die 
ander mense en kan die gesprek dus nie voortsit nie. 

Twintig minute later word daar aangekondig dat die ete 
sal begin. Almal maal nog in die voorsaal rond en Jean 
maak van die geleentheid gebruik om by die deur uit te 
glip. Voor die Kat onder die trappe staan André en wag. 
Sodra Jean by hom kom, gee hy sy bevele vinnig af. André 
luister aandagtig en stap dan na die koets toe terug. 

`n Uur later sit die gaste nog om die groot tafels in die 
ruim eetsaal van die Kasteel. Die nagereg is pas bedien en 

die goewerneur leun oor na Grattan, Wat 'n entjie van hom 
af sit. 

Ons verwag dat jy netnou `n paar woorde sal sê, kaptein. 
Ek hoop nie dat ons Kaapse wyn jou spraakvermoë aange- 
tas het nie, want jy is seker nie daaraan gewoond nie.” 

Almal in die omtrek lag vir die geestige aanmerking van 
die goewerneur, maar die graaf De Moreaux kyk meteens in 
Jacgues te rigting. `n Oomblik ontmoet hul oë, en dan 
hoes Jean meteens hard asof hy verstik het. Almal kyk in 
sy rigting, Sy Eksellensie verneem dadelik of hy nie wel voel 
nie en of daar miskien van die kos is wat nie met hom akkor- 
deer het nie. 

“Ek het net verstik,” hyg Jean tussen die hoes deur. As 
u my `n oomblik sal verskoon...” Hy hoes weer. 

sSeker, graaf. U ken die Kasteel; u kan van my privaat- 
kamers gebruik maak as u so voel.” 

sDankie, Eksellensie.” Jean staan op en maak `n ligte 
buiginkie. Dan verlaat hy, nog steeds hoesend, die vertrek. 
Dinge kon hom nie beter gepas het nie, want hy het juis 
met André gereël om hom déér in te wag. As die goewer- 
neur dit nie self aangebied het nie, sou hy self gevra het of 
hy gou daarheen mag gaan. 

In die saal staan die goewerneur op. Hy hou sy hand om- 
hoog en roep om stilte. Sodra almal se aandag op hom ge- 
vestig is, maak hy sy keel skoon. 

Kaptein D'Southy, juffrou D'Southy en vriende, ek wil 
graag `n paar woorde aan julle rig Waar ons nou almal hier 
vergader is. Eerstens verwelkom ons die nuwe aankome- 
linge in die Kolonie. Ek is ook nog maar kort hier, maar 
ek het reeds gevind dat dit `n gelukkige tuiste kan wees.” 


`n Paar van die boere by die ander tafels kyk na mekaar, 
maar sê niks. 

sU aankoms het egter op `n effens ongeleë tyd geskied. 
Ek moet so gou moontlik na die Oosgrens vertrek om op- 
dragte van lord Glenelg uit te voer. Daar is van ons, selfs 
hier teenwoordig, meen ek, wat voel dat dit nie die regte 
ding is nie, maar ek sal natuurlik my bevele uitvoer en geen 
teenstand duld nie.” 

Almal in die vertrek kyk onderlangs na mekaar. Dit is 
duidelik dat die goewerneur van hierdie geleentheid gebruik 
maak om almal vriendelik te waarsku dat hy van plan is 
om hul weerstand met geweld te onderdruk. Van waar 
Grattan sit, kan hy feitlik die hele vertrek sien, en hy pro- 
beer om die uitdrukkings op die verskillende gaste se ge- 
sigte te lees. Hy voel geirriteerd dat die graaf De Moreaux 
nou juis op daardie tydstip die vertrek moet verlaat het, 
want hy sou graag op daardie oomblik in die man se oë 
wou kyk. 

Voor die goewerneur kan vervolg, staan Jasper du Preez 
op. Hy kyk na die goewerneur. 

Eksellensie!” roep hy uit, ,aangesien u nou hierdie saak 
aangehaal het, voel ek dat dit nogal nie onvanpas sal wees 
om u te vra of u persoonlik dink dat dit die regte ding is 
om te doen nie.” 

Daar is meteens stilte in die eetsaal. Niemand het ver- 
wag dat iemand die moed sal hê om die goewerneur so iets 
te vra nie. 

Meneer Du Preez,” antwoord die goewerneur streng, 
swat my persoonlike mening is, maak nie hier saak nie. As 
jy so graag wil weet, kan ek jou maar meedeel dat ek wel 
ten gunste daarvan is; en al was ek nie, sou ek die bevele 
van die Britse regering nogtans uitgevoer het. Ons is almal 
onderdane van sy Majesteit en ons sal aan sy kleinste wens 
uitvoering gee.” 

,Nie wanneer dit tot nadeel van die Kolonie is nie.” 

Almal swaai verskrik om. Die goewerneur se mond sak 
stadig wyer oop en hy verval in verslae stilte. Willa Ros- 
souw se hand gryp na haar bors, want selfs sy het hierdie 
wending nie verwag nie. Jacgues de la Fay probeer om net 
so verras soos die res van die geselskap te lyk. 

Joseph Grattan voel die bloed vinniger deur sy are vloei. 
'n Gloed van veglustigheid styg in hom op, soos in `n wilde 
dier wat skielik op sy prooi afkom. Jn die stilte wat heers 
nadat die vreemde stem soos `n sweep deur die vertrek geklap 
het, verstyf sy spiere en lig hy hom stadig uit sy stoel uit op, 
maar hy sak weer terug toe `'n pistoolloop in sy rigting 
swaai. 

D'Arcy Cunningham is die eerste om uiting aan sy ge- 
voelens te gee. Hy spring orent en met `n wanhopige ge- 
baar gooi hy sy arms in die lug in op. 

sDie Buiter!” gil hy luidkeels uit en sak dan in 'n floute 
op die vloer neer. 'n Paar gedempte gille volg op sy uit- 
barsting, maar spoedig is daar weer algehele stilte. 

In die groot deur wat van die voorsaal af lei, staan drie 
swart geklede, gemaskerde gestaltes. ln elke hand is `n 
pistool wat op die geselskap om die eettafels gerig is. Een 
van die drie staan effens voor die ander twee; en blykbaar is 
dit hy wat gepraat het. Van die gesigte van die drie mans 
kan bykans niks gesien word nie en aan hul liggame is niks 
oortolligs nie — net noupassende swart fluweelhemde en 
-broeke wat hul bene bedek tot teenaan die swart veldsandale. 

Aangesien julle almal blykbaar jul tonge verloor het, sal 
ek maar vervolg,” sê die man wat D'Arcy as die Buiter her- 
ken het. ,Ek wou net graag in die openbaar dit sê: Ek 
sal Sy Eksellensie nie aanraai om voort te gaan met die uit- 
delery van geskenke nie.” 

Die goewerneur het intussen stadig sy selfbeheersing her- 
win. Half hakkelend probeer hy nou sy status handhaaf. 

sis jy gek!” hyg by, ,om met sulke belaglike dreigemente 
hier in te bars?” 

Geensins,” antwoord die Buiter, ,maar ek kan u dit nie 
kwalik neem dat u my nie mooi verstaan nie. U voorgan- 
gers het wel deeglik geleer om my begeertes in aanmerking 
te neem. Wanneer ek `n waarskuwing gee en dit word nie 
eerbiedig nie, volg ek dit onmiddellik met handeling op. Ek 
sal u dus aanraai om my wense nie te veronagsaam nie.” 

“Ek sal hierdie inmenging nie duld nie!” roep die goewer- 
neur uit. ,D'Southy, doen jou plig, vang hierdie indrin- 
gers! Roep die wagtel” 

Die Buiter lag bedaard en met `n bietjie leedvermaak. 

“Ek is bevrees dat die jong kaptein maar liewer moet bly 
sit,” sê hy sag, en tog is daar die snydende hardheid van `n 
bevel in sy stem. (Grattan, wat `n oomblik nie geweet het 
watter koers om in te slaan nie, besluit om nie te roer nie. 

sDit sal u nie help nie, Eksellensie. Die deurwag is aan 
die slaap en die bediendes sal nie te voorskyn kom voordat 
julle die tafel verlaat nie. As iemand hardop skree of roep, 
sal hy met sy lewe daarvoor boet.” 

sDink jy ek sal na jou luister?” gil die goewerneur dit 
weer uit. 

Dit sal jammer wees as u dit nie doen nie,” sê die Buiter 
sag. ,U weet seker wie ek is, en u het seker al baie van my 
gehoor. Ek hou nie van bloedvergieting nie — trouens, dit 
is die groot rede waarom ek hierdie geskenk-aandraery wil 
belet. In die verlede het daar al meermale sulke krisisse in 
hierdie jong kolonie ontstaan en as u navraag doen, sal u 
uitvind dat ek elke keer my beskeie rol gespeel het. Ek is 
van plan om dit nou weer te doen. Ek waarsku u dus voor 

al hierdie getuies dat ek alles in my vermoë sal doen om te 
verhoed dat u met die vrag geskenke die Oosgrens bereik.” 
sDie man is gek!” bulder die goewerneur. ,D'Southy....” 

Voordat hy kan klaarpraat, skree die Buiter meteens luid- 
keels: 

Eksellensie, kyk agter ul!” 

So dringend is sy stem dat die Goewerneur hom onvwille- 
keurig omdraai. 'Terselfdertyd kyk almal langs die groot 
tafels in die rigting van die deure wat na die kombuis toe 
uitloop. `n Oomblik is daar algehele stilte. Dan, meteens, 
besef Grattan dat een van die oudste en eenvoudigste streke 
op hulle uitgehaal is. Hy kyk terug na die groot binne- 
deure toe, maar nog voordat hy die leë opening sien, het hy 
reeds besef dat die drie gemaskerde indringers nie meer daar 
is nie. Die res van die geselskap volg sy blik en diepe ont- 
sag vir die geheimsinnige Buiter sak op hulle neer. 

Grattan se stoel kners en skuur oor die vloer. 

Hy spring orent en, met `n hees uitroep van woede, storm 
hy in die rigting van die deur. Daar steek hy vas. Hy is 
onbekend met die Kasteel se kamers en gange en besef dat 
dit hom nie sal help om blindelings rond te hardloop nie. 

Agter hom bulder die goewerneur: 

sVang hulle, D'Southy; dis jou eerste opdrag. Bring 
hulle terug, lewendig of dood.” 

`n Gebrom van stemme styg uit de skare op. Almal 
praat tegelyk. Net die groepie boere om die een tafel is stil, 
en om elkeen se lippe is daar `n glimlag van tevredenheid. 
Hulle voel asof hul saak reeds gered is. 

Grattan staan in die deur. Hy gehoorsaam nie onmid- 
dellik die goewerneur se bevele nie. En dan, onderwyl hy 
huiwer, dreun perdehoewe meteens buite in die binneplaas 
van die Kasteel. Hy luister aandagtig. `n Paar uitroepe 

volg, en dan `n enkele geweerskoot. Daarna sterf die ge- 
klap van die perdehoewe in die verte weg. Vir oulaas hoor 
hy nog hoe dit hol weerklink waar hulle onder die Kasteel- 
poort deurgaan. | 

Grattan staan nog steeds roerloos in die deur. Deur sy 
brein flits `n honderd gedagtes. Die Buiter is die graaf De 
Moreaux, en die graaf De Moreaux het `n paar minute voor 

die verskyning van die Buiter opgestaan en die eetsaal ver- 
laat. Nou sal hy moet terugkom, as hy die geheim van sy 
identiteit wil bewaar. Daar was drie man hier in die deur. 
Twee het so pas hier uit die Kasteel ontsnap. Die Buiter is 
die derde. Al wat hy moet doen, is om te wag totdat De 
Moreaux terugkom. 

Waarvoor wag jy, D'Southy?” roep die goewerneur on- 
geduldig uit. Hoekom staan jy so besluiteloos daar? 
Gaan uit, sit hulle agterna, moenie dat hulle ontvlug nie!” 

Maar nog huiwer Grattan. Die Buiter moet hom iewers 
ontklee en weer sy gewone klere aantrek. Miskien sal hy 
sy gewone klere bo-oor die Buitersgewaad aantrek. Skielik 
besef hy dat dit beter sal wees as hy eers uitgaan en vasstel 
hoeveel ruiters ontvlug het. Dan sal hy genoegsame rede 
hê om die graaf De Moreaux aan 'n ondersoek te onderwerp. 
Hy moet eers die bewys hê. 

Hy spring weg en hardloop na buite. Hy spring by die 
Kat af en storm oor die binneplaas. Hy voel opgewonde. 
Hy kan dit byna nie glo dat hy op die dag n4 sy aankoms 
reeds soveel welslae gaan gehaal nie. Uitasem kom hy by 
die poort aan waar `n paar soldate en `n sersant na buite 
staan en kyk. 

Waarvoor wag julle? Hoekom het julle nie reeds perde 
opgesaal en hulle agternagesit nie?” 

sFulle is te onverwags en te vinnig hier deur, kaptein. 

Hulle is hier regs om in die rigting van die strand. Ons sal 
hulle nie kan inhaal nie.” Die sersant staan op aandag. 
Hy is al lank by die Kasteel en het vantevore reeds met 
Buiterstrooptogte te doen gehad. Hy weet wanneer die 
saak onmoontlik is. 

Tot sy verligting dring die kaptein nie verder aan nie. 

sFHoeveel man is hier deur?” vra hy. 

sDrie, kaptein.” 

'n Oomblik kyk Grattan hom oorbluf aan, sy gesig `n 
toonbeeld van verslaentheid. Dan trek sy mondhoeke 
wreed na onder; sy oë blits gevaarlik. 

sis jy blind, kêrel?” hyg hy dit uit. Ek vra jou hoe- 
veel van die swart geklede ruiters hier deur is.” 

sDrie, kaptein. Ons het hulle almal gesien.” Die 
sersant deins effe terug voor die woede in die oë van die 
nuwe kaptein. 

Grattan herwin ii. sy selfbeheersing. Hy besef dat 
hy hier met `n teenstander te doen het wat hy nie moet 
onderskat nie. En dan, skielik, dring die oplossing tot hom 
deur. Daar was natuurlik `n vierde man buite iewers ver- 
steek. Moreaux moet dus nog binne-in die kasteel wees. 
Hy moet iewers besig wees om hom te verklee, en hier staan 
hy, Grattan, soos `n swaap sy tyd en verspeel. Soos `n be- 
setene spring hy om en hardloop terug na die Kat toe. 
Met twee spronge is hy by die voordeur in, op pad na die 
goewerneur se kwartiere. Met die verbygaan sien hy die 
deurwag onder `n bank 1ê; hy neem aan dat die Buiter se 
handlangers hom bewusteloos geslaan en daar ingesleep het. 

Hy ken hierdie deel van die Kasteel. Hy stamp die deur 
van die goewerneur se privaatsitkamer oop, maar dit is leeg. 
Hy hardloop deur na die slaapkamer toe, maar ook dit is 

leeg. Alles is netjies en aan die kant. `n Paar minute later 
stap hy weer by die eetkamer in. 

Dit is soos hy verwag het. Die graaf De Moreaux sit op 
sy plek aan die tafel. Hy is op daardie oomblik druk in 
gesprek met die goewerneur. (Grattan stap stadig binne. 
Hy voel `n magtelose woede in hom opstyg, want hy besef 
dat hy inderdaad uitoorlê is. 

Jean de Moreaux waai met sy sakdoek voor sy gesig. Hy 
doen dit met `n moeë, halfverveelde gebaar, maar in werk- 
likheid is hy effens warm van die inspanning. Vandat hy 
vroeër die eetsaal verlaat het, moes hy `n paar baie vinnige 
verwisselinge van mondering uitvoer. 

sEn dit, graaf,” vervolg die goewerneur, jis wat gebeur 
het. Dit is een van die vermetelste, parmantigste dinge wat 
ek nog ooit beleef het. Hulle stap jou wringtigwaar in die 
helderdaglig hier in en weer hier uit; en hier sit ons tussen 
die ontsaglike klipmure wat krioel van soldate — die een 
so nutteloos soos die ander!” 
tan wat pas nader gekom het. 

s Wel, D'Southy, wat het gebeur?” vra hy met ergernis 
in sy stem. 

Grattan antwoord nie dadelik nie. Sy oë rus `n oomblik 
stil in dié van die graaf De Moreaux. Maar dit is asof Jean 
nie eens van die blik bewus is nie. Hy gee voor dat hy hom 
nie in die minste bekommer oor wat gebeur het nie, maar 
weer eens voel hy daardie prikkelende waarskuwing — soos 
Wanneer iemand skielik die gesis van `n slang digby hom 
hoor. 

Hulle het ontsnap, Eksellensie,” antwoord (Grattan 
stadig. 

Ontsnap? Het julle hulle agternagesit?” 


Hy kyk op en bespeur Grat- 

,Die sersant deel my mee dat dit nutteloos is. (Ons sal 
hulle nooit kan inhaal nie.” 

`n Oomblik lyk dit asof die goewerneur beroerte gaan 
kry. Die are langs sy slape swel asof hulle wil bars. 

sSoldate!” bulder hy uit. ,”n Hele garnisoen van hulle, 
en drie mans stap hier in asof hulle `n klomp voëlverskrik- 
kers op 'n land is waar die voëls na hartelus kan plunder. 
Wat doen hulle? Slaap hulle? Hoe het hierdie Buiter in 
die eerste plek hier ingekom? Hoekom het niemand hulle 
sien binnekom nie?” 

Hy aarsel. Stadig verdwyn die vlam van woede uit sy 
oë. Hulle trek nou asof hy meteens `n ingewing gekry het. 
Hy kyk in die rigting van die tafel waar die paar boere die 
toneel bedaard sit en gadeslaan. 

sDaar is een van hulle, D'Southy,” sê die goewerneur dan 
kalm en onheilspellend. Neem dadelik vir Jasper du Preez 
in hegtenis. Hy het doelbewus ons aandag afgetrek om 
daardie skurke die geleentheid te gee om hier in te kom.” 

Almal kyk verskrik na Sy Eksellensie. Grattan hoor die 
bevel, en selfs hy besef dat dit heeltemal onredelik is, maar 
tegelykertyd weet hy dat die goewerneur nie die minste 
teenstand sal duld nie. Die paar boere het intussen almal 
orent gekom en staar die goewerneur sprakeloos aan. Die 
uitdrukkings op die gesigte van die gaste toon so duidelik 
dat hulle hierdie opdrag afkeur, dat die goewerneur 'n oom- 
blik daaraan twyfel of hy die regte ding gedoen het. Maar 
dan merk die graaf De Moreaux droog op: 

“Ek twyfel ook nie daaraan nie, Eksellensie, hulle is almal 
kop in een mus.” 

Hierdie ondersteuning moedig die goewerneur aan en on- 
middellik verset hy hom teen die gevoelens van die ander 
rondom hom. 

sEn ek hoop dar julle almal nou sien in watter ernstige 
lig ek die saak beskou. Enige daad of woord teen die uit- 
voering van my bevele sal as hoogverraad beskou word. 
Doen jou plig, D'Southy.” 

Onderwyl Grattan nader stap, draai Du Preez hom na sy 
vriende toe. Hulle gesels `n paar oomblikke; dan neem die 
boere hul vrouens en sonder `n woord verlaat hulle die ver- 
trek. Du Preez self wag tot Grattan by hom kom én stap 
dan saam met hom na buite, 

Grattan kyk hom verbaas aan en sê: 

Blykbaar maak dit aan jou nie veel saak om `n rukkie op 
regeringskoste by ons te vertoef nie.” 

Glad nie,” antwoord Jasper du Preez. ,,Ek is heeltemal 
oortuig dat dit net `n rukkie sal wees.” 

Wat bedoel jy? Verwag jy dat jou vriende jou sal red?” 

sAs 'n mens die Buiter my vriend kan noem, alte seker.” 
Grattan antwoord nie; hy stap in stilte voort. 

Agter hulle draai die goewerneur hom na die graaf De 
Moreaux toe. 

“Ek het al baie stories van hierdie Buiter-vent gehoor, 
maar dat ek `n dag soos vandag sou belewe, het ek nooit kon 
dink nie. Maar ek kan jou verseker, graaf, ek sal `n klop- 
jag op tou sit soos die Kaap nog nie gesien het nie, al moet 
ek ook elke boer van hier tot by die Keiskamma in hegtenis 
neem!” 

HOOFSTUK SES 


Die kroeg van die Old Coast Inn is tot oorlopens toe vol. 
Matrose, inwoners van die Kaap en selfs `n paar rondlopers 
verdring mekaar om by die toonbank te kom. Hulle skree 
op die kroegbaas en sy helper en gaan staan dan teen die 
mure van die vertrek om hul drankies te geniet. 

Pierre, een van die graaf De Moreaux se bediendes, staan 
langs die toonbank. Hy het met moeite deurgedruk tot daar 
en probeer nou om ou Martin se aandag te trek. Na `n 
rukkie kry die herbergier `n bietjie rus en nadat hy Pierre 
van `n skinkbeker bier voorsien het, staan hy by hom en 
gesels. 

JY is vandag vroeg hier, Pierre,” merk hy op. 

Ja.” antwoord Pierre, ,ek het die middag vry.” 

Ek verstaan jou baas was ook vanmiddag by die eetmaal 
toe die Buiter daar ingebreek het. Wat kan jy my vertel? 
Ek het al soveel stories gehoor dat ek nie eintlik weet wat 
om te glo nie.” 

JY vra verniet vir my,” sê Pierre. ,,len eerste weet jy 
goed genoeg dat die graaf nie in die minste geinteresseerd is 
in die eskapades van daardie skurk nie, en ten tweede be- 
hoort jy ewe goed te weet dat hy sy persoonlike sake nie met 
my sal bespreek nie.” 

sFulle sê dat hy die eerste persoon in die saal was wat die 
goewerneur se optrede gesteun het. Blykbaar hou hy ook 
nie van die boere nie.” 

sFHoekom sal hy? Hy gaan nooit met hulle om nie.” 

sEn tog is hy aan Willa Rossouw verloof. Dit is darem 
eienaardig hoe blind die liefde 'n mens kan maak. Of wat- 
ter ander rede is daar, dink jy, dat hy met `n dogter uit die 
boeregemeenskap wil trou hoewel hy so sterk teen hulle 
gekant is?” 

Nee wat, Martin, ek sal jou nie kan sê nie. Daar is baie 
dinge wat `n mens seker nooit van hom sal verstaan nie. 
Soos jy weet, is hy maar stil van geaardheid; en as hy ooit 
iewers heengaan, dan lyk dit of hy enige oomblik kan omkap 
van verveeldheid en vaakheid.” 

“En was jy vanmiddag saam met hom na die Kasteel toe?” 
vra ou Martin verder. 

“Ek het hom daarheen geneem, ja. Hoekom?” 

sFHet jy die nuwe kaptein en sy suster gesien?” 

Nee, hoekom?” 

“Hulle het mos gisteraand hier in my herberg oorgebly. 
En ek was sowaar nie eens daarvan bewus nie — het dit 
vanoggend eers uitgevind!” 

Jy speel!” roep Pierre uit. ,ls dit regtig so?” 

Voordat ou Martin kan antwoord, druk 'n man langs 
Pierre in. Hy kyk om en herken die winkelier, Larry Gib- 
bons. Hy ken hom egter maar swak en begroet hom dus 
net met `n knik. Ou Martin draai hom na Larry toe en 
vra hom wat hy wil drink. 

n Beker bier,” versoek Gibbons. ,Maak tog gou, ou 
kêrel. Ek is dors.” 

,Seker.” Ou Martin draai hom om en tap `n beker vol 
uit die vaatjie bier. Sodra hy dit voor Gibbons neergesit en 
die muntstuk opgetel het, wend hy hom weer tot Pierre. 

Ja,” vervolg hy, soos ek sê, het hulle gisteraand maar 
laat hier aangekom.” 

Net hulle twee?” vra Pierre. 

Nee, daar was drie, maar ek het eintlik nie veel van hulle 
te sien gekry nie. Breggie het die meeste van die tyd met 
hulle te doen gehad.” 

,O so! ËEn wat kan jy my alles van hulle vertel?” 

sNie veel nie. Hulle het blykbaar met Wycliffe se 
Soutbern Swan aangekom, maar hy was begerig om met die 
noordewind om Kaappunt te kom en het hulle toe net aan 
wal gesit en weer voortgegaan.” 

Jy sê daar was drie van hulle?” 

,.Ja, die ander een was nogal in uniform, maar ek weet 
glad nie wie hy is nie. Hy is vanoggend baie vroeg weer 
weg.” 

Pierre antwoord nie dadelik nie. HY staan `n oomblik 
ingedagte. ' 

,O so,” sê hy dan. ,En wat het verder gebeur?” 

Langs hom kyk Larry Gibbons `n slag in sy rigting. Daar 
verskyn `n ligte frons op die smokkelaar se voorkop. 

Man, nee, die beste sal wees as jy maar `n bietjie met 
Breggie loop gesels. Jy was buitendien lank laas by haar en 
sy sal jou graag weer wil sien.” 

Ja, dit is nogal 'n gawe plan. Ek sal Breggie ook graag 
weer wil sien.” 

sNou maar goed. Verskoon my tog, daar roep iemand 
weer.” 

Met `n vriendelike groet draai Pierre hom om en stap by 
die deur uit na die klein voorportaal. Hy stap na die klein 
venstertjie teen die oorkantse muur en kyk daardeur. Bin- 
nekant, agter `n tafel met `n paar boeke voor haar, sit die 
herbergier se vrou, Breggie. 

Fa! Goeiemiddag, Pierre!” roep sy verras uit toe sy 
hom sien. 

Middag, Breggie. Hoe gaan dit nog?” 

sNee, ek kan nie kla nie. Daar het vandag weer so baie 
dinge gebeur dat `n mens nie eintlik tyd kry om te kla nie. 
Die Buiter is mos weer hier en ek verstaan ook die boere 
is glo omgekrap oor die goewerneur se planne met die ge- 
skenke.” 

Ja, en dan het die nuwe kaptein en sy suster ook nog 
aangekom.” 

Ja!” roep Breggie uit. ,En jy weet seker dat hulle 
gisteraand hier gebly het?” 

“Ek het so gehoor.” 

Man, ek het so geskrik. Hulle kom skielik hier in, die 
drie van hulle... .” 

Drie?” vra Pierre weer. 

Op daardie oomblik gaan die deur agter hom oop, en 
Larry Gibbons kom uit. Pierre is egter onbewus van hom 
en kyk nie eens in sy rigting nie. Gibbons stap stadig oor 
die voorportaal na die voordeur se kant toe. 

Daar was drie,” antwoord Breggie. ,Die een het `n 
uniform aangehad, so'n blonde jong man; dan was daar die 
meisie, wat blykbaar juffrou D'Southy is, en die kaptein self, 
in gewone klere. Hy is `n langerige donker man, maar 
kortaf! Ek het nog nooit vantevore so iets beleef nie.” 

sKortaf? Bedoel jy onbeleef?” 

Wel, nee, `n mens kan dit nie sê nie, maar beslis nie baie 
vriendelik nie. Miskien is dit maar die gewoonte van sulke 
mense.” 

En wat het toe van die ander man geword?” 

“Ek weet nie. (Gisteraand nadat hulle reeds na hulle 
kamer toe was, het kaptein D'Southy en die ander jong man 
kom vra waar hulle die huis van Larry Gibbons kan kry. 

Ek het hulle toe beduie en hulle is hier uit. Daarna het ek 
hulle ook nie weer gesien nie.” 

Met hierdie antwoord van die herbergier se vrou nog luid 
in sy ore, glip Larry Gibbons by die voordeur uit. Hy voel 
oortuig dat die jong Fransman besig was om speurwerk te 
doen. Hy probeer die gedagte uit sy kop te sit, want hy 
kan geen rede hoegenaamd vind waarom ʼn bediende van die 
graaf De Moreaux in die aankoms van D'Southy en sy sus- 
ter sal belang stel nie. 

Hy is egter `n geslepe kalant en het al geleer om niks wat 
verdag lyk oor die hoof te sien nie. Hy stap vinnig met die 
straat op in die rigting van sy winkel. 

Gaan alles goed?” verneem hy kortaf van die klerk toe 
hy vyf minute later by sy winkel instap. 

Ja, meneer.” 

,Baie kliënte?” 

n Paar meneer.” 

Gibbons steur hom nie verder aan die man nie. Hy stap 
tot agter die toonbank en gaan sit agter die tafel waarop sy 
rekeninge lê. Maar hy kyk nie daarna nie, hy dink nog 
steeds aan Pierre se skynbaar onverklaarbare belangstelling 
in die vreemdelinge. 

Skielik staan hy op en gaan by die voordeur uit. Hy stap 
om die hoek tot by die nou gangetjie agter die winkel. 
Binne, teen die agterste muur, is `n verroeste ysterdeur wat 
gegrendel is. `n Groot slot hang voor die dwarsbalk. NA 
`n oomblik se gesukkel kry hy die swaar sleutel daarin en 
draai dit oop. Die skarniere skreeu en kners toe hy die 
deur oopstoot; dit is duidelik dat dié ingang maar min ge- 
bruik word. Hy druk die deur weer agter hom toe en gaan 
met die halfklam kliptreetjies ondertoe. Hy haal `n tontel- 
doos uit sy sak en trek `n vuurslag. 'Terwyl hy dit voor 

hom hou, tel hy die olidlampie op wat langs die onderste 
treetjie staan, en steek dit aan. Sodra dit brand, hou hy dit 
omhoog en kyk oor die klam klipvloer na die oorkantse hoek 
waar D'Southy teen die muur sit. Hy stap nader. 

sA ha!” sê hy. ,Nog hardkoppig, né?” Hy kyk na die 
bord pap en brood wat tussen hom en die gevangene staan. 
Maar toe maar, jy sal gou genoeg huil oor kos.” 

Marcus D'Southy kyk op. Hy knip sy oë herhaaldelik 
om aan die vir hom verblindende lig gewoond te raak. Hy 
wend geen poging aan om op te staan nie, alhoewel hy dit 
gemaklik kan doen, want die ketting wat om sy enkel vas- 
geslaan en in die muur vasgeanker is, laat hom heel wat be- 
weegruimte. 

Waar is my suster, en waar is Grattan?” 

Jy wil graag weet, né? Wat wil jy miskien doen as jy 
weet?” `n Grynslag speel om Gibbons se lippe. 

,Vuilgoed, wat het julle met haar gemaak?” 

Gibbons lag. 

“Ek sal jou sê, D'Southy, maar dan wil ek iets van jou 
ook weet. Kom ons tref `n ooreenkoms.” 

Ooreenkoms!” D'Southy spoeg met veragting op die 
vloer. 

Hoekom spoeg jy?” vra Gibbons droog. ,Jy ken my 
nie eens nie. Miskien is ek jou beste vriend. Jy weet dit 
nie.” 

D'Southy verseg om te antwoord. 

Sê my wat julle die aand alles by die Old Coast Inn ge- 
doen het. Hoeveel mense het julle daar gesien, veral vir jou 
in uniform? As jy my dit vertel, sal ek jou inligting aan- 
gaande jou suster gee.” 

sWaar is sy?” D'Southy probeer vasstel waarom dié 
man, wat hy maar vir die eerste keer gesien het toe hy van- 

oggend die brood en pap gebring het, so graag wil weet wat 
die aand in die Old Coast Inn gebeur het. Maar sy brein 
voel moeg en dof en hy kan nie helder dink nie. 

Sê my eers deur wie almal julle gesien is.” 

sAlmal. Ek het deur die volgepakte kroeg gestap. Hul- 
le het my almal gesien.” 

Jy lieg!” bars Gibbons uit. ,,Wie was by toe julle na 
my adres verneem het?” 

Almal was daar. Ons het dit hardop in die kroeg ge- 
vra.” 

Ek sê jou weer jy lieg. As jy wil weet of dit goed gaan 
met jou suster, sal dit jou baat om eerlik te wees.” 

Eerlik! Jy weet nie wat die woord beteken nie.” 

“Ek sal jou aanraai om liewer te praat, D'Southy. Jy is 
in my mag, en hierdie hardkoppige houding sal jou niks in 
die sak bring nie.” 

D'Southy kyk op die vloer voor hom. Hy antwoord 
nie. 

Gaan jy praat, of nie?” 

Daar is 'n onheilspellende klank in Gibbons se stem, maar 
D'Southy kyk nie eens op nie. '`n Oomblik staan die smok- 
kelaar stil. Die lamp wat hy nog bo sy kop hou, bewe in 
sy hand. Dan draai hy hom om en sit die lamp op die vloer 
neer. Hy stap oor na die anderkantse muur, tel `n lang 
plank tussen `n klomp rommelary op en stap terug tot voor 
die jong kaptein wat hom nou kalm sit en aankyk! 

“Ek vra jou vir die laaste keer om te praat.” 

D'Southy antwoord nie. Die volgende oomblik word die 
plank omhoog geswaai, en D'Southy gooi sy arms net betyds 
beskermend bo sy kop, maar hy kantel nogtans eenkant toe 
toe die skerp kant van die stuk hout hom oor die voorarm 
tref. 

Gaan jy praat?” Gibbons se stem bewe van woede. 

D'Southy het weer orent gekom en hy hou sy arms half in 
die lug voor hom, gereed om die volgende hou te probeer 
afweer. Hy kyk onbevrees in die twee blitsende oë wat so 
na aan mekaar in die kop van die man voor hom sit. 

Weereens gaan die stuk hout omhoog en weer eens slinger 
dit D'Southy teen die grond. En dan, voordat hy orent kan 
kom, tref die plank hom in die ribbes. Weer `n keer, en 
nog `n keer. Hy voel meteens 'n snydende pyn in sy sy. 
Dis asof een van sy ribbes gebreek en deur sy vleis gedruk 
word. 

Terselfdertyd smyt Gibbons die stuk hout verwoed van 
hom af weg, gryp die olielamp en stap na die treetjies toe. 

Toe hy enkele oomblikke later die ysterdeur van buite af 
toetrek, tref `n beweging regs van hom sy oog. Hy swaai 
hom om en kyk in daardie rigting en is net betyds om die 
gestalte van `n man by die opening van die nou gangetjie te 
sien uit hardloop. 

Gibbons swets. Dinge begin nou lelik lyk.... 

Hy stamp die swaar dwarsbalk in posisie en druk die slot 
vinnig toe. Dan storm hy in die gangetjie af. Net voor 
hy uitgaan, bedwing hy hom egter en stap vinnig, maar be- 
daard om die hoek. 

Oorkant die volgende dwarsstraat sien hy `n man vinnig 
aanstap. Hy herken hom onmiddellik. Dit is Pierre, die 
Franse bediende van die graaf De Moreaux. 

Pierre kyk nie om nie. Hy voel lus om te hardloop, 
want hy besef dat, as Gibbons hom in die straat sien uitgaan 
het, hy tot die gevolgtrekking moet gekom het dat hy 
(Pierre) hom gesien het. Hy is egter nie seker daarvan nie 
en wil dus nie onnodig agterdog wek nie. 

`n Rukkie later draf hy die trappe voor die graaf De Mo- 

reaux se woning op. Hy druk die voordeur oop, stap vin- 
nig oor die dik tapyt in die gang en klop liggies aan die sit- 
kamerdeur. 

Binne!” 

Hy stap in. Tn die sitkamer is Jean de Moreaux en sy 
verloofde, asook Jacagues en sy vrou Elmien. Hulle kyk 
almal op toe Pierre die vertrek binnekom. 

Wel, Pierre, wat het jy uitgevind?” 

“Ek weet nie, m'sieur: dit wil sê, ek weet nie of dit van 
enige belang is nie.” 

Ek sal oordeel wat die waarde van jou inligting is.” 

Ja; msieur. Ek het uitgevind dat daar gisteraand twee 
mans en `n dame by die Old Coast Inn aangekom het. So- 
ver ek kan aflei, is die dame juffrou D'Southy. Dan was 
daar `n lang, donker man, haar broer, en ook `n blonde man 
in uniform. Hulle het na hul kamer gegaan en 'n rukkie 
later weer afgekom, dit wil sê, die twee mans. Hulle het 
verneem waar Larry Gibbons, die winkelier, woon en is toe 
uit. Volgens die herbergier se vrou het hulle reeds vroeër 
in die aand gesê dat die blonde man baie vroeg vanoggend 
sou vertrek, en volgens haar het sy hom ook nie weer gesien 
hie.” 

Wanneer het sy hom laas gesien?” 

Nadat hulle verneem het waar Larry Gibbons woon, 
m 'sieur.” 

“En wie is hierdie Larry Gibbons, Pierre?” verneem Jean. 

“Ek dink hy is `n winkelier,” kom dit van Jacgues. ,Ek 
het al die naam hier onder iewers op `n muur gesien.” 

Ja, dit is reg!” roep Willa uit. Ek het dit ook al ge- 
sien.” 

Weet jy, Pierre?” 

Ja, m'sieur. MPsieur Jacgues is reg. Hy is `n winke- 

lier. Ek het hom daar in die kroeg gesien onderwyl ek met 
Martin gepraat het.” 

“En het hy jou gehoor?” 

“Ek weet nie, m'sieur. ËEk het in daardie stadium nie be- 
sef dat daar enige verbintenis tussen hom en die drie vreem- 
delinge was nie.” 

“En toe?” 

Toe ek nou in die straat opkom om u te kom vertel, het 
ek hom by `n gangetjie agter sy winkel sien ingaan. Ek het 
skielik besluit om hom te volg, maar toe ek by die gangetjie 
inkyk, was hy nêrens te sien nie. Ek het daarin afgeloop en 
Op `n groot ysterdeur afgekom. Daar het ek gestaan en 
wag. 'Toe hy terugkom, het ek laat spaander. Blykbaar is 
daar 'n kelder onder die winkel wat hy as pakplek gebruik.” 

“En het hy jou toe gesien?” 

“Ek weet nie, m'sieur. ËEk dink nie so nie.” 

Nou maar goed, Pierre, baie dankie, hoor!” 

Jean sit `n oomblik ingedagte nadat Pierre die vertrek 
verlaat het. Dan draai hy hom na Jacaues toe: ,Ek dink 
dit sal raadsaam wees om vroeër of later daardie pakplek te 
ondersoek.” 

Maar wat op aarde verwag jy om daar te vind, Jean?” 

Dit maak nie saak nie, Willa. Ek voel maar net so.” 

“En nou?” vra Jacagues. ,Hoe steek sake nou inme- 
kaar?” 

Jean de Moreaux antwoord nie dadelik nie. Hy sit `n 
rukkie stil voor hy sê: 

s Wel, wat Larry Gibbons met die saak te doen het, weet 
ek nie. Wie en wat die ander man is, weet ek ook nie. Wat 
ons egter wel weet, is dat daar die een of ander groot ge- 
heim in die lewe van Sylvia D'Southy bestaan. Ek kan 
eenvoudig nie aanneem dat hulle daar by die Old Coast Inn 

oornag het en dat die een of ander dronk soldaat uit die 
kroeg per ongeluk op haar kamer afgekom het, op die een 
of ander wyse toegang gekry het en haar daar probeer mo- 
lesteer het sodat sy straat toe moes vlug nie. Sy kon tog 
immers haar broer om beskerming gevra het. Die feit dat 
sy my niks wou sê nie, versterk my vermoede dat daar die 
een of ander duistere spel aan die gang is. 

sDie ding wat my egter die meeste hinder, is die feit dat 
haar broer en sy glad nie na mekaar lyk nie. Bowendien is 
daar iets in daardie kaptein D'Southy se voorkoms wat `n 
gevoel van onheil by my laat posvat. Wat dit is, weet ek 
nie; miskien hoort dit maar tot dieselfde soort ingewing as 
dié wat my lus maak om na die kelder onder Larry Gibbons 
se winkel te gaan kyk.” 

Wat stel jy voor dat ons nou doen, Jean?” vra Jacaues. 

Man, ek weet regtig nie. 'Ten eerste het ons eintlik 
niks met hierdie jong dame uit te waai nie. `Was dit nie dat 
ek gisteraand bloot toevallig op haar afgekom het onderwyl 
die soldaat haar gemolesteer het nie, sou ek geen belang in 
haar gestel het nie. Miskien is daar `n heel logiese ver- 
klaring vir haar gedrag. Die dringende saak is egter dat 
Jasper du Preez nie seergemaak moet word nie. ËEk weet 
nie waartoe die goewerneur in staat is nie. 

sDaar staan vir ons twee weë oop. Ons kan onmiddel- 
lik handel en miskien een van die waens aan die brand steek 
— net om te wys dat ons ernstig is. Maar ek weet nie wat 
die gevolge vir Du Preez sal wees nie. Miskien word hy 
dan van hoogverraad beskuldig, en dit sal sy dood beteken. 
In elk geval, daaroor kan ons nog besluit.” Hy sit `n oom- 
blikkie stil. Dan staan hy skielik met 'n half ongeduldige 
gebaar op. Kyk, Willa, ek dink tog dar jy en Elmien 

moet afry na die Kasteel toe. Gaan besoek daardie juffrou 
D'Southy en kyk wat julle kan uitvind.” 

Jacaues raak heerlik aan die lag. 

Waaroor lag jy nou?” vra Jean half vererg. 

Jy het pas gesê dat daar geen rede is om in haar belang te 
stel nie en tog kan jy haar nie uit jou gedagte kry nie.” 

Jean snuif verontwaardig. 

sKyk, ou vriend, dit was vir my baie duidelik dat sy in 
diepe smart verkeer, en ons help mos waar ons kan, nie 
waar nie?” 

Ja, veral as hulle so mooi is.” 

sAg, Jacagues, jy is laf!” roep Willa uit. 

,sJaloers!” koggel Jacaues terug. 

sAlle grappies op `n stokkie, Willa. Gaan jy en Elmien 
nou Kasteel toe.” 

Goed, Jean. Maar jy het ons nog nie vertel hoe jy 
vanmiddag so maklik van kleur verander het daar by die 
eetsaal nie. En hoe is dit dan dat daar drie van julle ont- 
snap het as jy nie saam met die ander uitgegaan het nie?” 

sls jy dan so dom, Willa?” roep Elmien uit. ,,Pierre of 
André of Philip het natuurlik buite gebly terwyl die ander 
twee saam met Jean ingekom het.” 

Heeltemal reg, Elmien,” sê Jean en gaan voort: ,,Dit 
was regtig baie maklik. Ek het André aangesê om ons klere 
te kom haal. Hy en Philip en Pierre het toe ongemerk by 
die Kat ingekom, die deurwag stilletjies oorrompel en my 
in die goewerneur se kwartiere ingewag. Nadat ek kastig 
verstik het, het ek daarheen gegaan, my haastig aangetrek en 
toe by die eetkamer ingebars. Pierre het buitekant gewag 
en toe ons uitgaan, het ek gou weer my ander klere bo-oor 
my mondering gaan aantrek onderwyl die ander drie by die 

Kasteelpoort uitgejaag het voordat iemand kans gehad het 
om sy oë deeglik te knip. Maar genoeg daarvan.” Hy lui 
die klokkie op die tafel. 

Ek bestel solank `n koets en dan gaan julle twee gou af 
na Sylvia D'Southy toe.” 

HOOFSTUK SEWE 


oseph Grattan sit in die wagkamer aan die linkerkant van 
die Kasteelpoort. Hy sit agteroor in die stoel agter die 
tafel met sy bene voor hom uitgestrek. Voor hom staan 
die sersant. 

sEn dit is dus die rede waarom jy vanmiddag vir my gesê 
het dat dit nutteloos is om die Buiter te agtervolg, nie waar 
nie, Krause?” 

Ja, kaptein, soos ek u vertel het, het ek onder kaptein 
Mehreis en meneer Philip gedien, en ek het gesien hoe hulle 
hul teen daardie gedugte skurk en struikrower vasloop. 
Geen van die maatreëls wat hulle getref het, kon hom 
keer nie en geen agtervolger kon hom ooit inhaal nie.” 

sO, so. En jy dink dat dieselfde lot my sal tref.” 

Geensins, kaptein. Ek vertel u maar net wat ek onder- 
vind het.” 

sDankie, in elk geval, Krause,” sê Grattan. ,,Maar sê 
my, is die wagte by die waens verdubbel?” 

Ja; kaptein.” 

“Ek wonder of dit nie die beste sal wees om die waens in 
die binneplaas van die Kasteel te trek nie,” mymer Grattan, 

sDaar is nie eintlik plek nie, kaptein.” 

,Ja, dis ook weer waar.” 

slet u enige verdere bevele in verband met die gearres- 
teerde boer?” 

Wel, ek weet nie. NA4 wat jy my nou alles vertel het, 

is dit nogal `n kwessie of `n mens hom hier in die Kasteel 
kan hou. En ek hoop jy besef dat die goewerneur nie baie 
in sy skik sal wees as hy ontsnap nie.” 

Ek verstaan, kaptein.” 

Verdubbel maar die wagte dar ook. Dit is al, Krause,” 

'n Rukkie nadat die sersant die wagkamer verlaat het, 
staan Grattan op. Hy loop peinsend oor die groot binne- 
plaas in die rigting van die Kat en stap deur totdat hy by 
die goewerneur se sekretaris kom. Hy vra `n onderhoud 
en 'n rukkie later tree hy die goewerneur se studeerkamer 
binne. 

Ja; D'Southy?” 

sU het gesê ek moet later kom verneem wat u besluit om- 
trent Du Preez is, Eksellensie.” 

4O ja.” Die goewerneur aarsel `n oomblik en tik met die 
punt van sy skryfveer op die papier voor hom. ,Kyk, 
D'Southy, ek het met `n paar van die amptenare beraad- 
slaag. My voorganger het blykbaar die fout gemaak om te 
sag op te tree. Fk sal dus uit sy ondervinding leer. Daar 
is net een manier om hierdie hardnekkige boerebevolking 
van die Kolonie te beheer, en dit is met `n ferme hand. Wat 
Du Preez vandag gedoen het, staan gelyk aan hoogverraad. 
Hy het in die openbaar beswaar gemaak teen die bevele van 
Sy Majesteit. Jy sal dus reël dat hy mêreoggend teen son- 
op geskiet word. Dit is al.” 

Grattan draai hom om om uit te gaan. 

Of wag!” roep die goewerneur agter hom aan. ,,Daar 
is nog iets. Jy kan eers met jou reëlings vir `n klopjag op 
daardie Buiter wag. Ek dink dat hierdie besliste optrede 
van my teen Du Preez, hom sal laat skrik. As die stories 
wat ek hoor, juis is, naamlik dat die Buiter gedurig as kamp- 
vegter vir die boeregemeenskap optree, sal hy nou besef dat 

hy hom maar liewer moet skaars hou, tensy hy wil hê dat 
nog 'n paar boere hul lewens verloor.” 

Terwyl hy wegstap, voel Grattan lus om te lag. Ts die 
goewerneur `n onnosel swaap, of is hy maar net blind? Be- 
sef hy nie dat die feit dat Du Preez mêre geskiet gaan word, 
die Buiter juis sal aanspoor om hom uit die kloue van die 
gereg te probeer red nie? Dit is tog immers wat hy gereeld 
in die verlede gedoen het. Om te dink dat die Buiter druip- 
stert sal wegdraf sodra 'n man, wat volgens hom onskuldig 
is, in gevaar verkeer, is tog onsinnig. 

Hy voel nietemin dankbaar dat sake so kort na sy aan- 
koms in die Kaap hierdie wending geneem het. Van die 
staanspoor af het hy gevoel dat die Noodlot hom gunstig is. 
Eers was daar die noordewind wat kaptein Wycliffe genood- 
saak het om hom en die twee D'Southys alleen aan wal te 
sit; daarna sy briljante ingewing om D'Southy se plek in te 
neem, en vandag hierdie opstandigheid van die boere en die 
inmenging van die Buiter. Dinge kon vir hom nie beter 
verloop het nie. 

Behalwe in een opsig, natuurlik — Sylvia D'Southy se 
houding teenoor hom. Hy draai hom om en kyk in die rig- 
ting van haar kamer. Hy wonder of sy nou alleen daar is. 
Hy besluit om te gaan kyk; miskien het haar houding in- 
tussen verander. 

Maar voordat hy gaan, stap hy eers weer na die wag- 
kamer toe om te sien of alles in orde is. 

Op sy lessenaar vind hy `n brief wat aan hom geadres- 
seer is. `n Soldaat klop, kom binne en salueer. 

n Bode het dit so pas afgelewer, kaptein,” kondig hy 
aan. 

“Dankie.” 


Die soldaat gaan uit en Grattan skeur die brief oop. 

Hy wonder van wie dit kan wees, want hy het nog nie juis 
kans gehad om kennisse in die Kaap op te doen nie. Die 
brief lui soos volg: 


Kaptein D'Soutby, 


Ek was pas onder in die kroeg van die Old Coast Inn. 
Ek bet daar een van die graaf De Moreaux se bediendes 
raakgeloop wat besig was om te verneem of u die bebande- 
ling daar goed gevind bet. Hy bet onder meer vasgestel 
dat u na die adres van `n sekere winkelier verneem bet, en 
ek skryf nou aan u om my bulp aan te bied indien u nog nie 
daarin geslaag bet om uit te vind wat die adres is mie. 


1, (y, 


Grattan frommel die stuk papier tussen sy vingers op. 
Sy mondhoeke trek na onder en sy oë vorm nou skrefies. 
Hy besef onmiddellik dat Gibbons die brief sê moes stel in- 
geval dit dalk in verkeerde hande val. Vir Gibbons kan 
hierdie inligting egter nie die betekenis hê wat dit vir hom, 
Grattan, het nie, want Grattan alleen weet dat De Moreaux 
en die Buiter een en dieselfde persoon is. 

En dan, soos `n sweepslag, tref die waarheid hom. Swaap 
wat hy is! Vanmiddag nadat hy die Buiter gesien het, be- 
hoort hy onmiddellik te besef het dat die inmenger van gis- 
teraand, die swart geklede figuur op die perd, die graaf De 
Moreaux moet gewees het. Die graaf De Moreaux het dus 
vir Sylvia gesien en haar vanmiddag in die Kasteel herken. 
Nou doen hy navraag by die Old Coast Inn om uit te vind 
wat aangegaan het, want dit is vir hom natuurlik onver- 
klaarbaar dat `n persoon van Sylvia D'Southy se soort in so'n 
straattoneel betrokke kon wees. 

`n Gevoel van die uiterste ongeduld styg in hom op. 

Hierdie is die eerste terugslag, en hy het dit nie verwag nie. 

Grattan stap vinnig by die deur uit en pyl reg op Sylvia 
se kamer af. Hy sal by haar uitvind wat gisteraand tussen 
haar en haar redder gebeur het, al moet hy dit uit haar slaan! 

Agter hom hoor hy die gerammel van koetswiele. Hy 
kyk om en sien die ses groot, wit perde wat hy daardie mid- 
dag voor die koets van die graaf De Moreaux gesien het. 
Onmiddellik herken hy ook die wapen op die deure van die 
voertuig. Binne-in, vir sover hy kan vasstel, is net twee 
dames. 'Toe die koets by hom verby rol, kyk hulle albei na 
hom en knik. Dit is Willa Rossouw en haar suster, Elmien 
de la Fay. 

Binne-in die koets draai Willa haar na Elmien toe. 

Nogal aantreklik, Elmien,” sê sy. ,4Ek kan nie ver- 
staan hoekom Jean hom wantrou nie.” 

“Ek stem saam, maar dit maak nog glad nie saak nie. 
Ons sal Jean se bevele stiptelik moet uitvoer.” 

Natuurlik!” roep Willa uit. Maar die moontlikheid 
wat hy genoem het, naamlik dat D'Southy op die een of an- 
der wyse agtergekom het dat hy Jean die Buiter is en nou 
sy suster as lokaas gebruik om hom te vang, is vir my maar 
taamlik vergesog. Nietemin, sal ons dit in aanmerking 
moet neem en onder geen omstandighede laat agterkom wat 
die eintlike doel van ons besoek is nie.” | 

Die groot koets kom by die Kat tot stilstand. Die lakei 
spring rats van die koets af en laat die leertjieneer. Die twee 
dames klim uit en toe Willa omkyk, sien sy dat Grattan 
met `n soldaat staan en gesels. Dit kom haar egter voor 
dat hy onderlangs na hulle kyk, en sy wonder of hy hulle 
moontlik dophou om vas te stel waarheen hulle gaan. On- 
middelik besef sy dat dit natuurlik Jean se voorspooksels is 
wat haar nou sulke afleidings laat maak. 

Willa en Elmien stap in die rigting van die besoekers- 
kamers en vra een van die deurwagte om aan juffrou 
D'Southy te sê dat hulle op haar wag. 

Vyf minute later sit die drie meisies in `n sitkamer. Syl- 
via D'Southy leun terug in die rusbank langs Willa en teen- 
oor hulle, aan die ander kant van die koffietafeltjie, sit 
Elmien in `n gemaklike leuningstoel. 

Sylvia lyk effens styf en amper senuweeagtig, want sy is 
daardie middag terdeë bewus gemaak van die feitdat, naas die 
goewerneur se vrou, Willa, op grond van haar verlowing aan 
die graaf De Moreaux, die ,,eerste” dame in die Kaap is. 
Verder kan sy glad nie raai wat eintlik die doel van die be- 
soek is nie. 

Ons het gevoel,” begin Willa, ,dat ons jou moet besoek 
aangesien jy heel waarskynlik maar vreemd voel so ver van 
jou huis af.” 

“En jy het vanmiddag vir my so treurig en mismoedig ge- 
lyk,” voeg Elmien by. 

sFiet jy en jou broer julle vir goed hier kom vestig?” vra 
Willa verder. 

Ek weet werklik nie hoe lank ons hier sal bly nie, juf- 
frou....” begin Sylvia, maar Elmien val haar in die rede: 

JY moet ons tog asseblief op ons name noem. MY naam 
is Elmien en my suster is Willa.” 

sDan moet julle my Sylvia noem.” 

Ons sal.” 

Marcus... 


33” 


Sylvia aarsel `n oomblik en `n uitdruk- 
king van pyn verskyn in haar oë toe sy die naam noem. 
Maar dan vervolg sy dadelik, terwyl sy haar bes probeer om 
so normaal as moontlik te praat: ,Ons het nie meer `n ouer- 
huis nie en ek gaan maar oral saam met Marcus.” 

“Ek het juis gemeen,” sê Willa, ,,dat jy vanmiddag na 

jul huis verlang het, maar blykbaar was dit dan maar net 
dat jy nog `n bietjie alleen voel in hierdie vreemde land.” 

Maar het ek dan regtig so treurig gelyk?” vra Sylvia 
halfselfbewus. 

Ek dink jou voorkoms was beslis weemoedig,” bevestig 
Elmien. Dit het ons laat besluit om jou te kom besoek, en 
ek wil jou sommer ook nou al verseker dat ons jou met 
graagte in my huis sal ontvang. Jy moet dit vir jou `n 
tuiste maak en kom en gaan soos jy voel.” 

Julle is regtig baie vriendelik; ek waardeer dit dat julle 
aan my dink,” sê Sylvia half bewoë. 

Maar wat is dit eintlik wat jou so treurig stem? Selfs 
so ewe toe jy oor jou broer gepraat het, het dit geklink asof 
daar so `n diepe droefenis in jou stem skuil. '`'n Mens wil 
nie opdringerig wees nie, maar ons kan heeltemal verstaan 
dat dit vir jou hier in die vreemde dubbeld swaar moet wees 
om jou droefheid so alleen te moet dra. Hoekom praat jy 
nie `n bietjie met ons en gesels oor jouself nie? Dan sal jy 
miskien baie beter voel.” 

Sylvia D'Southy kyk 'n oomblik stil van die een na die 
ander. Dan verberg sy meteens haar gesig in haar hande en 
bars in trane uit. Die vriendelikheid wat hierdie twee mei- 
sies teenoor haar openbaar, is eenvoudig te veel vir haar oor- 
stelpte gemoed. Die slag wat die Noodlot haar toegedien 
het en die ontsaglike stremming waaronder sy heeldag reeds 
verkeer, het haar weerstand dermate verswak sodat die vrien- 
delikheid van die twee Rossouw-susters haar nou diep ont- 
roer. 

Willa kyk veelseggend na Elmien en dan strek sy haar 
hand uit en laat rus dit op Sylvia se arm. Sy sê `n paar 
sagte trooswoorde, maar probeer nie om verder met die jong 
meisie te praat voordat sy bedaar het nie. 

Nou moet jy ons vertel,” versoek Elmien ernstig. ,,Dit 
is duidelik dat daar iets ernstigs verkeerd is, en miskien kan 
ons jou help.” 

Terwyl 'n paar snikke nog deur haar liggaam ruk, skud 
Sylvia haar kop. 

sNiemand kan my help nie!” sê sy. ,,Dit is heeltemal 
buite die kwessie. Ek moet my kruis alleen dra.” 

Maar dit is tog belaglik!” roep Willa uit. ,Dit is nie 
nodig nie. Daar is niks waarmee jy nie gehelp kan word 
nie. Dit is soos wanneer jy bid. As jou gebed verhoor 
word, dan moet God tog nog die een of ander mens gebruik 
deur wie aan jou gebede gehoor gegee kan word. Hoekom 
kan jy nie nou openlik met ons praat nie? Dalk blyk dit 
dat dit heeltemal binne ons vermoë is om jou tot hulp te 
wees.” 

Maar weer skud Sylvia haar kop. Hierdie keer antwoord 
sy nie eens nie. 

Willa voel so aangedaan oor die uitdrukking van hulpe- 
lose verdriet op die meisie se gesig dat sy nie kan praat nie. 

“Kyk,” sê Elmien weer, ,,neem nou maar byvoorbeeld hier. 
die moeilikheid wat die boere nou het met die goewerneur. 
Selfs hulle kry `n kampvegter — niemand anders as die 
Buiter nie!” 

Onmiddellik kyk Sylvia op. `n Sprankie hoop verskyn 
in haar oë en ʼn ligte blos sprei oor haar wange. 

sDit klink gek,” sê sy sag, maar na die kort rukkie wat 
ek hier is, voel ek dat hy miskien die enigste mens in die 
wêreld is wat my sal kan help. Maar” — en weer hang 
haar skouers slap en verskyn die droefheid van so ewe in 
haar oë — ,,dit sal onmoontlik wees om met hom in aan- 
taking te kom. Hy is dan gekant teen almal met wie ek 

omgaan. My.... my broer se eerste opdrag was dan juis 
om hom te probeer vang!” 

n Mens weet nooit, Sylvia,” sê Willa sag. ,Solank daar 
geloof is, beskaam die hoop selde. Jy moet maar net bid.” 

HEk sal, maar ek twyfel of dit sal help.” 

“Ek sê weer, hoekom neem jy ons nie in jou vertroue 
nie?” 

“Ek weet julle wil help!” roep Sylvia uit. ,,Maar julle 
kan nie, ek weet julle kan nie!” 

Weer begin sy te snik, maar dit is hierdie keer meer be- 
heers. NA `n rukkie vee sy haar oë met haar sakdoek af en 
glimlag skaam. Hulle gesels nog 'n bietjie en dan vertrek 
Willa en Elmien. 

Sylvia gaan nie saam uit nie, en die twee susters stap dus 
alleen na die koets toe waar dit nog voor die Kat staan. Net 
voor hulle inklim, roep `n vrolike, hoë piepstem hulle toe. 
Hulle kyk om en sien die windmaker D'Arcy Cunningham 
met die treetjies afgehardloop kom. Hulle ken hom goed 
en alhoewel beide Ella en Elmien geneig is om 'n bietjie die 
gek te skeer met hom, groet hul hom vriendelik, want hulle 
vind hom gewoonlik vermaaklik. 

“En wat kan jy ons vanmiddag vertel, D'Arcy?!” roep 
Willa opgeruimd uit. 

Vertel! Julle weet natuurlik alles van die Buiter se 
verskyning vanmiddag. Julle weet ook van Jasper du Preez 
wat in hegtenis geneem is. Natuurlik weet julle daarvan, 
want julle was daar. Julle het natuurlik ook gesien hoedat 
ek opgespring het om almal te waarsku dat dit die Buiter 
is. Dit het my so uitgeput dat ek bewusteloos neergeval 
het, maar ek voel tog dat ek almal op hul hoede gestel het 
en dat ek my plig gedoen het.” 

,Ons het jou heldedaad gesien,” koggel Willa. 

Maar nou sal ek julle iets vertel wat julle nie weet nie. 
Ek hoor nou net dat Jasper du Preez van hoogverraad aan- 
gekla is. Mêreoggend teen sonop.... wel, dit kom my 
voor asof die goewerneur `'n bietjie ammunisie het om te 
mors en hy wil dit blykbaar op arme Jasper uitgiet.” 

Die twee susters kyk vinnig na mekaar. 'n Situasie soos 
hierdie verg die uiterste selfbeheersing van hulle. Voor al 
hierdie mense moet sy en Elmien, dogters van 'n opregte 
boer, voorgee dat hulle teen die betogings van die boerege- 
meenskap gekant is. Maar in hulle harte, saam met Jean 
en Jacgues, voel hulle natuurlik volkome saam met die 
burgers. Willa besef ook onmiddellik dat, as Jean die 
nuus hoor, hy nie sal rus nie. Hy sal selfs sy eie lewe op- 
offer om Du Preez s'n te red. 

Hulle slaag gelukkig albei daarin om hul ware gevoelens te 
verberg, groet die jong modegek en klim in die koets. `n 
Oomblik later rammel dit oor die binneplaas. Weer eens 
buig albei susters liggies om kaptein Marcus D'Southy te 
groet waar hy by `n groepie soldate staan en gesels. 

Grattan kyk die koets agterna totdat dit onder die Kasteel- 
poort deur rol. Dan beëindig hy vinnig sy gesprek en stap 
met lang, ongeduldige treë na Sylvia D'Southy se kamer toe. 
In hom styg `n wilde woede op. Eers doen die graaf De 
Moreaux navraag by die Old Coast Inn, en nou stuur hy sy 
verloofde en haar suster om Sylvia te kom ondervra! 

Hy klop nie eens aan die deur nie, maar maak dit sommer. 
Oop en stap binne. 

Sylvia kom verskrik van die bed orent, maar sê nie `n 
woord nie. Sy raak nou al amper gewoond aan hierdie ewige 
dreigement wat hy oor haar hou. 

Hy druk die deur agter hom toe, staan `n oomblik stil 
en probeer sy gedagtes bymekaar skraap. Dit is dringend 

noodsaaklik dat hy moet uitvind wat Sylvia alles met die 
twee meisies gesels het en hy moet dus uiters versigtig te 
werk gaan. 

HEk sien jy het geselskap gehad,” merk hy droog op. 

“Ek het.” 

Nogal vooraanstaande mense.” 

Ja, nogal.” 

sÉEn wat het julle toe alles gesels?” 

Dit sal jou nie interesseer nie.” 

Natuurlik sal dit my interesseer. Alles wat jy met 
ander mense gesels, interesseer my, en dit is jou plig om my 
te vertel.” Hy kan die styging van die toonhoogte in sy 
stem niet verhoed nie. 

sHulle het my net probeer tuis maak.” 

Met stories van die Buiter!” Hy kras dit uit. 

Sy deins terug. Haar hande klou krampagtig aan me- 
kaar vas. Haar oë rek wyd van vrees. 

Hoe weet jy?” fluister sy hees. ,,Hoe kan jy weet waar- 
oor ons gepraat het?” 

Sy spanning verslap. Hy lag bars. Hy het `n raaiskoot 
gewaag, maar hy het rede daartoe gehad, want hy is die 
enigste man buite die Buiter se volgelinge wat kon geraai 
het dat Willa en Elmien van die Buiter af gekom het. Nou 
lei hy ook uit Sylvia se reaksie af dat sy wél aan daardie 
geheimsinnige kampvegter van die onderdruktes as 'n moont- 
like verlosser gedink het. 

sHoe ek dit weet? Dis té eenvoudig! Gisteraand het hy 
jou gelawe en toe jy bygekom het, het julle wie weet hoe 
lank sit en gesels. Vanmiddag bars hy soos `n besetene hier 
by die Kasteel in, en jy sien dat hy die saak van `n klomp 
dwase dwarstrekkers verdedig. Nou begin gesels jy met 

mense om te probeer uitvind hoe jy met hom in aanraking 
kan kom. Ts dit nie so nie? Sê myl” 

“Dit is nie so nie.” Sy skud haar kop moedeloos, want 
reeds is daardie sprankie hoop haar ontneem. 

Jy het tog die opmerking gemaak dat jy hom graag sal 
wil sien, en dit was jou plan om met hom te praat. Jy het 
gereken dat jy my geheim aan hom kan verklap en dat jy 
daardeur jou broer nie in gevaar sal stel nie. Is dit nie so 
MAER 
Nog skud sy haar kop, hulpeloos. Sy raak aan die snik en 
antwoord hom nie. 

sDit help nie jy sit en snuif daar nie. Jy was van plan 
om my aan hom te verraai en ek weet dit! Verstaan jy? 
Ek weet dit! Ek sal ook weet wanneer jy dit doen, en die 
oomblik wanneer jy dit doen, sterf Marcus D'Southy. Ver- 
staan jy my goed?” Hy bulder hierdie laaste woorde uit. 

En so ontsaglik is die vrees wat nou in haar posvat, dat 
sy haar kop onwillekeurig op en af skud. Hoe hierdie 
wreedaard voor haar kon geraai het dat sy aan die Buiter ge- 
dink en van hom gepraat het, is vir haar op hierdie oomblik 
SO 'n wonderwerk dat sy nie anders kan as om duiwelse, bo- 
menslike karaktertrekke aan hom toe te skryf nie. 

En asof hy kan sien dat hy haar nou heeltemal in sy mag 
het en haar wil totaal gebreek het, beteuel hy sy humeur ef- 
fens en vervolg sagter: 

JY sê jy het teenoor daardie twee meisies erken dat jy die 
Buiter graag sal wil ontmoet?” Hy aarsel. ,,Toe, ant- 
woord my.” 

Sy knik. 

sNou kyk, Sylvia D'Southy,” sis hy dit onheilspellend 
uit, sek sal weet wanneer hy met jou in aanraking kom, en 
die oomblik dat ek dit agterkom, sterf Marcus. Ek waar- 

sku jou dus: sodra jy die minste tyding van die Buiter ont- 
vang, sê my daarvan. Laat my onmiddellik weet! Want 
sodra ek die Buiter gevang het, is jy en Marcus albei vry. 
Dink goed daaroor na.” Hy sit sy hand op die deurknop. 
Hy draai dit stadig en toe hy halfpad by die deur uit is, 
kyk hy weer om en herhaal gewigtig: 

sDink goed na, Sylvia D'Southy. Dit is dalk jou redding. 
Ek sien jou later weer,” voeg hy lakonies by en verlaat die 
vertrek. 

HOOFSTUK AGT 


Jean de Moreaux staan op die systoep na sy roostuin en kyk 
toe Willa en Elmien uit die sitkamer gehardloop kom. Hy 
draai hom om en gaan hulle tegemoet. 

sEn toe?” roep hy uit. ,,Wat het julle toe uitgevind?” 

Niks besonders nie,” antwoord Willa. ,,Maar dit is baie 
duidelik dat daar iets ernstigs skeel.” 

sDit het ek julle vanoggend reeds vertel. Fk wil weet 
wit werklik verkeerd is en nie 6f daar iets verkeerd is nie.” 

sDan moet jy dit self gaan uitvind,” antwoord Willa 
droog. 

Moenie laf wees nie, my skat. Hoe verwag jy nou dat 
ek daar moet inloop en haar vra hoekom sy so treurig is?” 

sSy het tog gesê sy sal jou vertel.” 

Ag, bog! Toe, wat is die waarheid?” 

Maar ek sê jou, dit is wat sy gesê het! Volgens haar is 
daar net een man in die hele wêreld wat haar kan help, 
en dit is — raai wie — die Buiter!” Alhoewel sy effens lig- 
sinnig praat, kyk sy ernstig in sy oë. 

sMm,” sê hy ingedagte, ek sal moet kyk wat ek kan 
doen. Jy dink egter nie dat sy en daardie broer van haar 
iets in die mou voer nie.” 

sNiks onderduims nie, Jean. Maar jy moet nogtans ver- 
sigtig wees.” 

Natuurlik sal ek.” 

“En arme Jasper du Preez sterf mêre voor `n ry gewere!” 
roep Elmien uit. 

Blitsvinnig swaai Jean hom na haar kant toe om. 

Waar en wanneer het jy dit gehoor?” vra hy dringend 
onderwyl sy staalgrys oë in hare boor. 

Nou net,” antwoord sy. D'Arcy Cunningham het ons 
vertel.” 

sKlein skinderbek!” roep Jean uit. n Mens kan nooit 
seker wees of hy die waarheid praat nie.” Hy gryp die 
klokkie en lui dit hard. ,Ek sal André afstuur om met die 
soldate te gaan gesels. Hy ken baie van hulle en sal gou 
vasstel wat die waarheid is.” 

Nadat André verskyn en Jean hom versoek het om te 
probeer vasstel wat Jasper du Preez se lot is, draai hy hom 
weer na die meisies toe. 

Dit is nou net wat ek kon verwag het. Die goewer- 
neur wil met hierdie gebaar wys dat hy geen verset sal duld 
nie. Hy dink dat hy almal so die skrik op die lyf sal jaag 
dat hulle in die vervolg so gedwee soos lammetjies na hom 
sal luister. Miskien dink hy ook dat dit my sal afskrik. 
Maag... 

Jy gaan hom probeer red, Jean?” vra-sê Willa tussenin. 

Natuurlik. En ek gaan sommer `n hele paar ander din- 
ge terselfdertyd doen,” antwoord Jean vinnig en beslis. 

Willa sak in `n gemakstoel neer. Sy sug half komies. 
Onmiddellik glimlag Jean en buig oor haar neer. 

Toe,” sê hy liefdevol, ,,steek maar jou prekie af.” 

“Dit help tog nie. Wat is eintlik jou plan?” 

My plan, my liefste kind, is om drie vlieë met een klap 
te slaan. 'Ten eerste gaan ek die goewerneur `n uitklophou 
toedien deur een of twee van sy waens met geskenke die lug 
in te stuur. Onderwyl daardie lawaai aan die gang is, sal 
ek van die geleentheid gebruik maak om `n besoek aan juf- 
frou D'Southy te bring. Wanneer ek daar vandaan ver- 

trek, wil ek sommer vir Jasper du Preez nooi om saam te 
kom.” 

“Ek dink jy is laf, Jean!” roep Willa laggend uit. 

“laf? Ek was nog nooit in my lewe ernstiger nie. 
Waar is André? Of, nee wag, André is Kasteel toe. 
Jacaues! Waar is Jacaues?2” 

Moet tog nie maak of jy opgewonde is nie, Jean,” sê 
Willa nog laggend. ,,Elmien en ek weet albei dat jy dood- 
kalm is.” 


” 


sJacaues is seker by die huis,” antwoord Elmien. ,,Heel 
waarskynlik is hy besig om of die grasperk te knip, Of die 
blomme nat te gooi.” 

sDit is nou sowaar die deurslaggewende faktor! Ek moet 
Jacaues eenvoudig uit daardie sieldodende bestaan red. 
Kom, ons gaan soek hom op.” 

Onderwyl die meisies na die deur toe stap, gaan Jean na 
sy lessenaar toe. Hy neem 'n pen en skryf gou `n kort 
briefie. Dit lui soos volg: 

Sodra jy `n ontploffing buitekant boor, gaan onmiddel- 
lik na jou kamer toe. 

Hy adresseer dit aan niemand nie en teken ook nie sy 
naam onderaan nie. Hy strooi `n bietjie sand daaroor en 
vou dit dan toe. 

sWat het jy geskryf, Jean?” vra Willa. 

`n Minnebrief.” 

Jy is al weer laf.” 

“Ek is nie. Ek het 'n afspraak met `n dame gemaak.” 

Met Sylvia D'Southy?” 

Ja. Kom nou.” 

Buite in die gang loop hulle vir Pierre raak. Jean wink 
hom nader. 

Waar is Philip? Hy vry mos na die goewerneur se 
niggie se hofdame, nie waar nie?” 

Ja, M'sieur.” 

sRoep hom.” 

n Oomblik later verskyn Philip. Hy wag beleef op be- 
vele. 

sKyk, Philip, ek gaan jou nou Kasteel toe stuur, maar jy 
moet gou terugkom, want ons het werk vanaand. Neem 
hierdie briefie en gaan gee dit aan jou beminde. Sorg dat 
sy dit nie lees nie, maar dat sy dit in die hande van mejuf- 
frou D'Southy besorg. Dis 'n dringende en ernstige saak.” 

Goed, m'sieur.” Philip neem die briefie en stap terug na 
die kombuis toe. Oudergewoonte maak hy eers `n draai by 
die potte en stap dan na sy kamer toe om `n baadjie aan te 
trek. As hy terugkom, wuif hy die kok vaarwel toe. 

As ek laat terugkom, sorg jy dat daar kos vir my in die 
oond is!” sê hy. ,En sê vir André en Pierre dat ek `n 
bietjie gaan vlerksleep het by `n hofdame.” 

Hy stap vinnig in die straat af. `n Kwartier later bereik 
hy die Kasteelpoort en stap dwarsoor die binneplaas na die 
agterplaas van die Kasteel. By 'n hofknaap verneem hy of 
dié nie dalk vir juffrou Justine Cranshay gesien het nie. 
Die knapie beduie waar sy is en spoedig kry Philip die jong 
meisie waar sy in die waskamers met wasgoed besig is. 

Hy gesels `n rukkie en versoek haar dan om die briefie af 
te lewer. Hy stap saam met haar na die besoekerskwartier 
toe, 

sKyk, Justine,” herhaal hy, ,hierdie is `n baie netelige 
sakie. Jy mag onder geen omstandighede sê waar jy hier- 
die briefie gekry het nie, want sowaar as ek leef, sal ek nooit 
weer met jou praat as jy dit doen nie.” 

“Ek beloof jou ek sal nie, Philip,” antwoord sy koketterig 

en klop dan saggies aan Sylvia D'Southy se kamerdeur. Na- 
dat sy `n oomblikkie gewag het, hoor sy dat die grendel 
binnekant oopgeskuif word. Sylvia loer uit. Sodra sy sien 
wie dit is, maak sy die deur oop. Justine hou die briefie 
voor haar uit. 

sn Bode het dit so pas gebring, juffrou D'Southy,” deel 
sy haar mee. 

Sylvia bedank haar, neem die briefie en stoor die deur toe. 
Sy skuif weer die grendel op en dan, met bewende hande, 
vou sy die stukkie papier oop. Sy het reeds `n voorgevoel 
dat sy weet van wie dit af kom en sodra sy die kort, saak- 
like bevel sien, weet sy dat dit van die Buiter moet wees. 

En dan net so oombliklik soos die hoop in haar opgeborrel 
het, verdwyn dit weer, want sy het reeds haar besluit ge- 
neem. Marcus is al wat sy in die wêreld het. Sy sal hom 
nie weer sien solank die Buiter lewe nie. En, afgesien van 
die gevoelens wat sy vroeër mag gekoester het, is daar blyk- 
baar tog oortuigende bewys dat die Buiter `n skurk, struik- 
rower en moordenaar is. Bes moontlik sal sy die gemeen- 
skap `n guns bewys deur hom in die hande van die gereg te 
lei. Selfs al was Marcus vandag hier, sou dit sy plig ge- 
wees het om die Buiter te vang. Hoekom kan sy dan nie 
nou daardie plig help uitvoer nie? 

Nadat Grattan haar verlaat het, het sy eers gemeen dat 
sy die Buiter se hulp sou kon gebruik om Marcus te bevry, 
maar sy het byna onmiddellik daaraan begin twyfel of hy 
dit ooit sou regkry. Hoe moet hy uitvind waar Marcus 
versteek is? Joseph Grattan is `n geslepe skurk wat hom 
nie maklik sal laat uitoorlê nie. Maar bowe-al het die vrees 
haar beetgepak dat Grattan sal uitvind dat sy met die Buiter 
onderhandel het, en in sy woede mag hy in staat wees om 

enigiets te doen. Bes moontlik sal Marcus dan met sy lewe 
daarvoor boet. 

Sy aarsel dus nou glad nie, maar stoot net haar hare effens 
reg voor die spieël en stap dan buitentoe. Dit is reeds laat 
in die middag en dus heerlik koel in die binneplaas. Heel- 
party van die Kasteel se inwoners staan buite rond en ge- 
sels. Sy stap tussen hulle deur en die meeste groet haar, al- 
hoewel sy maar net `n paar van hulle herken. 

By die Kasteelpoort verneem sy van `n soldaat dat kap- 
tein D'Southy buitekant by die waens is. Sy gaan soontoe 
en tref Grattan aan waar hy besig is om finale reëlings met 
die wagte te tref in verband met die bewaking van die waens 
gedurende die nag. Hy draai hom om sodra hy haar sien. 
Soos gewoonlik wanneer hulle in die openbaar is, groet hy 
haar vriendelik en kom dan na haar toe. 

s4 Wel, Sylvia,” vra hy beleefd, ,,soek jy na my?” 

Ja.” Sonder `n woord en met `n skielike gevoel van 
skuldbesef, hou sy die briefie na hom toe uit. 

'n Sekonde kyk hy vas in haar oë voordat hy sy hand uit- 
steek en dit neem. Hy vou dit oop en staar 'n rukkie be- 
wegingloos na die inhoud daarvan. Dan sypel die betekenis 
daarvan tot hom deur. Hy kyk op en knik. 

sDankie,” sê hy. ,,Sorg dat jy hier volgens handel.” 

Sy antwoord nie. Sy voel skielik weer lus om weg te 
hardloop — sommer weg te vlug. Maar sy beheer haar on- 
stuimige gemoed en stap stadig, bedruk, terug na haar kamer 
toe. 

Agter haar vou Grattan die briefie toe en skeur dit dan 
in fyn stukkies. In sy oë vonkel `n oorwinningsgloed. Dit 
is vir hom heeltemal duidelik. Dit is net wat hy kon ver- 
wag het! Die Buiter se plan is om die waens met die am- 
munisie aan die brand te steek. Dit sal `n geweldige ont- 

ploffing afgee. Elke inwoner van die Kasteel sal hom daar- 
heen haas, en dan sal die Buiter van die geleentheid gebruik 
maak om by Sylvia besoek af te lê om uit te vind waarom 
sy die vorige aand in so `n posisie was dat sy deur `n soldaat 
gemolesteer kon word. Ook sal hy heel waarskynlik van die 
kans gebruik maak om Jasper du Preez te bevry. 

Grattan se mondhoeke krul na onder. Nooit in sy soet- 
ste drome kon hy om `n beter verloop van sake as hierdie ge- 
wens het nie. Hy draai hom om en stap haastig na binne 
om Krause te soek teneinde reëlings te tref vir `n behoorlike 
Ontvangs vir die Buiter. 

Mm,” mymer hy `n halfuur later nadat die sersant, 
Krause, hom al die besonderhede gegee het van die metodes 
wat beide Mehreis en Philip voorheen aangewend het om die 
Buiter te probeer vang. ,Dan het al die sorgvuldige maat- 
reëls tog nie gehelp nie. Hulle het tot soldate by die ge- 
Vangenes in die selle laat slaap, maar selfs dit kon die Buiter 
nie keer nie. Wagte rondom die mure, binnekant die mure 
en in elke kamer — ook dit kon die Buiter nie keer nie! 
Dankie, Krause, in elk geval. Voer nou maar net jou be- 
vele stiptelik uit. Ek voel seker dat ons vanaand daarin 
sal slaag om hierdie struikrower vas te trek.” 

Ja; Kaptein,” antwoord Krause droog. 

Jy lyk nie juis geesdriftig nie, Krause. Het jy enige 
besware teen my voorsorgmaatreëls?” 

Wel, nee, kaptein. U is in bevel.” 

Toe maar, sê maar wat jy dink.” 

Wel, eerlikwaar, kaptein, die reëlings wat u tref volgens 
die bevele wat u my gegee het, is nie `n kwart so doeltref- 
fend soos dié wat voorheen getref is nie, en as een van hulle 
nie kon slaag nie, hoe dink u dan gaan u dit regkry?” 

Ja, ek kan jou dit seker nie eintlik kwalik neem dat jy 

so dink nie, maar dié sê ek jou, Krause, mêreoggend sal jy 
`n ander storie praat. Dit sal al wees, sersant.” 

NA Krause vertrek het, vryf Grattan sy ken ingedagte. 
Hy het die sersant natuurlik nie vertel dat hy inligting by 
die D'Southy-meisie gekry het nie, en nog minder weet 
Krause dat die Buiter en Jean de Moreaux een en dieselfde 
persoon is. ËEn juis dit is die rede waarom Grattan so vol 
vertroue is. De Moreaux sal hom deur sy eie planne laat 
vang. Dus is dit vir Grattan nie nodig om sulke uitvoerige 
voorsorgsmaatreëls te tref nie; al wat hy hoef te doen, is 
om teenstrydig met die Buiter se vermoedens te handel. 

HOOFSTUK NEGE 


) Maar veronderstel jou vermoedens is verkeerd!” roep 
Willa uit. 

My liefste skat,” werp Jean de Moreaux effens ongedul- 
dig teë, sek weet dat jy baie besorg is, maar jy behoort self 
te besef dat dit jou tog nie sal help om my te probeer keer 
nie. Ons reëlings is klaar getref. Jasper du Preez moet 
gered word, die goewerneur moet `n les geleer word, en ek 
wil graag uitvind wat die geheim van Sylvia D'Southy is. 
Hoe kan die mense in die Kasteel dan nou anders handel 
wanneer hulle 'n geweldige ontploffing hoor en `n groot 
brand buite die Kasteelmure sien? Almal, die soldate in- 
kluis, sal tog daarheen hardloop. Die nuwe kaptein is nog 
heeltemal onbekend met toestande hier in die Kaap. Van- 
middag het hy gehoor hoedat ek die goewerneur dreig dat ek 
die waens sal verbrand. 'Toe word hy beveel dat dit sy eer- 
ste plig is om my te vang. Nou, skielik, voer ek daardie 
dreigement uit. Hy sal net een gedagte hê en dit is om 
hom na die waens toe te haas en my te probeer vang. ln die 
tussentyd gaan ek op my gemak voort, ek besoek Sylvia 
D'Southy en daarna gaan ek om Jacgues te help om Jasper 
uit die sel te bevry. Wat kan nou eenvoudiger wees?” 

Dit is reeds lank n4 sononder en Jean de Moreaux en sy 
verloofde is in die sitkamer van sy huis in die Buitengracht. 
Hulle het pas geëet en wag nou op Jacgues de la Fay. 

“Ek voel, Jean, dat jy te seker van jou saak is. Ek erken 

dat kaptein D'Southy miskien nog onervare is, maar jy moet 
darem nie dink dat alles so maklik soos vanmiddag sal gaan 
nie. Vanmiddag het jy almal onverhoeds gevang; maar toe 
het jy vir hulle uitdruklik gesê dat jy `n aanval op die 
waens gaan maak. Verder is daar genoeg mense wat weet 
dat geen onskuldige boer in die Kasteel opgesluit kan word 
sonder dat die Buiter `n poging sal aanwend om hom te be- 
vry nie. Almal weet reeds dat Jasper mêre geskiet sal 
word, en daarom kan jy baie seker wees dat hulle vanaand 
`n aanval van jou verwag.” 

sSkatlam,” sê Jean gemoedelik, ,,ek weet net hoe jy voel, 
maar moet dit nie vir my swaarder maak deur soveel besware 
teen my planne te opper nie. Ek is baie seker dat ons ons 
plan met welslae sal deurvoer.” HY aarsel `n paar oom- 
blikke. ,Ek wonder tog waar Jacagues bly? Hy moes al 
hier gewees het.” 

Op daardie oomblik klop iemand aan die deur. ËEen van 
die bediendes stoot dit oop en kondig aan dat m'sieur De la 
Fay die graaf De Moreaux wil spreek. `n Oomblik later kom 
Jacaues die vertrek haastig binne. Sodra die deur agter 
hom toegetrek is, verneem hy of alles gereed is. 

Ja,” antwoord Jean saaklik. ,,Pierre en Philip het reeds 
vroeër uitgery om `n bietjie te verken. Fk het hulle gesê 
om wyd rondom die Kasteel, langs die strand en verder aan 
tussen die bosse rond te soek en te kyk of ons weg nie daar- 
langs versper sal word nie. (Ons moet nou gou maak, want 
ons moet hulle op die plein voor die Kasteel ontmoet.” Hy 
strek sy hande na Willa uit en neem haar in sy arms. Son- 
der om verder te praat, soen hy haar teer. 

4 Wees versigtig, Jean,” sê sy gevoelvol. 

“Ek sal.” 


Elmien het gesê sy sal netnou na jou toe kom. Julle 

moet hier wag tot ons terugkom,” deel Jacgues haar mee. 

Hulle gaan uit en ontmoet André in die gang, waar hy op 
hulle wag. 

slet jy aan die ander bediendes gesê dat ons `n entjie in 
die aandlug gaan ry?” 

Ja, m'sieur. Die perde wag buite voor die deur.” 

Hulle gaan met die trappe af en `n oomblik later ry hulle 
op `n stappie met die straat op totdat hulle in die donkerte 
verdwyn. Almal wat hulle teëkom, groet beleef en steur 
hulle nie verder aan die drie ruiters nie. 

Twintig minute later gly drie donker figure tussen `n 
paar hoë bome bo teen die hange van Leeuberg uit. Die 
swart perde onder hulle beweeg met soveel gemak tussen 
die bosse deur asof hulle elke tree van die pad ken. Na `n 
rukkie swenk die eerste ruiter op die groot, swart hings na 
links, en die ander twee volg hom. Hulle galoppeer tussen 
die buitenste huise van die stad deur en al met donker, ver- 
late strate langs totdat hulle uiteindelik tussen die bome 
op die plein voor die Kasteel tot stilstand kom. Hulle smelt 
in die donker skaduwees weg. 

Skielik weerklink die hoë geroep van 'n naguil en feitlik 
oombliklik antwoord `n ander aan die oorkant van die ruim- 
te. Die geoefende oë van die Buiter sien eerste die gestaltes 
van Pierre en Philip raak waar hulle al met die skaduwees 
langs in hulle rigting beweeg. 

Het julle enigiets raakgesien?” vra Jean sodra die twee 
voor hom staan. 

sDit lyk 'n bietjie verdag m'sieur,” antwoord Philip. 
sDaar is heelwat wagte by die waens, maar nie soveel as wat 
ek sou verwag het nie. Wyer om die Kasteel is nie buite- 
wagte geplaas nie, maar daar na blaauwberg se kant toe het 
ons `n groep ruiters tussen die bome bespeur. Ons het so 

na as moontlik gegaan, en vir sover ons kan vasstel, moet 
dit `n kommando boere wees. Hulle staan egter daar rond 
en ons kon nie uit hul beweging agterkom wat hul planne is 
nie.” 

Jean sit `n rukkie ingedagte. Dan vra hy: 

Was hulle nog daar toe julle teruggekom het?” 

Ja msieur.” 

sDan moet julle drie eers hier wag,” beveel hy sonder 
aarseling. ,,Jacgues, kom jy saam met my. Heel waar- 
skynlik is dit `n paar waaghalsige boere wat Jasper wil be- 
vry, en dit is net moontlik dat ons planne mag bots. Aan 
die ander kant kan ons hulle dalk gebruik om ons te help.” 

Die Buiter en sy luitenant kap hul perde liggies met die 
knie. Die getroue diere beweeg op `n draffie in die donkerte 
na die strand toe. Sodra hulle buite hoorafstand van die 
naaste huise is, steek hulle die perde onder die spore en ga- 
loppeer in volle vaart langs die kus af. 

Vyf minute later hoor hulle die gerunnik van `n perd `n 
entjie voor hulle. Jean hou sy hand op, hulle spring ligvoets 
af en maak die diere aan 'n bos vas. Daarna sluip hulle vin- 
nig vorentie totdat hulle die donker gestaltes voor hulle 
duidelik kan onderskei. Op hul mage seil hulle nou van 
bos tot bos tot omtrent tien tree van die naaste ruiter af. 

Jean stel onmiddellik vas dat dit wel van die boere moet 
wees, en hy merk ook op dat hulle nie wagte uitgesit het nie. 

“Ek sê jou vir die soveelste maal, Petrus!” roep een van 
die burgers uit. ,Ons wag verniet hier. Ons kan net so- 
wel ons eie planne agtermekaar kry en `n poging aanwend om 
Jasper uit die Kasteel te kry.” 

“Ek stem met jou saam, Johannes,” sê een van die ander. 

,Ons wag nog net 'n rukkie, vriende,” versoek `n be- 
daarde stem, wat Jean onmiddellik as dié van Petrus Hen- 

ning herken. Hy het vantevore reeds heelwat met dié boer 
te doen gehad en hy weet dat Henning `n onwrikbare ver- 
troue in die Buiter het. Bowendien was Henning daardie 
middag by die eetmaal toe Du Preez in hegtenis geneem is. 

Daar is reeds tekens van twyfel in Henning se stem te be- 
speur toe hy voortgaan: ,Ek verseker julle dat hy sal kom.” 

Maar dis tog belaglik, oom Petrus!” roep `n derde jong 
boer uit. ,Ons kom sit hier in die donkerte en dan verwag 
oom dat die Buiter doodluiters op ons afgestap sal kom om 
leiding te gee in die ontvoering van Jasper du Preez!” 

sOns kan maar net hoop,” antwoord Petrus Henning. 
sDie Buiter het ons nog nie vantevore in die steek gelaat 
nie, maar dit is vir hom moeilik om altyd met ons in aan- 
raking te kan kom. Daarom het ek voorgestel dat ons ons 
hier gereed hou. Daag hy nie op nie, dan tree ons self op.” 

,En ons kan dit maar net sowel dadelik doen. (Ons sal 
niks uitgevoer kry deur hier te staan en hoop nie!” roep nog 
'n ongeduldige stem uit. 

“En tog beskaam die hoop selde.” 

`n Roering gaan deur die klomp perderuiters. Die laaste 
man kyk nou in die rigting van waar die vreemde stem ge- 
kom het. '`'n Oomblik van doodse stilte volg, maar hulle 
kan niemand sien nie. 

Wie is daar?” roep een huiwerig uit. 

Petrus Henning slaak 'n sug van verligting. 

Die Buiter, natuurlik!” juig hy dit uit. 

Heeltemal reg, Petrus,” bevestig Jean sy woorde van 
agter `n bos af. ,,Hoekom is julle almal hier? Wat is julle 
planne?” 

Ons het gehoop u sal kom,” antwoord Petrus, en die 
ander boere laat hom toe om namens hulle almal te praat. 

sOm wat te doen?” 

sOns het gemeen dat u ons sal help om Jasper du Preez 
te red.” 

“Ek was reeds op pad om dit te doen toe ek van jul teen- 
woordigheid verneem. Dit sal die beste wees om ons kragte 
saam te span.” 

Hy draai hom na Jacaues en fluister: ,As hulle die waens 
aanval, sal dit André en Philip se taak vergemaklik.” 

Dan vervolg hy: ,,Sodra julle die roep van 'n naguil hoor, 
wag julle nog tien minute en jaag dan al langs die kus op. 
Buitekant die Kasteel, links van die poort, staan `n paar 
waens wat sterk bewaak word. Val hulle aan. Moet egter 
nie blindelings op hulle afstorm nie. Ry tot binne vuuraf- 
stand en trek los. Indien `n hele troepemag op julle toesak, 
laat julle spaander. Dit is uiters belangrik dat geeneen van 
julle gevang moet word nie, want dan sal dit my taak net 
bemoeilik. Hou egter aan met vuur totdat julle een of meer 
van die waens sien ontplof; dan kan julle seker wees dat 
Jasper du Preez se vryheid `n voldonge feit is. Gaan dan 
sonder meer terug na jul huise.” 

'n Oomblik is daar stilte. Die boere wag om te hoor of 
die Buiter nog iets te sê het. 

,Ons is gewillig om binne die Kasteel ook te help!” roep 
Petrus Henning uit. 

Daar is egter geen antwoord nie. 

“Hy is reeds weg,” sê die ou man. ,,Ons sal sy bevele 
stiptelik moet uitvoer.” 

Van alle kante betuig die boere hul bereidwilligheid. Juis 
op daardie oomblik hoor hulle die hoë roep van `n naguil `n 
ent voor hulle. 

Die twee swart gestaltes galoppeer vinnig terug na die 
Kasteel toe. Sodra hulle die buitewyk van die stad bereik, 

gaan hulle uiters versigtig te werk. Eindelik sluit hulle 
hul by André-hulle aan. 

sAlles nog in orde?” verneem Jean. 

Ja, m'sieur.” 

sNou kyk, André, my plan is soos volg: Jy en Philip sal 
Vanaand op jul eie moet handel. MPsieur Jacaues, Pierre en 
ek sal ons eie gang gaan. Luister nou aandagtig. (Oor on- 
geveer tien minute sal die boere `n aanval op die waens maak. 
Hul sal daar van die strand se kant af begin skiet, en ek 
neem aan dat die soldate al hul aandag aan daardie kant sal 
gee. Indien daar een of twee wagte duskant die waens ge- 
laat word, sal dit vir julle twee seker nie moeilik wees om 
hulle te oorrompel nie. Sluip dus in die skaduwees langs 
agter hulle in en gebruik die fakkels wat julle saamgebring 
het om twee, of indien moontlik, drie van die ammunisie- 
waens aan die brand te steek. Ts dit heeltemal duidelik?” 

Ja, M'sieur.” 

sNou maar goed, los jul perde hier en gaan te voet.” 

André en Philip klim af en gooi die tooms van hul perde 
na Pierre. Hul trek die paar fakkels uit die saalsakke, maar 
voordat hulle aanstap, sê die ou man gevoelvol: 

Wees versigtig, Jean.” 

JY ook, ou vriend,” antwoord die Buiter. 

André wuif na die ander en dan draf hy en Philip vinnig 
onder die bome langs. Hulle swart fluweelsandale maak 
geen geluid op die gruis nie, en vir enigiemand meer as vyf 
tree van hulle af, is hulle totaal onsigbaar. Op die rand van 
die paaie wat na die Kasteelpoort lei, aarsel hulle en kyk ver- 
sigtig rond. Dan snel hulle vinnig oor en verdwyn in die 
oorkantse skaduwees. Gelukkig bereik die ligte van die 
Kasteelpoort nie die waens nie. 

Ongeveer 'n honderd tree van die soldate af gaan die twee 

op hul maag 1ê. André aanskou die toneel voor hom aan- 
dagtig. 'Tussen die waens self is `n paar lanterns opgehang, 
en daar is net een straatlamp wat `n gloed oor die naaste wa. 
gooi. 'Tussen daardie lamp en die poortlampe is dit donker. 

Ons wag tot hulle aanval, Philip.” 

sDie boere is laat,” mompel Philip. Maak my wakker 
as hulle kom. Hulle behoort `n rukkie saam met mysieur 
Jean te werk sodat hulle kan leer om op te skud.” 

Julle is almal deesdae glad te veel op jul gemak en te on- 
verskillig, Philip,” waarsku die ou man hom. 

Philip antwoord egter nie en laat rus sy kop op sy arms. 
Hulle wag in stilte. 

Enkele minute later hoor hul geoefende ore die gedreun 
van `n menigte perderuiters. Dit is eers sag en dof, en hulle 
voel die geluid deur die trilling van die grond aan. Maar 
dan word dit helderder. Dit is duidelik dat die boere geen 
poging aanwend om hul stormloop te verberg nie. 

Tussen die waens spring soldate op. Almal kyk in die 
rigting van die geluid. '`'n Paar van hulle skree vir mekaar, 
maar André kan nie uitmaak wat hulle sê nie. Dan gryp 
hulle hul gewere en beweeg in die rigting van die waens 
aan die strand se kant. 

André kan duidelik `n bevel uit die donkerte hoor. Die 
perderuiters het tot stilstand gekom, maar van waar hulle lê 
is dit onmoontlik om iets te sien. Hy neem ook aan dat die 
soldate niks buitekant die ligkring sal kan sien nie. 

En dan, meteens, bars `n sarsie geweerskote los. Die rooi 
vlamme van die kruit kan duidelik gesien word soos dit by 
die geweerlope uitgespuug word. Soos `n klomp besetenes 
hardloop die soldate deurmekaar, maar dan roep hul offisier 
`n paar bevele uit en neem hulle hul poste agter die buite- 

kantste waens in. Hulle begin blindelings in die donkerte 
voor hulle skiet. 

sKom, Philip,” fluister André. ,,Laat ons nader sluip.” 

Hulle sleep die fakkels op die grond langs hulle. Dan hou 
André weer sy hand op en luister aandagtig. Binne-in die 
Kasteel kan hulle duidelik die rumoer hoor. 

Ons moet eers `n rukkie wag,” waarsku Philip. ,,Ons 
moet kyk wie almal uit die Kasteelpoort uitbars, want hulle 
sal voor ons verby na die waens toe hardloop.” Hulle is 
reeds ongeveer tien tree van die naaste wa af en dit is net 
die hoë gras wat hulle daar bedek. 

'n Oomblik later kom `n paar soldate by die poort uit. 
Hulle aarsel `n oomblik en storm dan op die waens af. An- 
dré herken die voorste een as kaptein D'Southy. Net agter 
hom volg Krause. `n Entjie voor hulle steek Grattan vas. 
Hy swaai hom om na Krause. 

“Stuur een van die manne terug om die res van die gar- 
nisoen hierheen te ontbied!” beveel hy. ,Laat net die wagte 
op die mure by Du Preez se sel bly, asook die klompie wat ek 
jou aangesê het om in die besoekerskwartiere gereed te hou. 
Laat die res hierheen kom.” 

Sodra Krause sy bevele uitgevoer het, hardloop die twee 
verder. (Grattan koes agter een wa weg, want hulle word 
meteens bewus van koeëls wat deur die lug oor hul koppe 
trek. Hierdie onverwagte aanval het hom ietwat van stryk 
af gebring. Dit lyk vir hom glad nie na die gewone taktiek 
van die Buiter nie. Hy sluip nou van wa tot wa totdat hy 
by die soldate kom wat besig is om die geweervuur van die 
aanvallers te beantwoord. Hy tik een op die skouer. 

Wat gaan aan?” roep hy hard uit om bo die gedreun van 
die skote gehoor te word. 

“Ek weet nie, kaptein, maar daar is `n hele massa van hulle 

daar buite. (Ons het net die perdehoewe gehoor, en voordat 
ons nog iets kon sien, het die lood tussen ons begin spat.” 

JY weet glad nie wie dit is nie?” 

Nee, kaptein. Dit is onmoontlik om daar in die donker 
te sien.” 

Grattan sê niks. Wat hy in werklikheid verwag het, is 
dat die Buiter op die een of ander slinkse manier tussen die 
waens sou inkruip om hulle aan die brand te steek, of dat hy 
miskien brandende vuurpyle of iets dergeliks van buite af op 
die waens sou afskiet. Sodra die ontploffing dan plaasvind, 
sou die Buiter tot die Kasteel ingang vind en na Sylvia se 
kamer gaan. Hiervoor het hy voorbereidings getref. Maar 
nou word hierdie lawaai opgeskop, en tog is daar nog geen 
ontploffing soos in die briefie voorspel is nie. Hy besluit 
om te wag totdat die ontploffing wel plaasvind. 

Julle twee daar anderkant!” roep hy `n paar van die sol- 
date toe. ,,Draai julle om en skiet al die lanterns tussen 
die waens stukkend. Hoe verwag julle om te kan sien as 
julle hier in die lig sit en jul aanvallers in die donkerte? 
Hulle kan julle duidelik sien en sal julle een vir een plat- 
skiet.” 

Hy roep `n paar ander soldate en beduie dat hulle hom 
moet volg. Hulle sluip tussen die waens terug na dié wat 
naaste aan die poort is. (Op daardie oomblik borrel die orige 
deel van die garnisoen by die poort uit en kom op 'n vinnige 
drafstap gebukkend nader. 

Waar André en Philip lê, kan hulle duidelik hoor hoe 
Grattan na die soldate roep. 

n Paar van julle moet hier duskant Hy Ons wil nie 
onverwags van agter af aangeval word nie.” Hy keer die 
klomp wat pas aangekom het. ,,Julle daar agter, gaan te- 
rug. Agt voeg hulle by die wagte in die poort en vier elk 

by elke wagpos op die mure. Vier ander gaan na Du Preez 
se sel. Die res draf deur en help met die verdediging aan die 
ander kant. Sorg dat die wagte gedurig ruil, Krause!” 

Hy self staan besluiteloos. Hy weet nie eintlik wat die 
beste is om te doen nie. Hy voel meteens onseker en effens 
bang, soos iemand wat nie goed kan swem nie en skielik 
vind dat hy te diep in die water ingegaan het. Hy wil sy 
verdediging op alle punte versterk, en tog weet hy nie of 
dit hom sal help nie. 

André hou die kaptein noukeurig dop. Links van hulle 
word die ligte tussen die waens een vir een uitgedoof. Dan 
beweeg Grattan terug in die rigting van die geweervuur, wat 
nog onafgebroke voortgaan. 

André raak aan Philip se arm. 

sKom,” fluister hy dringend. 

Soos slange seil hulle vorentoe na die eerste wa toe. Hul 
skerp oë bly op die drie soldate wat tussen die waens wag 
staan. By die wiel van die naaste voertuig kom hulle orent. 
Hulle kyk om die tent. Net anderkant die wa staan 'n 
wag met sy geweer effens voor hom uitgestrek. Die man 
is blykbaar skrikkerig. 

André raak weer liggies aan Philip en kruip dan stadig al 
langs die wa af na die voorkant toe. Hy glip om die wiele 
en, met een van die fakkels omhoog gehou, sluip hy vinnig, 
maar geruisloos, op die wag af. `n Dowwe slag volg en 
André vang die man in sy arms. Haastig sleep hy en Philip 
hom teen die hoë wiel van die wa aan en gooi sy arms bo- 
oor, sodat die bewustelose man regop teen die wiel staan. 
Hulle los hom daar en soos skimme in die nag kruip hulle op 
die volgende een af. Sodra al drie wagte in dieselfde posisie 
verkeer, spring hulle elk by `n watent in. 

'n Oomblik later kom hulle weer te voorskyn. 

Ons sal `n paar waens moet deursoek, Philip,” raai An- 
dré hom aan. ,Gaan jy met hierdie ry af, ek sal daar na 
die muur se kant toe soek. Sodra jy iets ontplofbaars teë- 
kom, gee jy die gewone roep.” 

Sonder meer verlaat hulle mekaar. André spring by die 
volgende watent in. Hy soek na gewere, want hy weet dat 
die ammunisie in dieselfde wa sal wees. Daar is egter niks 
in dié een nie. Hy loer by die tent uit, spring af en hard- 
loop gebukkend na die volgende wa toe. Hier kry hy ook 
niks nie. 

Dan hoor André die hoë roep van `n naguil. Hy weet 
nou dat Philip op ammunisie afgekom het. Hy spring uit 
en draf oor na die volgende wa toe. Dit staan langs die 
Kasteelmuur en hy slaak `n sug van verligting toe hy op 
die groot kiste binne-in afkom. 'Teen die kant van die 
watent staan `n ry gewere in houtrakke. Onmiddellik uiter 
hy ook die hoë, trillende skree van die naguil. Dan raap 
hy `n klomp van die los goed bymekaar en gooi dit op die 
kiste. 

André loer by die voorklap van die tent uit in die rig- 
ting van waar hy Philip hoor roep het. Binne-in een wWa- 
tent sien hy meteens `n dowwe gloed asof iemand pas `n 
vuurslag getrek het. Hy spring terug en doen dieselfde. 
Dan steek hy al sy fakkels aan en stop hulle onder die pakke 
geskenke in wat meesal met papier toegedraai is. Hy spring 
oor die kiste na die agterkant van die wa toe. Vlugtig loer 
hy uit — en dan pak `n beklemming hom meteens beet! 
`n Entjie regs van die wa staan `n paar soldate by een van 
die wagte wat bewusteloos oor die wawiel hang. Hy hoor 
hul stemme duidelik en herken onmiddellik dié van kaptein 
D'Southy. 

Net soos ek gedink het!” roep Grattan uit. ,Die skurke 

het agter ons ingesluip. Hulle moet hier iewers tussen die 
waens wees.” 

sDaar, kaptein!” gil een van die soldate vreesbevange uit. 
sKyk daardie gloed in die watent.” Hy wys in die rigting 
van die wa Waarin André is. 

sVang hom, manne!” skreeu Grattan. ,,Jy daar, roep 
van die ander soldate hierheen. Julle ander, volg my!” 

Hulle storm op die wa af. 

André deins terug. Hy kyk om. Die pakke agter hom 
is besig om vlam te vat. Enige oomblik kan die vuur deur- 
dring tot binne-in die kiste kruit. Hy aarsel egter nie. 
Hy spring oor die vlamme na die voorkant van die wa toe. 
Hy lig die klappe op en spring op die kis uit. Net een keer 
loer hy om die rand van die tent, en dan spring hy aan die 
muur se kant af. 

André is nie meer `n jong man nie, maar deur die jare wat 
hy sy meester gevolg het, het hy sy liggaam opgepas. Soos 
`n wilde bok spring hy weg en hardloop al teen die muur af 
in die rigting van die Kasteelpoort. Hy stuur `n stille ge- 
bed op dat hy in die donkerte nie maklik teen die muur sig- 
baar sal wees nie en dat hy `n kans sal kry om weg te 
swenk voor hy by die poort kom. 

sDaar gaan hy, kaptein!” hoor hy meteens `n stem agter 
hom. 'Tegelykertyd skiet die vlamme hoog in die watent 
op. `n Verblindende lig word rondom hom gewerp. An- 
dré kyk egter nie om nie. Hy weet dat hulle hom nou 
duidelik kan sien, maar hy besef ook dat die minste aarse- 
ling sy dood sal beteken. 

sSkiet!” bulder Grattan half rasend van opgewondenheid. 

André hoor die bevel, maar nog hardloop hy. Meteens 
swaai hy na regs, vou sy liggaam amper dubbeld en trek 
weg in die rigting van die plein. 

Op daardie oomblik knal 'n paar skote. Hy voel `n skerp 
pyn in sy regterbeen, maar word eers regtig daarvan bewus 
dat hy getref is toe hy meteens struikel en hard op die 
grond neerslaan. | 

Soos `n gewonde dier wat probeer ontsnap, sukkel hy 
orent. Maar sodra hy sy been vorentoe sit, vou dit onder 
hom in en val hy weer soos `n stuk hout neer. 

Voeststappe dreun in sy ore. Jubelende stemme weer- 
galm bokant hom. Hy hoor die kreet van oorwinning 
in Grattan se stem. Dan sak `n swart mis oor hom toe, en 
hy verloor sy bewussyn. 

HOOFSTUK TIEN 


Nadat André en Philip vertrek het, sit Jean en Jacgues 
doodstil op hul perde. Hulle luister aandagtig, maar die 
hele omgewing lyk vreedsaam en stil. Dan swaai Jean hom 
van sy perd af. 

“Ek dink nie dis nodig om langer te wag nie,” sê hy. 
sOns kan in die tussentyd solank probeer om by die 
Kasteel in te kom.” 

En hoe gaan ons dit regkry?” verneem Jacaues. 

Maklik. Ons trek gewone klere oor ons Buitermon- 
derings aan. Ons moet aanneem dat D'Southy verwag dat 
ons vannag sal probeer om Du Preez te bevry. André het 
reeds vasgestel dat daar wagte by die poort, op die mure, 
asook voor en in Du Preez se sel is. Ek twyfel egter of hy 
sou gereël het dat niemand die Kasteel mag binnegaan of 
verlaat nie. Myns insiens sal die goewerneur dit buitendien 
nie toelaat nie. Hy voel heel waarskynlik oortuig dat nie- 
mand werklik tot geweldpleging sal oorgaan nie. `n Mens 
kan dit aflei uit die stories wat rondgaan: Hy dink dat 
almal nou volkome vreesbevange is omdat hy so beslissend 
opgetree het deur Jasper du Preez van hoogverraad te be- 
skuldig. 

Nogtans moet Ons geen risiko loop nie. ËEk dink net 
dat dit n6% makliker sal wees om in te kom as later wanneer 
die rumoer losbars, want dan mag D'Southy allerhande ver- 
dere voorsorgsmaatreëls tref. Pierre, haal ons gewone klere 

uit die saalsakke. Dan neem jy gou die perde en gaan ver- 
steek hulle. 'Toe nou, ou vriend, maak gou.” 

Die Buiter en sy manskappe dra gereelde gewone klere. 

`n Rukkie later stap die drie doodluiters in die rigting van 
die Kasteelpoort. Duskant die pad wat voor die Kasteel 
verby loop, gaan staan hulle in die skaduwee van `n boom 
wat digby die muur van 'n huis groei. Hulle kyk na links 
waar die waens is. Alles lyk nog vreedsaam daar. Van 
waar hulle staan, kan hulle by die poort in sien. Buitekant 
die poort staan daar aan weerskante twee wagte en binne-in 
stap 'n paar op en af. Dit is duidelik dat D'Southy wel 
deeglik reëlings getref het. Bo-op die mure, op verskeie 
punte, steek die koppe van wagte uit. 

Kom,” sê Jean, ,ons stap nader. 'Trek jul pette laag 
oor jul oë. As die soldate ons herken, kan ons laat spat.” 

Hulle stap op hul gemak in die laning af en vertel me- 
kaar grappies wat hulle blykbaar daardie middag in die een 
of ander kroeg gehoor het. `n Entjie van die poort af gaan 
Jean staan en wys na die waens wat `n ent verder aan deur 
die lanterns verlig word. 

Daar staan 'n hele konvooi waens. Dit lyk asof hulle 
gereed is om te vertrek!” roep hy uit. ,Ek wonder of hulle 
nie binneland toe gaan nie, dan kan ons miskien reël om saam 
te gaan.” 

4Dis `n ingewing,” sê Jacgues ook luidkeels. 

sNou maar kom, ons verneem hier by die vriende wat die 
posisie is.” 

Sonder meer stap hulle nader na die twee wagte regs van 
die poort. Beide het reeds die kort gesprek in verband met 
die waens gehoor. Die meeste van die soldate is natuurlik 
bloot aangesê om wag te staan; daar is weining van hulle 
wat in die minste bewus is van die groot gevaar wat die 

Kasteel bedreig. Net Grattan en `n paar van die ouer sol- 
date, sowel as sersant Krause, weet, of verwag altans met `n 
taamlike mate van sekerheid, dat `n aanval sal plaasvind. 
Die twee wagte is dus nie onmiddellik agterdogtig nie. Bo- 
wendien is hulle deur die melding van `n tog binneland toe 
gerusgestel. 

“Ek sê!” roep Jean uit sodra hulle naby die soldate is, 
waarheen gaan daardie waens wat daar onder staan?” 

sfulle vertrek eersdaags Oosgrens toe met presente wat 
die goewerneur neem om aan die kafferhoofde te gee.” 

“Ek wonder of hulle nie drywers nodig het nie?” vra Jean 
weer. 

Miskien,” sê die een soldaat ewe niksvermoedend. ,,Ek 
het gehoor wat julle nou net daar gesê het. Hoekom wil 
julle dan Oosgrens toe gaan?” 

sOns plan is nie Oosgrens toe nie. Ons wil werk soek in 
Algoabaai. Die setlaars het glo `n hele paar nywerhede daar 
begin.” 

sKom liewer mêre weer, Dan kan julle die sersant 
spreek. Hy tref die reëlings vir die rit.” 

sFoekom kan ons hom nie sommer nou gaan spreek nie? 
Dis mos nog nie te laat nie?” 

`sNee, ek is bevrees dat julle hom nie nou te sien sal kry 
nie. Ons is almal gewaarsku vanaand om ons oë oop te hou. 
Daar is `n belangrike gevangene in die Kasteel en sy vriende 
sal hom dalk probeer bevry. Dan ook het die Buiter van- 
middag gedreig dat hy van daardie waens wat julle daar sien, 
aan die brand sal steek.” 

sDie Buiter!” roep Jean uit. ,O ja, ons het van hom ge- 
hoor.” Hy lag skielik kliphard. ,,Die Buiter!” roep hy 
weer uit. ,,Julle glo tog nie daardie belaglike stories nie? 
Ek het gemeen dit is iets wat `n mens net in die kroeg hoor 

wanneer daar te veel gedrink is. Ha! ha! ha!” lag hy weer. 

soe, Dirk!” roep hy Jacgues toe, ,kom ons speel jy is 
die Buiter, dan storm ons op die soldate af.” Die wagte en 
Jacagues en Pierre lag almal saam met hom. Maar dan hoor 
hulle meteens die gedreun van perdehoewe. Die soldate is 
dadelik weer ernstig. Hulle kyk in die rigting van die 
strand van waar die geluid kom. 

sDit lyk soos moeilikheid,” sê die een aan die ander. 
Julle drie moet julle liewer uit die voete maak. Ons het in 
elk geval bevele om nie met vreemdelinge te gesels nie.” 

Veral nie met die Buiter nie!” voeg Jean vol pret by 
en gaan dan voort: ,Ons het nie lus om te gaan nie. As 
daar `n geveg gaan plaasvind, wil ons dit graag sien.” 

Toe, hou nou op met jou gekkigheid,” waarsku die een 
wag hom, nogal nie onvriendelik nie. ,,Staan terug in die 
skaduwee van die muur sodat niemand julle sien nie.” 

Jean-hulle gehoorsaam en gaan staan in die skaduwee. 
Hulle weet dat dit die boere is wat op die waens afstorm en 
wag gespanne. Jean probeer raai waar André en Philip 
nou sal wees. Hy het egter nog geen teken van hulle ge- 
waar nie. 

'n Paar oomblikke later bars die eerste geweerskote los. 
Die klompie wagte voor die poort beweeg in daardie rigting, 
maar dan roep een uit dat hulle nie hul poste mag verlaat 
nie. Hulle keer weer terug. 

Kort n4 die eerste geweerskote bars `n groot kabaal binne- 
kant die Kasteel los. Mense en soldate skreeu vir mekaar, en 
dan weerklink voetstappe van manne wat vinnig nader kom, 
deur die poort. (Grattan, met Krause op sy hakke, kom te 
voorskyn. Hy kyk in die rigting van die waens en roep 
dan na `n klomp van die binneste wagte om hulle te volg. 
Grattan draai hom om en skree oor sy skouer: 

Julle wagte hier voor, as enige van die inwoners van die 
Kasteel wil uitkom, keer hulle, want dit mag gevaarlik word 
hier buite!” 

Dan hardloop hulle vorentoe om die posisie by die waens 
waar te neem. Jean draai hom na Jacgues en fluister sag: 

sFierdie D'Southy lyk nie te onnosel nie,” sê hy, ,,maar 
die arme man sal vanaand nog heelwat lesse moet leer. Ons 
moet nou net wag tot die klompie van binnekant af pro- 
beer uitbreek buite toe en ons dan by hulle aansluit.” 

Dit is ook nie lank nie voordat driekwart van die Kasteel 
se bediendes, vergesel van `n aantal amptenare en selfs ver- 
skeie van die besoekers, by die poort aankom. Hulle pro- 
beer almal buitekant toe kom en skree vir mekaar om te pro- 
beer uitvind wat aangaan. Die wagte voor die poort word 
van alie kante met vrae bestook. Die twee soldate wat net 
voor Jean-hulle staan en met wie hulle gesels het, draai hulle 
om en hou hul gewere dwars voor hulle. Hulle beveel die 
besoekers om terug te gaan aangesien hulle buitekant mag 
seerkry. Dit is egter nie genoeg om die aanstormende 
menigte te keer nie. Hul nuuskierigheid het heeltemal die 
oorhand gekry en hulle beur nog vorentoe. Hulle is reeds 
buite die bek van die poort. Die soldate soebat en smeek 
dat hulle gehoor moet gee, maar dit neem nog ʼn rukkie voor- 
dat die klomp bedaar. Eindelik, nadat aan hulle verduidelik 
is dat dit bloot `n aanval op die waens is en dat dit maklik 
afgeweer sal word, begin die klomp stadig terugkeer na die 
binneplaas toe. 

Jean-hulle het egter van dié geleentheid gebruik gemaak 
om om die hoek van die poort tussen die klomp in te glip. 
Daarna het hulle ook hul gesigte buitekant toe gedraai en 
begin beur en stoot, net soos die ander. 'Toe die hele klomp 
stadigaan begin terugbeweeg, is hulle saam na die binneplaas 

toe. Hulle stap op hul gemak, geselsend en armswaaiend, 
net soos die ander, tussen die klomp deur in die rigting van 
die besoekerskamers. 

Dit was maklik,” sê Jean. ,Ek sou nooit kon dink dat 
ons so 'n gulde geleentheid gebied sou word nie. Maar kom, 
ons moet nou teen die muur langs hou om agter die vertrek 
te kom waar Sylvia D'Southy is. 

Jacagues en Pierre volg hom, en agtermekaar stap hulle met 
`n nou paadjie tussen die muur en die grasperke langs. Daar 
is 'n heining wat hulle heeltemal van die binneplaas afskei, 
en Jean begin vinnig draf. Dit is nie heeltemal donker nie, 
want die lig van die lampe in die binneplaas skyn effens 
deur. Sodra hulle by die hoek van die vlerk kom waar die 
besoekerskamers is stap hulle weer stadig en op hul gemak. 
Hulle- gaan agter om en stap langs die vensters af. 

Meteens hou Jean sy hand op. Hy sak op sy knieë neer 
en die ander twee volg onmiddellik sy voorbeeld. Hulle 
kruip stadig vorentoe tot onder `n venster waaruit hulle 
stemme gehoor het. 

Nou verwag hulle dat ons hier moet sit en wag!” roep 
een stem uit. ,Ek wens ek kon weet wat daar buite aan- 
gaan. Hoor net hoe gaan hulle te kere.” 

,Ons sal netnou wel uitvind wat aangaan, maar ons be- 
vele is uitdruklik dat ons nie hiervandaan mag weggaan 
voor dat die kaptein ons persoonlik kom roep nie.” 

`n Paar ander stemme brom hul ontevredenheid uit. 
Jean draai hom om en fluister: 

sDit is seker die soldate wat D'Southy hier geplaas het om 
te verhoed dat ons dalk hier agter inglip, maar ek verbaas 
my dat hy hulle in `n kamer opsluit. Watter kuns is daar 
tog nou aan om hier onder die venster verby te glip? Kom.” 

Hulle seil op hul mage onder die venster verby. Twee 
vensters verder staan Jean weer op. 

Volgens Willa my vertel het, moet dit nou glo die juf- 
frou D'Southy se kamer wees. Daar brand 'n lig in. Ek 
hoop net dat sy al hier is en nie `n groot bohaai gaan opskop as 
ek skielik by die venster inklim nie. Die soldate daar an- 
derkant mag haar dalk hoor.” 

Hy staan `n oomblik en duik, en sê dan: 

Kyk, Jacgues, gaan julle twee nou solank hier agter om 
na die binnepoort toe. Dit is donker daar. Sodra daar een 
of meer soldate verbykom, oorrompel hulle, maar sorg dat 
julle vinnig en geluidloos kan handel. Sleep hulle by die ou 
put in en trek hul klere uit. Wag dan vir my.” 

Hy gee hulle kans om weg te kom. Dan tree hy voren- 
toe en probeer by die venster inkyk. Daar is `n gordyn 
voor, maar hy kan dofweg daardeur die meisie op die bed 
sien sit. Hy probeer in die kamer rondkyk, maar kan nie 
veel sien nie. Dit lyk darem nie vir hom asof daar iemand 
anders in is nie. Hy klop liggies aan die glasruit en sien 
hoe die meisie opspring. Dan klop hy weer en skuif die 
raam effens op. 

Moenie uitroep nie,” fluister hy dringend. 'Terselfder- 
tyd skuif hy die gordyn opsy en glip rats oor die venster- 
bank. Hy kom liggies op die vloer te lande en sien die 
meisie langs die bed staan, met haar hand klouend aan haar 
rok. Daar is 'n uitdrukking van vrees en verslaentheid in 
haar oë. 

Jean het reeds weer sy masker opgesit, alhoewel hy nog die 
gewone klere aan het. Hy maak nou `n gerusstellende ge- 
baar en stap vinnig oor die vloer na haar toe. 

“Ek het jou laat weet ek sal kom, juffrou D'Southy,” sê 

hy met die diep basstem waarmee hy gewoonlik praat wan- 
neer hy die rol van die Buiter speel. 

Maar hoe het jy ingekom?” fluister sy hees. ,,Jy het 
gesê daar sal `n ontploffing wees.” 

HEk het besluit om maar te kom voordat die ontploffing 
plaasvind, juffrou. Die lawaai daar buitekant is in elk ge- 
val groot genoeg om almal se aandag af te trek.” 

Sylvia staan besluiteloos. Sy weet nie wat sy behoort te 
doen nie. Sy besef dat, as hierdie man gevang word, dit 
miskien Marcus se vryheid sal beteken. Maar noudat sy 
hom weer sien, styg daardie selfde gevoel van vertroue en 
hoop in haar op wat sy die aand ondervind het toe hy op die 
strand met haar gesels het. 

Wat wil jy hê2” vra sy dringend. ,,Jy moet onmiddel- 
lik gaan. Hulle sal jou vang.” Sy wil hom graag waarsku. 
Sy wil hom vertel wat sy gedoen het, maar sy kan nie helder 
genoeg dink om die besluit uit te voer nie. 

Wat is die groot geheim wat jy my nou die aand nie wou 
vertel het nie?” 

“Ek durf jou dit nie sê nie.” 

sKyk, juffrou,” sê hy geduldig, sek waag ontsaglik baie 
om jou te kom besoek. Dit mag in baie mense se belang 
wees dat jy my vertel wat jy weet.” 

My broer,” begin sy, sis in groot gevaar.” 

“Ek weet dit,” sê Jean. ,Daar was so ewe 'n aanval op 
die waens hier buitekant, en dit is sy plig om hulle te be- 
skerm.” 

“Dit is nie wat ek bedoel nie. Dié man is nie my broer 
nie. My broer word iewers gevange gehou, en as ek nie 
voorgee dat hierdie man my broer is nie, dan word Marcus 

Jean is vir `n oomblik amper uit die veld geslaan. Dan, 
meteens, word 'n hele paar dinge vir hom duidelik. 

Waar hou hulle jou broer?” 

“Ek weet nie, maar u moet nou gaan. As hy....” 

Wie is hy?” 

Sy naam is Joseph Grattan. Hy is `n wreedaard.” 

Wat is sy doel met hierdie bedrieëry?” 

sHY wou in `n posisie kom om jou te vang; daarom moet 
jy gaan. Hy weet dat jy hierheen kom.” 

Die kleur verlaat Jean se gesig. Sy staalgrys oë boor on- 
verbiddelik in dié van die meisie en hy merk hoedat sy van 
hom af wegdeins. 

“Ek het gemeen.... hy het my beloof dat, as hy jou 
vang, Marcus bevry sal word.” 

“Ek verstaan.” Jean besef meteens wat hierdie meisie 
alles moet deurgemaak het en daarom waardeer hy nou des 
te meer die onverklaarbare vertroue wat sy oënskynlik in 
hom moet hê om hierdie openbaring aan hom te doen. Die 
erkenning mag haar eie of haar broer se doodvonnis wees. 

sDankie,” sê hy dan. Hy weet ook nou hoekom die sol- 
date hier langsaan versteek is. As hy nie besluit het om 
vroeër na haar toe te kom nie, sou Grattan hom hier, nê die 
ontploffing, betrap het. ,,Jy moet nou hier bly en as die 
vent hier kom en na my verneem, moet jy sê dat ek nog nie 
hier was nie. Verstaan jy dit? Hy kan niks aan jou doen 
nie en hy durf ook nie jou broer doodmaak nie, want sodra 
jou broer dood is, sal hy geen houvas meer op jou hê nie. 
Verstaan jy dit goed? Niemand sal ooit weet dat ek hier 
by jou in die kamer was nie. Maak dus maar net asof jy 
nog wag. Ts dit heeltemal duidelik 2” 

Sy knik. Daar is 'n gloed van dankbaarheid in haar oë. 

“Ek sal kyk of ek jou broer kan red. 'Tot siens, juffrou.” 

So vinnig soos hy ingekom het, verdwyn hy nou weer 
uit die kamer. Hy druk die raam af nadat hy die gordyn 
toegetrek het. 

Hy hardloop teen die muur af tot by die kamers van die 
goewerneur se bediendes, maar vind hulle verlate en stap dus 
deur die gange na die agterplaas toe. Jean ken die Kasteel 
so goed dat hy sou kon sê wie in elke kamer slaap en wat 
in elke vertrek gedoen word. ln die agterplaas sluip hy teen 
die muur langs. Daar is ook niemand nie. Almal is na- 
tuurlik voor in die binneplaas, waarvandaan die geknetter 
van geweervuur dan ook nog onafgebroke voortgaan. 

In die binnepoort wat by die ou put verbyloop en waar- 
langs die trappies opgaan na die vlerk waar die selle is, tref 
hy Jacgues-hulle aan. Hulle het nog niks uitgevoer nie. 

sWat het jy uitgevind?” verneem Jacgues. 

Jean lag saggies asof hy nog nie mooi die volle waarheid 
kan besef nie. 

Volgens haar is hierdie D'Southy nie haar broer nie. Hy 
is `n man met die naam van Grattan.” Dan vertel hy 
Jacgues alles wat hy gehoor het. 

Maar wat ek nie kan verstaan nie,” werp Jacgues teë, 
sis waarom die man dit alles sal doen net om in `n posisie 
te kan kom om jou te probeer vang.” 

Dit weet ek ook nie, Jacgues, maar vanuit die staan- 
spoor was daar iets in hom wat my gehinder het. Ons sal 
wel eendag uitvind.” 

Skielik luister hy aandagtig. Hulle staan in `n deurope- 
ning en hoor voetstappe wat vinnig nader kom. 

Dan stap vier soldate voor hulle verby. 

Die nuwe kaptein is van sy kop af,” sê die een. ,,Daar 
is reeds vier wagte in die sel en nog vier voor die sel, en nou 
moet ons ook nog by hulle loop aansluit. `n Mens 

sit jou heeldag en verveel en noudat daar `n bietjie opwin- 
ding kom, moet jy loop wag staan voor `n seldeur waar 
niemand in elk geval kan inkom nie.” 

Jean hou die vier fyn dop. Hy pluk aan Jacgues. 

sKom,” sê hy, ,,ons loop hierdie vier kêrels uit die grond 
uit en neem hul plek in. Hou een van hulle by sy bewus- 
syn, maar klop die ander drie goed uit.” 

Sonder om 'n verduideliking te vra of daarop te wag, 
spring Jacagues en Pierre agter hom aan. Hul leersandale 
maak geen geluid op die plaveiklippe nie, en drie van die 
soldate, wat in die stadium net by die voet van die trap- 
pies gekom het, sak sonder `n geluid inmekaar nog voordat 
hulle eens bewus is van die teenwoordigheid van die drie 
gestaltes agter hulle. Die dowwe houe van die pistool- 
kolwe wat sy makkers teen die kop getref het, laat die 
vierde opspring, maar tegelykertyd druk `n hand sy mond 
en keel met `n ystergreep toe. Sy arms word gegryp en 
agter sy rug vasgedruk. Dan sis `n stem in sy oor: 

Kyk, vriend, as jy wil lewe, moet jy maak soos ons sê. 
Daar is `n pistoolloop op jou gerig en as jy `n enkele ge- 
luidjie uiter, sal dit jou dood beteken. Verstaan jy dit 
goed?” 

Na `n oomblik verslap die spanning waarin die soldaat ver- 
keer; hy maak `n beweging met sy kop asof hy wil knik. 
Jean haal sy hand van sy mond af weg. 

“Kyk,” vervolg hy dan, ,ek is die Buiter en hierdie is 
twee van my manne. As ons gevang word, beteken dit ons 
dood. As jy ons dus verraai, sal ons jou saam met ons dood- 
maak. Ts dit heeltemal duidelik?” 

Die soldaat knik weer. Jean wat gewoond daaraan is om 
in die nag te sien, kan die man se gesig dofweg in die don- 

kerte onderskei, maar hy voel daarvan oortuig dat die sol- 
daat geeneen van hulle ooit weer sal herken nie. 

Terwyl hy die pistool op die soldaat gerig hou, sê hy aan 
Jacaues: ,,Sleep julle twee solank hierdie soldate daar langs 
die put in en trek hul klere aan. Maak gou, sodat ek dit 
ook kan doen.” 

Jacaues gehoorsaam onmiddellik. Jean pluk die soldaat 
aan die mou en sleep hom ook daar in die donker hoek in. 
Hy luister aandagtig. Buitekant weerklink die geweerskote 
nog onophoudend. Hy wonder hoe ver André en Philip 
gevorder het. Miskien gaan dit moeilik om die waens met 
die ammunisie te vind. '`'n Gloed van teerheid sprei oor sy 
gesig as hy aan André dink. Die ou man het hom deur die 
jare getrou gevolg en hom nog nooit in die steek gelaat nie. 
Hy sal dit vanaand ook nie doen nie. 

“Ek is klaar, Je....” Jacagues aarsel. Hy het amper 
vergeet dat daar `n soldaat by is. ,Ons is klaar. My 
pistool is op hom gerig, jy kan jou nou aantrek.” 

Jean trek sy pistool in sy gordel en trek die baadjie van 
een van die soldate op die grond uit. Pierre help hom deur 
die man se broek uit te trek. | 

“Ek het aangeneem,” verduidelik Jean intussen, ,dat hulle 
af en toe wagte sal ruil om te voorkom dat ons party plat- 
slaan sonder dat iemand dit agterkom. Ons neem dus nou 
ons plek voor die sel in en wag op `n geleentheid om die 
sleutels in die hande te kry. (Grattan dra dit by hom en sal 
wel 'n draai daar maak. Dit sal te donker wees om ons te 
herken.” | 

Drie minute later stap die vier van hulle die trappies op. 
Die soldaat stap effens voor met Jean net agter hom, sodat 
hy die pistool wat hy in sy baadjiesak het, kort-kort teen 

sy rug kan druk. ln sy linkerhand dra hy die geweer wat 
hy van die bewustelose soldaat geneem het. 

Bo-op die trap draai Jean na links en gaan deur `n donker 
gangetjie. Dit loop loodreg in `n ander gang. Daar draai 
hulle regs, gaan dan met vyf trappe op en kom op die groot 
vlerk uit. Links van hulle is die ry seldeure en verder af 
die skietgate in die ringmuur. 

Jean bespied die omgewing vlugtig. Voor die een sel 
waarin Jasper du Preez natuurlik gevange gehou word, staan 
vier man op aandag. Verder weg, maar heeltemal buite 
hoorafstand, staan `n wag by elke skietgat. Dit is egter 
so donker dat selfs Jean beswaarlik hul gestaltes kan uit- 
maak. 

, oe,” fluister hy vir die soldaat voor hom onderwyl hy 
die pistoolloop hard in sy ribbes stamp, sê vir hulle wat ons 
hier kom maak.” 

sDie kaptein het ons gestuur om by julle wag te hou,” 
kondig die soldaat aan. 

Een van die wagte snuif. 

Hoekom stuur hy nie liewer die hele garnisoen hierheen 
nie? Die man is skoon gek! Val maar in elk geval hier 
langs ons in en sê ons wat gaan daar onder aan.” 

“Ek weet nie,” antwoord die soldaat wat saam met Jean- 
hulle is. Jean voel tevrede, want die man praat heeltemal 
natuurlik, hoewel sy stem effens hees van vrees is. ,,Die 
waens word aangeval, maar niemand kan uitmaak deur wie 
nie. Dit is te donker, en hulle kom ook nie nader nie. (Ons 
Was saam met die kaptein op pad daarheen, maar toe het hy 
ons beveel om hierheen te kom. Daar word ook wagte na 
die ander verdedigingspunte toegestuur. Heel waarskynlik 
sal daar ook nog 'n paar na hierdie vlerk toe kom om daar 
by die skietgate wag te staan.” 

Hulle verval in stilte. Hulle luister almal na die rumoer 
voor in die binneplaas en die geweerskote daar buite. 

Meteens skeur `n oorverdowende geknal deur die lug. 
Agter hulle verskyn `n rooi gloed. Dan volg daar nog `n 
ontploffing. Dis byna soos donderweer wat eers bulder, 
met die bliksemstraal wat net daarna volg. 

slemand moet die ammunisiewaens raakgeskiet het,” 
meen een van die soldate. 

Hulle het almal geskrik, maar hierdie verduideliking stel 
hulle weer effens gerus. Jean voel bly dat hulle aan die 
oostekant van die sel staan sodat die lig van die brandende 
waens hulle nie kan bereik nie. Anders sou iemand dalk 
hul gesigte kon gesien het. 

Hy glimlag tevrede. André en Philip het hom nie te- 
leurgestel nie. Hulle het hul opdrag getrou uitgevoer. 
Hy stuur `n stille gebed op dat hulle veilig moet ontsnap. 

Dan staan hulle weer stil. Al die wagte voel effens on- 
tevrede, want hulle sou liewer daar buite by die geveg wou 
gewees het. Hier staan hulle met hande gevou, en hulle 
weet nie eens wat aangaan nie! 

`n Kwartier sleep verby. Die geveg daar buite het be- 
daar. Jean weet dat die boere volgens afspraak n4 die 
ontploffing teruggeval het. '`'n Rukkie gelede het hulle 
perdehoewe links van hulle hoor verbygaan in die rigting 
van Blaauwberg. 

“Ek wonder wat nou gebeur het!” roep die een soldaat on- 
geduldig uit. ,Hoekom kom sê hulle `n mens nie?” 

Daar kom iemand nou,” sê die ander. 

Uit die gang waarlangs Jean-hulle gekom het, kan hulle 
voetstappe vinnig hoor nader kom. '`'n Paar oomblikke 
later verskyn twee gestaltes. `Die voorste is Grattan. Hy 
het `n lantern by hom, maar hou dit laag langs hom sodat 

hy kan sien waar hy trap. Agter hom volg Krause. Hulle 
stap vinnig by Jean-hulle verby tot by die deur van die sel. 

“ls alles hier in orde?” roep Grattan bars uit. Hy is 
ontevrede, want hy weet nie wat aangaan nie. Hy het 
buite by die waens reeds ongeduldig geword, want die ge- 
skietery het skynbaar eindeloos aangegaan sonder dat iets 
verder gebeur. 

Toe hy en Krause uiteindelik teruggaan in die rigting van 
die poort om te sien of alles daar in orde is, het hulle op die 
drie wagte afgekom wat bewusteloos teen die wawiele leun. 

Net daarna het die swart geklede figuur by die wa uitge- 
spring, en hulle het hom platgeskiet. 

Met jubelkreet het hulle op hom afgestorm. Grattan het 
die masker van sy gesig afgeruk en, alhoewel hy teleurge- 
steld was om te sien dat dit nie De Moreaux is nie, was hy 
heeltemal tevrede toe een van die soldate uitroep dat dit 
André, een van die graaf se bediendes, is. Vir hom was dit 
immers voldoende bewys dat De Moreaux inderdaad die Bui- 
ter is. Maar onmiddellik daarna het hy besef dat André 
se daad in werklikheid nog niks bewys nie. 

Hy het die bewustelose man laat indra en, saam met 
Krause, het hy na Sylvia se kamer gesnel. 'Toe hulle deur 
die Kasteelpoort hardloop, het die ontploffings agter hulle 
plaasgevind. 

Krause het herhaaldelik verneem waarom die kaptein dan 
verwag dat sy suster aangeval sal word, maar Grattan het 
dit nie nodig geag om `n verduideliking te gee nie. Dit sou 
verduideliking genoeg wees as die Buiter daar gevang word! 

By Sylvia se kamer het daar egter niks gebeur nie. Hy 
het die soldate langsaan gewaarsku, en hy en Krause het selfs 
binnegegaan en agter haar klerekas weggekruip. Daar het 
hulle amper `n kwartier gewag. 'Toe daar n6g niks gebeur 

nie, het Grattan begin twyfel of alles werklik sou afloop 
soos hy verwag het. Hy begin toe selfs wonder of die brief 
wat Sylvia gekry het, werklik eg was! 

Hy het Sylvia herhaaldelik gevra of daar niks gebeur het 
nie, maar met verbasende selfbeheersing het sy hom ver- 
seker dat sy nog die hele tyd alleen was. 'Toe het hy `n 
paar soldate geroep en hulle agter die klerekas versteek met 
bevele om enigeen wat binnekom, in die bene te skiet. 
Daarna het hy, vol vrees dat sy planne dalk gaan skeef 
loop, en met Krause op sy hakke, hom na die vleuel waar 
die selle is, gehaas. 

En nou vind hy dat alles hier ook nog in orde is! Hy 
kan dit nie verstaan nie. Hy draai hom na Krause toe en 
sê: 

Kyk, sersant, dit lyk nou asof hulle tog nie ingekom het 
nie. Gaan dadelik en kyk of die wagte almal op hul poste 
is. Sorg dat `n paar soldate gedurig van die een wag na 
die ander beweeg, en wag dan vir my jn my kantoor.” 

Krause vertrek dadelik. Grattan haal `n bos sleutels uit 
sy sak en steek dit in die seldeur. Hy besluit dat dit die 
beste sal wees om nou eenvoudig net te sorg dat die gevan- 
gene nie ontvoer word nie. Die Buiter het reeds sy dreige- 
ment uitgevoer om `n paar waens die lug in te blaas. Daar- 
oor gaan die goewerneur nie baie gelukkig voel nie. As Du 
Preez nou ook nog ontvoer moet word, sal hy wat Grattan 
is, dit voorwaar terdeë ontgeld! Met die Buiter sal hy maar 
by `n later geleentheid moet afreken. 

Hy stamp die deur oop en hou die lantern voor hom. Die 
vier soldate staan teen die muur. Oorkant in die hoek sit 
Jasper du Preez vasgeketting. 

“Bly wakker, kêrels,” waarsku Grattan hulle. 

Hulle salueer. Hy tree terug en sluit weer die deur. 

Dan kyk hy `n slag oor die vleuel rond en stap terug na die 
gang toe. Hy is net by die treetjies af toe hy iemand agter 
hom hoor. 
sKaptein!” roep iemand uit, ,mag ek u iets vra?” 

Hy draai hom om, maar op daardie oomblik word die lan- 
tern uit sy hand gepluk en tref `n geweldige hou hom teen 
die kop. Jean vang die slap liggaam en laat dit onmiddel- 
lik op die grond neersak. Dan roep hy luid: 

Wat is dit?” en vervolg dan weer in dieselfde stem waar- 
mee hy die eerste keer gepraat het: 

Moet ons almal op wag bly, of neem ons beurte?” 

Hy probeer om die kaptein se stem so goed as moontlik na 
te maak, en praat so hard dat die soldate voor die seldeure 
hom kan hoor. 

Nee,” sê hy, ,,die wat eerste daar was, kan nou terug- 
gaan kwartiere toe.” Hy aarsel `n oomblik voor hy die ge- 
sprek afsluit met: ,,Dankie, kaptein.” 

Dan buk Jean, gryp Grattan aan die arm en sleep sy lig- 
gaam in die gang af. Hy neem die lantern saam sodat dit 
van buitekant af sal lyk asof die kaptein wegstap. Hy 
sleep die bewustelose man verby die plek waar die een gang 
links wegdraai. By die eerste deur wat hy kry, kyk hy in. 
Dit is 'n leë pakkamer. Hy trek Grattan in en stamp die 
deur agter hom toe. Dan blaas hy die lantern uit en sit 
dit op die vloer neer. 

`n Oomblik later stap hy op sy gemak terug en sluit hom 
by die ander aan. 

sDie kaptein sê julle kan maar gaan,” kondig hy aan. 
Hulle sal seker netnou vir ons ook kom aflos.” 

sDank die Vader,” mompel een van die ander, en sonder 
meer vertrek die vier wat oorspronklik daar wag gehou het. 

Nou moet ons gou speel!” roep Jean uit sodra die sol- 

date se voetstappe in die verte verdwyn het. ,,Hou maar 
nog jou pistool op hierdie vriend van ons, Jacgues. Ek het 
nog nie die geleentheid gehad om die sleutels te kry nie.” 

Hy stap vinnig in die gang af na die pakkamer toe. 
Daar vroetel hy deur Grattan se sakke totdat hy die bos 
sleutels kry. Dan gaan hy haastig terug. 

Dit klink wreed, maar ek dink dat ons ons vriend nou 
maar aan die slaap moet sus,” fluister Jean vir Pierre. Die 
getroue volgeling aarsel nie. Hy pluk sy pistool uit en van 
agter af aan slaan hy die soldaat 'n harde hou teen die kop. 
Die man sak inmekaar, maar Jacgues vang hom en sit hom 
op die grond teen die muur neer. Al drie kyk vlugtig na 
die wagte wat by die skietgate staan. Nie een kyk eens in 
hul rigting nie. Jean twyfel of hulle daarvandaan enige 
beweging hier teen die selmure kan sien. 

sNou hang alles daarvan af hoe vinnig ons kan beweeg. 
Ek gaan die deur oopsluit, en dan moet ons al drie instorm. 
Pierre, beweeg jy na links, Jacgues, jy reguit vorentoe en ek 
sal regs swenk. Dan kan ons met veiligheid slaan na enig- 
iets wat ons raak. Verstaan julle goed?” 

“Ons verstaan, Jean.” 

Jean neem die bos sleutels en stap tot voor die deur. Met- 
eens besef hy dat dit nou moeilik sal gaan om gou die regte 
sleutel te kry, maar dan herinner hy hom daaraan dat Grat- 
tan ook twee keer moes probeer voordat hy die selsleutel 
gevind het — en toe het hy nog `n lantern by hom gehad! 

Wag julle daar, Krause,” sê Jean oor sy skouer. Dan 
steek hy die eerste sleutel in die slot. Dit pas nie. Hy 
steek die tweede een in; dit pas ook nie. '`'n Derde kan hy 
sommer voel is te groot. Die vierde pas ook nie. En dan, 
meteens, glip die sleutel in. Hy draai dit in die slot. 

Toe hy die deur oopstamp, storm hulle al drie tegelyk 

na binne. Binnekant is dit stikdonker, maar die Buiter en 
sy volgelinge het al menige nag op hulle oë moes staatmaak. 
Binne `n paar sekondes kan hulle die donker gestalte van die 
vier soldate voor hulle begin onderskei. Hulle slaan met hul 
pistoolkolwe, en voordat enigeen daar binne nog weet wat 
aangaan, het drie reeds op die grond neergesak. Die vierde 
probeer uitroep, maar die klank verander onmiddellik in `n 
geroggel, want `n ystergreep het meteens sy gorrel omklem, 
en die volgende oomblik tref `n harde hou hom teen die 
kop. 

sKyk by die deur uit, Jacgues!” roep Jean haastig uit. 
Miskien het van die ander wagte ons gehoor.” Hy self buk 
onmiddellik en soek met sy hande na die kettings om Jasper 
du Preez se bene. 

Moenie bekommerd wees nie, vriend,” sê Jean gerus- 
stellend. 

Ons sal jou nou hier uit hê.” 

Wie is jy?” vra Jasper. 

JY behoort te weet.” 

sDie Buiter!” Daar is 'n klank van die uiterste verlig- 
ting, asook van waardering en dankbaarheid in die jong boer 
se stem. 

sEHeeltemal reg, maar moet jou nou nie daaroor bekom- 
mer nie. Waar sit die slotte van jou kettings?” 

Dit is teen my voete.” 

`n Paar oomblikke later het Jean die regte sleutel gevind. 
Sy hand bewe effens toe hy die slotte probeer oopkry, want 
`n geruime tyd het reeds verloop sedert hulle die eerste 
soldate katswink geslaan het. Hulle mag reeds hulle be- 
wussyn herwin het; boonop mag iemand hulle nou enige 
oomblik daar raakloop. 

Hulle help die jong boer orent. Hy staan 'n oomblik 

stil voor hy sy arms en bene stadigaan begin beweeg totdat 
die bloed daarin terugvloei. 

sSal jy kan loop?” vra Jean haastig. 

Ja.” 

sHelp hom, Pierre. 'Trek hom van die soldate se klere 
an, 

Solank dit gedoen word, stap hy na Jacaues toe. 

Hoe lyk dit daar buite?” 

Nee, dis heeltemal stil. Hulle is te ver om ons te kan 
hoor en ek dink nie dat hulle kan sien wat hier aangaan 
nie.” 

Ons sal nou eenvoudig tussen die hele klomp deur moet 
uitstap. Ek hoop maar net die een is so onnosel soos die 
ander. Noudat Grattan nie daar is nie, is die algemene peil 
van intelligensie van die garnisoen gelukkig heelwat laer.” 

Agter hulle kondig Pierre aan dat hy en Du Preez gereed 
is. Die twee jong edelmanne draai hulle om en neem die 
boer aan die hand. Hul help hom na buite en stap dan eers 
stadig in die rigting van die gang. Hulle gaan daarlangs af 
en dan verder met die pad waarlangs hulle oorspronklik ge- 
kom het, tot in die binnepoort by die ou put. Hier aarsel 
Jean `n oomblik. 

“Kyk, Du Preez,” sê hy dan, ,,soos jy kan sien, is dit 
reeds ligter hier in die poort as daar bo. Tn die binneplaas 
sal jy ons gesigte herken. Dit is onmoontlik om nou mas- 
kers op te sit. Ons sal moet probeer om soos ons is by die 
Kasteel uit te kom. Ek wil dus hê dat jy nou vir ons `n 
belofte moet maak dat jy nooit solank jy lewe enigiemand 
sal inlig oor hoe jy vanaand ontsnap het nie.” 

“Ek verseker u,” antwoord Jasper du Preez aangedaan, 
dat u op my eerlikheid kan staatmaak. Ek sal u geheim 
met dankbaarheid bewaar.” 

sINou goed. Kom dan. Ek en Jacgues sal voor stap. 
Pierre, jy en Jasper volg. Ons stap in gelid.” 

Hulle val agtermekaar in en marsjeer deur die binnepoort. 
In die groot binneplaas staan die mense nog oral rond. 
Soldate hardloop van die een plek na die ander. Bo-op die 
mure krioel dit van wagte, maar wat Jean die meeste ontstel 
is die massa soldate in die poort. 

Hulle stap vinnig aan. Niemand steur hulle aan die vier 
Soldate” of wend `n poging aan om met hulle te praat nie. 
Almal is besig met hul eie besprekings en bespiegelinge. 

“Ek hoop net dat Philip en André die perde nader gebring 
het,” sê Jean saggies aan Jacgues. ,,Ons sal nie deur die 
poort kom sonder `n klein skermutselinkie nie. En as ons 
dan laat spaander en hulle agtervolg ons te perd, is ons 
kanse maar min.” | 

Tot nog toe het Jasper nie hul gesigte gesien nie, want 
Jean en Jacgues het nog nie een maal omgekyk nie. Om- 
trent tien tree van die Kasteelpoort af steek Jean meteens 
vas. Hy pluk Jacaues aan die arm, hulle draai hul albei 
om en kyk na Jasper en Pierre. 

Maak of ons hier staan en gesels,” sê Jean haastig. 
,Krause het nou net daar by die poort uitgekom. Hy moet 
Ons nie sien nie.” 

sDe Moreaux!” Jasper du Preez kan die algehele ver- 
basing nie uit sy stem verberg nie. ,,Wat soek jy hier?” 

“Ek ontvoer jou,” antwoord Jean laggend. 


Maar .. maar, die Buiterl” roep Jasper saggies uit. 
Hoe is dit dan  ... 2” 

Moenie so baie vrae stel nie, my vriend. Neem maar 
net aan dat ons is Wat ons voorgee om te wees.” 

,Maar vanmiddag nog was jy die een wat soveel haat 

teenoor ons geopenbaar het dat jy die goewerneur gesteun het 
toe hy my in hegtenis geneem het.” 

“Ek maak maar so in die openbaar, my vriend.” 

En wat ek nie alles van jou gedink het nie!” roep Jasper 
berouvol uit. 

Toe maar, vergeet dit nou maar.” 

Julle vier daar!” roep `n stem van agter af. Jean her- 
ken dit onmiddellik as dié van die sersant. Net een enkele 
sekonde kyk hy vlugtig na die ander drie. 

Van nou af moet julle elke beweging van my volg. 
Kom!” Hy draai hom om. ,,Ja, sersant ?2*” roep hy uit. 

Wat staan julle daar en gesels? Waar is jul poste?” 

“Die kaptein het gesê ons moet terugkom Kasteelpoort 
toe,” antwoord Jean. 

Nou ja, kom dan. Moenie daar staan en gesels nie.” 
Krause draai hom om en stap by die wagkamer in. 

Jean slaak `n sug van verligting. Hy wink na die ander 
drie en hulle stap vinnig na die poort toe. Die naaste sol- 
date steur hulle nie eens aan hulle nie en hulle stap dus 
voort. 'Toe hulle omtrent halfpad deur die poort is, roep 
`n stem weer hard van agter af: 

Julle vier daar, kom hier!” 

“Dit is Krause.” Jean steek vas. Hy kyk weerskante 
van hom. `n Paar van die soldate rondom hulle kyk nou in 
hul rigting. Jean kyk vorentoe en merk dat die klomp by 
die bek van die poort nie die uitroep gehoor het nie. Hy 
draai hom om. 

“Ek dink ons sal moet hardloop,” fluister hy vir die ander. 

Wie is dan nou bo by die sel2” roep Krause weer uit. 
4 Vier van julle het netnou teruggekom, en nou kom die 
ander vier. Wat gaan aan? Ts dit dan nie meer nodig dat 
die gevangene bewaak word nie?” 

Jean kom tot die gevolgtrekking dat Krause netnou blyk- 
baar `n bietjie ingedagte moet gewees het. Nadat hy egter 
in die wagkamer daaroor nagedink het, moet hy besef het 
dat die kaptein bo by die sel was en dat daardie vier soldate 
dus ook van die sel af moet gekom het Dit beteken dus dat 
daar nie `n enkele soldaat buite die seldeur waghou nie! 

Daar is nou geen uitkomkans nie. As Jean-hulle nader 
gaan, of as Krause na hulle toe kom, sal hy hulle herken. 
Enige oomblik mag een van die soldate dig by hulle agter- 
kom dat dit vier vreemdelinge is. 

sNou maar kom, kêrels. Ons hardloop!” 

Hy spring om en die ander drie volg hom onmiddellik. 
Hulle hardloop so vinnig soos hulle kan na die bek van die 
poort toe. `n Paar sekondes is daar nog stilte agter hulle 
en dan skreeu Krause: 

Keer daardie manne!” 

Maar tegelykertyd het Jean so hard soos hy kon, gegil: 

sFiulle sê die Buiter ontsnap hier regs van ons oor die 
muur. Ons moet dadelik almal daarnatoe gaan en gaan 
keer!” 

Die soldate voor hulle hoor die geskreeu. Hulle sien die 
vier wat na hulle toe aangehardloop kom. Die eerste wat 
hulle duidelik hoor, is Jean se uitroep. Hul reaksie is oom- 
bliklik. Hulle spring om en kyk langs die muur af. 

Jean-hulle bars tussen hulle deur. Hulle draai egter nie 
regs nie! Die klomp wagte staar hulle verbaas agterna... 

Die vier vlugtelinge is reeds onder die bome van die kort 
laning voor die Kasteelpoort teen die tyd dat Krause en die 
agterste wagte deur die poort kom. Die koeëls fluit deur die 
lug, maar hulle skiet sommer blindweg, want die skaduwees 
is donker in die laning. 

Bring perde, julle onnosel swape 


EL 


snou Krause sy manne 

toe. ,Hulle kan nie te ver kom nie. (Ons sal hulle gou 
platry.” 

Sonder verslapping hardloop Jean en die ander van boom 
tot boom. By die pad wat voor die Kasteel verbyloop en 
waar die straatlampe ʼn dowwe gloed gooi, aarsel hy ook 
nie. Hulle steek dwarsoor na die plein toe. 

Onderwyl hy hardloop, gee Jean die hoë roep van `n nag- 
uil. Van `n kort entjie voor hulle kom die antwoord. `n 
Paar oomblikke later sien Jean die dowwe gestaltes van hul 
perde. 

Philip kom hulle tegemoet. 

sAlles in orde, Philip!” roep Jean uit. ,,Waar is André?” 

Philip antwoord nie dadelik nie. Hy staan met die tooms 
van die perde in sy hand. Sy kop sak meteens vooroor en 
'n snik ruk deur sy liggaam. 

Jean voel asof daar `n straaltjie yskoue water langs sy 
rug afloop. 

Waar is André?” roep hy weer uit. Hy vergeet vir `n 
oomblik die gevaar agter hulle. Hy dink aan die ou man 
wat deur die jare heen aan sy sy gestaan het, wat elke oom- 
blik van die dag gereed was om sy bevele uit te voer. 

sHulle het hom geskiet, m'sieur,” antwoord Philip uit- 
eindelik met `n gebroke stem. 

Hulle spring op die perde en jaag in volle vaart oor die 
plein in die rigting van die strand. Hul vreugde oor die 
oorwinning is van hulle weggeneem. Jean voel amper dat 
Jasper du Preez se vryheid daardie getroue ou man se dood 
nie werd is nie. 

(Gibbons stap ongeduldig heen en weer in die gang. Elke 
keer as hy bokant die trappe kom wat afloop na die deur 
wat straat toe lei, staan hy `n rukkie stil. Uiteindelik hoor 
hy die knop draai. Hy haas hom soontoe. 

Joseph Grattan kom stadig opgestap. 

Waar talm jy so lank?” roep Gibbons uit, en dit is dui- 
delik dat hy op die rand van `n senuwee-instorting is. 

Wat bedoel jy, waar talm ek so lank?” antwoord Grat- 
tan kalm. 

“Ek het jou gister al laat weet dat daar nuuskierige men- 
se is wat begin navraag doen.” 

Waaroor is jy bekommerd? Wat kan hulle uitvind? 
Ek het reeds verkondig dat daar `n vriend by my was, dat 
hy sy broer in die binneland gaan soek het en dat hy gister- 
oggend baie vroeg vertrek het.” 

“Dit sê nog niks. Ek sê jou, dit is gevaarlik om daardie 
vent langer hier te hou. As hy hier gevind word, sal dit 
my dood beteken. Alles wat ek deur die jare heen opgebou 
het, sal vernietig wees, en van jou en my samewerking sal 
ook niks kom nie.” 

Wat verwag jy moet ek nou doen?” vra Grattan droog. 

“Ek weet nie, maar die hele Kaap is oproerig. Kyk hoe 
het dit vannag gegaan. ËEk sê jou, ek word bang vir hierdie 
besigheid. Ek gaan D'Southy verwyder.” 

sls dit al waaroor jy my wou spreek?” 

ls dit nie genoeg nie?” 

Nou maar goed dan.” (Grattan haal sy skouers op asof 
dit nie baie saak maak nie. ,,Verwyder hom dan, maar 
doen dit net deeglik.” 

Daaroor hoef jy jou nie te verontrus nie. ËEk sal daar- 
voor sorg. ËEk doen nie halwe werk nie.” 

Gibbons is baie ontevrede met die verloop van sake. 
Eers sou hy en Philip saamgewerk het, en toe is Philip dood. 
Nou kom hierdie Grattan, en dit lyk sowaar of alles hier 
ook verkeerd gaan loop. 

“Ek ontvang vanaand `n besending goed van `n skip. Ek 
sal D'Southy aan die kaptein oorhandig met die versoek om 
hom so `n entjie van die land af vir die haaie te gooi.” 

Grattan gesels nog `n paar oomblikke en dan vertrek hy. 

Toe hy by die voordeur uitgaan, vertrek sy gesig in 'n 
aaklige gryns van pyn en woede. Hy kook van binne, 
want sy woede ontstaan uit vernedering. Nog nooit van- 
tevore is hy met soveel skynbare gemak deur enigiemand 
uitoorlê nie. 

En hy durf sy ware gevoelens nie voor manne soos Gib- 
bons wys nie. Hy moes sowaar koel en kalm staan en ge- 
sels asof hy hom oor niks ter wêreld bekommer nie. 

Hy klim op sy perd en skop sy spore so kwaai in die dier 
se lieste dat die perd runnik van pyn. In sy bloeddorstige 
bui wil hy alles voor hom verskeur. 

Wraakplanne maal deur sy brein. Hulle vreet aan sy 
binneste. Die Buiter sal boet, oor en oor, vir die vernede- 
ring wat hy hom aangedoen het! 

Hy vryf aan die pers merk wat die Buiter se vuis op sy 
ken gelaat het. Dit is nou nog seer — en dit laat hom dink 
aan die nag se gebeure. 'Toe hy in die pakkamertjie bykom, 
het die lamp nog langs hom gestaan. Hy het 'n ruk bly 

lê en sy gedagtes probeer bymekaar skraap. 'Toe het hy 
opgespring en soos 'n besetene na buite gehardloop. Die 
seldeur was oop. Die gevangene weg. Krause het aan- 
gekom en Grattan het die sersant byna vermoor. 

Maar daar was niks aan te doen nie. Hy was voor die 
aanval so seker van sy saak, en tog het alles skeef geloop. 
Hy vervloek die Noodlot, maar in sy binneste besef hy dat 
hy met `n teenstander te doen het wat niks aan die toeval 
oorlaat nie. En net vir `n oomblik skiet daar vertroosting 
deur sy gemoed: as die Buiter maar net die afspraak met 
Sylvia gehou het, sou sake nou anders gestaan het. Kon 
hy maar weet dat die Buiter wél daar was en dat die besluit 
om die meisie reeds voor die ontploffing te besoek, die 
enigste verandering in die Buiter se voorgenome planne was, 
sou hy nie eens daardie sekonde van vertroosting gehad het 
nie! 

Maar hy het vir André! Deur hom sal hy die Buiter laat 
wens dat hy nooit gebore was nie. Die blinde, redelose 
woede van vernedering vlam weer in hom op. 

Die son het pas oor die Hottentots-Hollandberge ver- 
skyn en daar is `n fris geur in die mêrelug toe hy onder die 
Kasteelpoort deurry. ln sy wagkamer lê `n boodskap dat 
die goewerneur hom in sy kantoor wil spreek. 

Dit is al wat nog moes kom! Hy het byna vergeet dat 
hy ook aan Sy Eksellensie verantwoording moet doen van 
die nag se gebeure. 

Hy klem sy hande bo sy kop saam. Die are swel dik 
langs sy slape en voorkop. Hy skop 'n stoel van hom af 
weg, en dan bedaar hy. Laat die goewerneur sê wat hy 
wil. André lê in die sel en die Buiter sal nog sy gesig in die 
stof voor Grattan se voete moet vryf. 

Hy stap stadig na die Kat toe. 


171 


,Wel2” vra Sy Eksellensie onheilspellend sodra Grattan 
voor hom staan. Die goewerneur het vroeg opgestaan, maar 
het nog nie `n volledige verslag oor die nag se gebeure gekry 
nie. Hy voel uit sy humeur. 

,Wat bedoel u, Eksellensie?” vra Grattan lakonies. 

Wat bedoel ek?” bars die goewerneur uit. ,Die helfte 
van my garnisoen |ê in die siekekamers. Die gevangene 
het uit sy sel ontsnap. 'Twee van my waens is die lug in 
geblaas en drie ander uitgebrand. Nou vra jy nog wat ek 
bedoel. Ek wil weet wat jy en die hele garnisoen doen. 
Slaap julle2” 

Ons het alles in ons vermoë gedoen, Eksellensie...” 

sDan is dit blykbaar nie genoeg nie. Gistermiddag stap 
`n kranksinnige rower by die eetsaal in en raak `n klomp be- 
laglike dreigemente kwyt. Gisteraand voer hy hulle uit, en 
pleks dat jy jou aandag aan die beskerming van Sy Majesteit 
se eiendom en die bewaking van veroordeeldes gee, verstaan 
ek dat jy driekwart van die garnisoen aansê om jou suster 
te bewaak!” 

“Dit was nodig, Eksellensie,” antwoord Grattan kalm. 
Hy word nie kwaad nie, want hy weet dat die goewerneur 
alle reg het om hom so aan te spreek. ,Ek het gemeen dat 
daar vir die Buiter maar `n baie geringe kans was om sy 
dreigement uit te voer en sy reputasie te handhaaf deur Du 
Preez te ontvoer, tensy hy dit met die een of ander slim set 
doen. Ek was dus bang dat hy my suster sou gebruik om 
my te dwing om hom behulpsaam te wees met die ont- 
voering.” 

Blykbaar begin die goewerneur effens afkoel. 

sHet jy vasgestel wie eerste op julle begin skiet het?” 

,Nee, Eksellensie. Nie een van die aanvallers is ooit ge- 
sien nie.” 

En die een wat julle gevang het?” 

Toe ek hom sowat `n uur gelede gesien het, het hy nog 
nie sy bewussyn herwin nie. Hy het baie bloed verloor, 
want ons kon nie gisteraand gou genoeg aandag aan hom 
gee nie.” 

Weer ontplof die goewerneur. Hy stamp met sy vuis op 
die lessenaar. 

Julle maak `n totale mislukking van die hele besigheid 
en dan wil julle nou nog hierdie een leidraad ook laat sterwe! 
Waar is hy nou? Kry hy genoeg mediese aandag?” 

Ja, Eksellensie.” 

sNeem my na hom toe. Dit lyk my ek sal maar self 
die beheer moet oorneem.” 

Sonder meer draai Grattan hom om. Die goewerneur 
volg hom en hulle stap deur na die offisierskwartiere toe. 
Die hele omtrek is besaai met wagte. ln die gang voor die 
deur staan hulle dig opmekaar. Grattan druk tussen hulle 
deur. 

Het die gevangene al bygekom?” 

sDie dokter het pas `n boodskap na u gestuur, kaptein,” 
antwoord een van die wagte. 

“ls hy nog by die gevangene?” 

Ja; kaptein.” 

Grattan druk die deur oop en staan terug sodat die 

goewerneur kan binnegaan. 
André 1ê op `n bed in die hoek. Langs hom staan die ge- 
neesheer. Hy voel sy pols. Die ou man se gesig is bleek 
en verwronge, maar sy oë lyk kalm en hulle is oop. Hy 
kyk na die twee mans Wat pas ingekom het. 

Hoe gaan dit nou met hom, dokter?” verneem die 
goewerneur. 

,Sy hart klop baie swak, Eksellensie, maar ek dink dar 
hy sal deurkom.” 

Jy weet seker, dokter, dat dit `n bediende van die graaf 
De Moreaux is?” 

Die geneesheer knik. 

sHet jy die graaf reeds in kennis gestel, D'Southy?2” blaf 
die goewerneur. 

Grattan skud sy kop. 

En hoekom nie?” vra die goewerneur weer met daardie 
onheilspellende kalmte. 

Wie is hierdie man se baas, Eksellensie?” 

sls jy aan die gek word, D'Southy? Ons het nou net 
gesê dat dit die graaf De Moreaux is.” 

Of die Buiter?” | 

Die goewerneur kyk hom verstom aan. Stadig dring die 
betekenis van D'Southy se woorde tot hom door. 
Wil jy insinueer dat die graaf De Moreaux en die Buiter 
dieselfde persoon is?” 

Grattan haal sy skouers op. Hy maak 'n gebaar in die 
rigting van die man op die bed. 

Vra hom, Eksellensie.” 
Die goewerneur draai hom om. Hy kyk `n oomblik stip 
na André. 

,Sal hy in staat wees om vrae te beantwoord, dokter?” 
verneem hy dan. 

Ja, Eksellensie. Maar te veel gepraat mag hom natuur- 
lik weer sy bewussyn laat verloor.” 

Wie is jul leier?” vra die goewerneur streng. 

Die Buiter,” antwoord André met 'n stem wat nog ver- 
basend sterk is. 

Maar wie is hy?” 

“Ek weet net dat hy die Buiter is.” 

Dis nie miskien die graaf De Moreaux nie?” bars Grat- 
tan meteens uit. Hy hoop dat die ou man nog te swak sal 
wees om onmiddellik `n ontwykende antwoord te kan gee. 

Daardie skurk!” roep André swak uit. Hy probeer 
hom effens oplig, maar die dokter druk hom weer terug. 
Hy kry nogtans kans om `n bietjie spoeg van veragting 
grond toe te stuur. 

Grattan staan verbluf. So `n wending het hy nie ver- 
wag nie. As die ou man dié houding inslaan, sal dit hom 
niks baat nie. 

“Ek sal die inligting uit hom kry, Eksellensie,” sis Grat- 
tan deur sy tande. Die goewerneur kyk om. Hy sien die 
wreedheid in die oë van die man voor hom, die afbuigende 
mondhoeke, en hy deins daarvoor terug. Hy voel meteens 
oortuig dat hierdie man sy sin sal kry. 

sNou maar goed. Ek laat die reëlings in jou hande. Ek 
waarsku jou net dat nog so `n powere vertoning soos dié van 
gisteraand, jou jou werk en jou rang, indien nie jou lewe 
nie, sal kos. As ek goed nadink, dan kom dit my voor 
asof daar binnekant die mure `n geweldige mate van same- 
werking met die aanvallers was.” 

Met hierdie onomwonde dreigement draai die goewerneur 
hom om en stap uit. Sodra die deur agter hom toegaan, 
kyk Grattan woedend na André. 

Jy sal nog praat, vriend, voor hierdie dag baie verder 
gevorder het.” 

Hy verlaat ook die vertrek. Hy stap na die wagkamer 
toe en gaan sit agter sy lessenaar. 

Hy begin stadig insien wat alles gisteraand verkeerd ge- 
loop het. Die enigste werklike plek waar hy heeltemal 
seker was dat hy die Buiter sou vang, was in Sylvia se ka- 
mer — en daarheen het die skurk toe nooit gegaan nie! Hy 


175 


kan dit ook nou verstaan. Daar was te veel ander dinge 
om te doen, en die Buiter het dus blykbaar besluit om die 
besoek aan Sylvia later af te lê. Volgens Krause was daar 
`n paar vermomde soldate, en hulle moet reeds in die omtrek 
gewees het toe hy en Krause die vorige aand daar aangekom 
het. Hulle het hom dus oorrompel, die sleutels geneem, die 
wagte binnekant verras en eenvoudig met Du Preez uit- 
gestap. 

Maar hy hou nog die troefkaart. As enige van die 
stories wat hy al van die Buiter gehoor het, waar moet wees, 
sal hy geen steen onaangeroerd laat om sy volgeling te kom 
red nie. En dié keer gaan die veel geroemde Buiter sy 
rieme styfloop! 

Hy neem ʼn pen en skryf `n kort briefie. Dan roep hy 
`n soldaat en beveel hom om dit by die graaf De Moreaux 
se huis af te lewer. 

`n Halfuur later oorhandig die man die briefie aan die 
deurwag van die graaf De Moreaux. Die bediende neem 
dit na die sitkamer waar die graaf op daardie oomblik met 
Jacaues de la Fay en die twee Rossouw-susters sit en gesels. 

Jean neem die briefie, bedank die bediende en sodra hy uit 
is, gooi hy dit op die lessenaar neer. 

“Ek voel vir niks meer lus nie!” roep hy weer uit. ,Dit 
voel asof my regterhand afgekap is.” 

Ag, Jean,” troos Willa, hoewel daar in haar stem ook 
nog die nasleep van snikke is, ,jy ontstel jou te veel. Jy 
moes tog geweet het dat dit nie vir ewig met julle net kon 
goed gaan nie. 'Trouens, dit is 'n wonderwerk dat nie 
meer van julle al jul lewens verloor het nie.” 

Maar hoekom André? Was dit nog een van ons ander, 
sou ek dit kon verstaan, maar André! Dis hy wat ons 
altyd gewaarsku het om versigtiger te wees. Hy het altyd 

aan daardie fynere puntjies gedink wat ons soms oor die 
hoof gesien het. Hoekom moes by in die slag bly?” 

Toe maar, Jean,” voeg Jacgues ook nou by, ,ons weet 
ten minste dat André se moordenaar 'n bedrieër is. Al wat 
ons moet doen, is om die regte kaptein D'Southy te voor- 
skyn te bring. Dan sal Grattan se lewe maar kort van 
duur wees.” 

Maar weet julle waar hy nou is?” vra Elmien besorg. 

Jean is taamlik seker daarvan dat hy deur Gibbons ge- 
vange gehou word, heel waarskynlik in die kelder onder sy 
winkel.” 

sNou maar hoekom gaan julle nie daarheen en versoek 
hom om julle na die kelder toe te neem nie?” 

“In watter hoedanigheid moet ons gaan? As De 
Moreaux en De la Fay?” 

Eg 

En veronderstel D'Southy word nie daar gevange gehou 
nie? Wat sê ons dan?” 

Maar kry vir Sylvia om te sê dat Grattan nie haar broer 
is nie!” roep Elmien uit asof dit die maklikste ding ter 
wêreld is. 

My liewe kind,” sê Jean geduldig, ,,so lank die moont- 
likheid bestaan dat D'Southy nog lewe, sal Sylvia nooit 
openlik teen Grattan getuig nie. Grattan het haar reeds 
gesê dat Marcus dan oombliklik sal sterwe. Jy kan tog 
self verstaan dat sy liewer `n paar honderd mense sal sien 
doodgaan voordat sy haar broer in gevaar sal stel.” 

sNou maar wat gaan julle dan doen?” 

,Ons sal vannag besoek by mnr. Larry Gibbons aflê,” sê 
Jean onheilspellend. Hy draai hom om, tel die briefie op 
en lees dit. Meteens verhelder sy gesig. Die blik van 
swaarmoedigheid verdwyn uit sy oë. Hy jubel luidkeels: 


177 


Waarom huil ons?” roep by uit. ,André lewe. Hy is 
maar net gewond en word gevange gehou.” 

Ek het gewonder wanneer hulle jou in kennis sal stel 
dat een van jou bediendes in Buitergewaad gevang is.” 

Maar, Jean!” roep Willa besorg uit, ,,sal dit jou nie 
inkrimineer nie? Die feit dat André vir jou werk en een 
van die Buiter se handlangers is nie?” 

sEk twyfel daaraan, Willa,” antwoord hy gerusstellend. 
Soos ek vir André ken, sal hy so 'n vermoede onmiddellik 
uit almal se koppe praat. Maar dit is nie van belang nie. 
André lewe nog — dis al wat saak maak.” 

Wat sê die brief verder? Is dit van die goewerneur?” 

Nee. Ons vriend Grattan raai my aan om `n besoek af 
te lê Ek sal gaan kyk wat hy wil hê en dan sommer 
planne bedink om André daar uit te kry. Reël asseblief 
vir 'n koets, Jacaues,” versoek hy beleef. 

sMaar wag eers, Jean. Wat nou van Marcus D'Southy?2”. 

“Hy moet wag totdat ons André gered het. Dit is van 
geen nut om Grattan te ontmasker solank André nog in ge- 
vaar verkeer nie, en 'n mens weet nie waartoe hulle in staat 
is nie. Hulle mag hom dalk sonder meer doodskiet. Ek 
gaan my solank aantrek.” 

`n Halfuur later rol die groot koets van die graaf De 
Moreaux deur die Kasteelpoort. Die soldate staan almal 
beleef op aandag. Net binnekant die poort word die perde 
ingehou, die leertjie neergelaat en klim die graaf stadig uit. 

Waar is jul kaptein?” verneem hy van die naaste wag. 

“Hier in die wagkamer, graaf.” 

Jean stap binne. Grattan sit agter die lessenaar met sy 
hande agter sy kop gevou onderwyl hy gemaklik agteroor 
leun. Hy staan op toe Jean binnekom, maar daar is `n uit- 
drukking van leedvermaak in sy oë. 

sA, graaf De Moreaus! U het gekom.” 

Ja,” antwoord Jean kortaf. ,Ek verstaan daar is die 
netelige ou sakie van een van my bediendes wat `n bietjie 
hand-uit geruk het. Wat verwag jy van my?” 

Jean behou die uitdrukking van verveeldheid op sy gesig, 
asof hy half ontevrede voel dat hy gesteur word oor so ʼn 
nietigheid, maar sy staalgrys oë is stip op die man voor hom 
gevestig. Hy weet nie wat dalk reeds tussen Grattan en 
André plaasgevind het nie, maar hy is gewillig om sy kop 
op `n blok te sit dat André niks sou verklap het nie. 

sDit is maar net `n roetine-saak, graaf,” deel Grattan 
hom mee. ,,U sal die man moet kom uitken.” Hy praat 
half formeel en laat nie sy beleefdheid teenoor die graaf 
heeltemal vaar nie, want hy besef dat hy met een van die 
belangrikste en invloedrykste manne in die Kolonie te doen 
het. 

sNou maar kom, laat ons klaar kry.” 

Volg my, graaf.” 

Hulle stap oor die binneplaas na die binnepoort toe. 
Binnekant in die half skemerte kyk Jean regs na die ou put 
waar hulle die vorige aand die soldate se klere aangetrek her. 
Links daarvan is `n klein deurtjie in die klipmuur. 'Toe 
Grattan daarvoor gaan staan, dreig `n gevoel van blinde 
woede om Jean te oorweldig. 

Hy ken daardie deur. Dit lei na `n kelder wat bekend 
staan as die donker kamer. Daarin is verskeie pynigings- 
toestelle wat deur vorige goewerneurs gebruik is om slawe 
mee te straf of om inligting uit gevangenes te dwing. Dié 
metode word egter geruime tyd al nie meer toegepas nie, 
maar Jean kry nou skielik `n insig in die metodes van die 
wreedaard voor hom. 

Die deurtjie swaai oop en hulle stap in die nou, bedompige 

gangetjie wat half skuins na onder loop. (Grattan trek `n 
vuurslag en steek `n olielamp aan. 

Hulle is in `n groot, langwerpige vertrek. Sonder die lig 
van die lamp en die dowwe skemering wat nou by die deur 
insyfer, sou dit stikdonker gewees het. In die middel van 
die vertrek op 'n bank lê André op sy rug uitgestrek. Sy 
arms en bene is uitgestrek, want aan elke voet en hand is `n 
sterk riem vasgemaak wat op sy beurt aan `n pen aan die 
grond gebind is. Die penne is lank, en aan die punt van 
elke pen is `n tou vasgemaak. Die een punt van die tou is 
aan `n katrol vasgeheg, terwyl die ander punt in die grond 
vasgeanker is. Deur die katrolle gedurig stywer te draai, 
word die man op die bank se bene en arms van sy liggaam 
af weggetrek. 

Met moeite bedwing Jean die gevoel van pyn wat deur 
sy gemoed gaan. Hy besef dat Grattan hom noukeurig 
dophou in die gloed van die lamp wat hy bo sy kop hou. 
Hulle stap albei nader totdat Jean langs die martelbank 
staan en in die ou man se oë afkyk. 

André se oë het oopgegaan en hy kyk nou bedaard in dié 
van sy leier. Net vir die honderdste deel van `n sekonde 
straal daar die versekering van onsterflike getrouheid uit 
die oë van die ou man. Dan vertrek sy gesigspiere in 'n 
grynslag van veragting en draai hy sy kop effens. Hy 
probeer spoeg om sy minagting te toon, maar slaag nie daar- 
in nie. 

Jean lig sy sysakdoek op om sy bewende lippe te verberg. 
Maar dan bedwing hy sy gevoelens, en draai hom om na die 
man langs hom. 

Ja,” sê hy sonder gevoel, ,,dit is een van my bediendes. 
Dit is regtig vir my 'n skok om te vind dat ek so `n luis 

in my diens gehad het. Doen wat jy wil met hom, kaptein. 
Kom, ek word by die huis verwag vir tee.” 

Hy draai hom om en stap uit. Die nou skrefie-ogies van 
Grattan volg hom met wrewel. Joseph sou enigiets ter 
wêreld wou gee om die man by die keel te kon gryp en met 
sy vingers te verskeur, maar hy bedwing hom en hulle stap 
saam buitentoe. Sodra die deur weer agter hulle gesluit is, 
draai Jean hom om. 

“Ek sien julle het nie eens wagte hier nie,” merk hy droog 
Op. sNA die gebeure van gisteraand behoort julle tog nou 
dubbele voorsorgmaatreëls te tref.” 

“Ek wens hy kom weer,” sis Grattan dit uit. Maar dan 
bedwing hy hom. ,,Dit sal maar moeilik gaan om helder 
oordag by hierdie deur in te breek, graaf,” sê hy half uit- 
dagend. 

4n Mens weet nooit, kaptein,” antwoord Jean droogweg. 
Gisteraand het julle wagte binne-in die sel gehad en jul 
gevangene het nogtans Soos ʼn voëltjie daar uit gevlieg.” 
Hy probeer die man kwaad maak, want sy gemoed is so 
oorstelp dat hy moeilik sy eie woede kan bedwing. 

“Dit sal nie weer gebeur nie, graaf,” antwoord Grattan. 
Hy weet dat hy die troefkaart in sy hand hou, en daarom 
steur hy hom nie daaraan dat die graaf doelbewus in sy rou 
wonde krap nie. 

sIn elk geval,” sê Jean weer, ,blykbaar wil jy nou uitvind 
wie die kêrel se leier is, nie waar nie?” 

Grattan knik. 

sDit lyk vir my of jou gevangene nie lank gaan lewe nie. 
Enige marteling sal sy dood verhaas.” 

“Dit het die dokter ook gesê,” antwoord Grattan doel- 
bewus koelbloedig. Maar dit kan my nie baie skeel nie. 

Sulke vuilgoed moet in elk geval sterf, nie waar nie, graaf 2” 

s Wat sê die dokter?” 

Jy stel darem belang?” wil Grattan weet. 

Natuurlik, ou vriend. Die man het 'n hele paar jaar 
by my gewerk.” 

sDie man het baie bloed verloor. Sy been sal heel waar- 
skynlik ontsteek en, soos ek reeds gesê het, sal sy huidige om- 
standighede nie juis sake verbeter nie.” 

san is dit al wat jy van my wil weet?” vra Jean. 

sDit is al, graaf. Dit hang van u af of daar meer is wat 
u my kan vertel.” 

Die graaf De Moreaux snuif verontwaardig en stap dan 
op sy gemak na sy koets toe. Hy steur hom nie verder aan 
die kaptein nie. ' 

Twintig minute later stap hy heen en weer in sy sitkamer. 
Willa en Elmien snik openlik waar hulle op die rusbank sit. 
Jacgues staan by die sitkamerdeur en kyk op die tuin uit. 
Hulle voel soos diere wat in 'n hok vasgekeer is; soos `n tier- 
wyfie wat deur ystertralies verhoed word om by haar klein- 
tjies te kom wat buite haar bereik aangeval en vermorsel 
word. 

Dit is onmoontlik om daar in te kom. Daar is niks wat 
ons vandag kan doen nie!” roep Jean weer radeloos uit. 
“En ek twyfel daaraan of André hierdie dag sal oorleef.” 

Ons moet bid, Jean. As hy net tot vannag kan hou! 
Is daar nie dan `n kans dat julle hom kan red nie?” 

sIn die donkerte is enigiets moontlik. ËEk sien nou nog 
nie hoe ons dit kan doen nie, maar in die verlede het ons 
nog altyd `n oplossing gevind. Ek is net bevrees dat An- 
dré voor vanaand sy laaste asem sal uitblaas. En dis ook 
glad nie al nie!” roep hy radeloos uit. ,Om te weet dat hy 

daar in pyn moet lê en boonop gemartel word, maak my 
gek!” 

sAs julle nou na Gibbons se winkel toe gaan, Jean,” begin 
Willa huiwerig. 

Ons durf dit nie doen nie, Willa. Ons sal sodoende net 
ons identiteit verraai.” 

sEn dieselfde sal gebeur as ons nou iets by die Kasteel 
probeer aanvang!” voeg Jacgues by. ,Ons sal miskien nog 
`n plan kan uitdink, maar al doën ons wit, sal dit beteken 
dat ons goeie naam daarmee heen is. Onm in Buitergewaad 
daar te probeer inkom, is onmoontlik. Ons sal wel as De 
Moreaux en De la Fay kan inkom, maar daarna sal ons vir 
ewig vlugtelinge moet wees.” 

Jean de Moreaux staan meteens stil voor die twee meisies. 
'n Oomblik kyk hy aandagtig na hulle. Dan draai hy hom 
na sy luitenant. 

sDaar is een manier,” sê hy sag. ,En dit is dat net een 
van ons sy identiteit openbaar.” 

Jy is laf, Jean!” roep Jacgues onthuts uit. ,As iemand 
soiets moet doen, sal dit ek wees.” 

Nee, Jacaues.” Jean skud sy kop beslis. ,Dit is my 
plig en ook my eer om André daardie guns te bewys. Hy 
het my gevolg, Jacgues, nie vir jou nie.” 

Willa het opgespring. Met wyd starende oë kyk sy na 
haar beminde, maar aan sy uitdrukking sien sy dat geen ar- 
gument hom van sy voorneme sal laat afsien nie. 

“Ek stem saam met jou, Jean. Dis reg dat jy André 
gaan red,” sê sy dan berustend. Maar dan moet jy dit 
sê doen dat ons daarna nogtans kan ontvlug. Fk sal jou 
volg, al moet ons ook waarheen gaan. Laat hulle agterkom 
wie jy is. Red André, en dan kan ons saam iewers heen 
gaan en 'n nuwe lewe begin.” 

Hy neem haar in sy arms en haar trane loop onbeskaamd 
oor haar wange op sy skouer af. Jacgues stap nader. Hy 
kyk met tere agting na die Buiter en sê dan prakties: 

Dit is nie nodig om onmiddellik te handel nie, Jean. 
Kom ons wag ten minste tot vanmiddag. Miskien gebeur 
daar in die tussentyd iets.” 

“Ek sal nie oorhaastig handel nie, Jacgues. Ons sal 
hierdie saak goed uitpluis.” 

Teen sesuur daardie aand het Jean egter nog geen verdere 
oplossing gevind nie. Onm dieselfde soort set as die vorige 
aand te probeer, sal hulle niks baat nie. Grattan sal tog 
seker vannag daarteen waak. Hoe meer hy aan die saak 
dink, hoe duideliker kom hy tot die gevolgtrekking dat dit 
nodeloos is om selfs vir die donkerte te wag. Dit sal niks 
aan die hele saak verander nie. Sy besluit blyk die enigste 
uitweg te wees. 

Die son sit reeds laag agter Leeuberg toe hy na Willa 
stap waar sy in die sitkamer in `n stoel by die venster sit. 
Sy het hom sit en dophou waar hy tussen sy rose rondgestap 
het. 

, Willa,” sê hy beslis, ,,ek gaan nou af na die Kasteel toe. 
Ek weet dat Grattan `n bedrieër is en hy verdink my weer 
daarvan dat ek die Buiter is. Ek kan dit aan sy houding 
sien. Ek gaan probeer om `n ooreenkoms met hom te tref.” 

sIs daar geen ander uitweg nie, Jean?” 

,Nee, daar is nie. Moet nou niks verder praat nie. As 
Jacaues of Elmien dalk hier kom, moet jy nie vir hulle sê 
waarheen ek is nie. As ek teen agtuur nog nie terug is nie, 
kan jy met hulle praat. Moet ook nie vir Pierre en Philip 
sê nie.” Hy stap na die tafel toe en lui die klokkie. Hy 
bestel sy koets. 

“Ek wag vir jou, Jean,” sê Willa sag. 

Hy soen haar. 

“Ek is nou-nou terug, my liefling.” 

`n Rukkie later sit hy teenoor Grattan in die wagkamer. 
Hy kan die opgewondenheid in die man voor hom bespeur, 
“blykbaar voel Grattan dat hy De Moreaux nou eindelik in 
sy mag het. 

“U wou my spreek, graaf?” vra-sê hy. 

“Ek wou.” Jean aarsel. ,,Dit is egter `n baie ongemak- 
like posisie waarin ek verkeer. My verloofde is baie geheg 
aan die gevangene, André. Sy het my dus omgehaal om met 
jou te kom onderhandel en te sien of ons nie iets vir die 
man kan doen nie. Sy is gewillig om persoonlik te waar- 
borg dat hy sy dwaalweë sal laat vaar.” 

Grattan lag veragtend. 

Verskoon my, graaf!” roep hy uit, ,maar u verwag tog 
seker nie dat ek my plig sal versuim net om die gier van `n 
dame, al is sy ook wie, te bevredig nie.” 

“Ek het verwag dat jy dit sal sê. Maar gelukkig of on- 
gelukkig verkeer ek in die posisie om jou inligting te kan 
gee wat jy op die oomblik deur marteling uit `n ou man 
probeer trek. Ek sal jou kan sê wie die Buiter is.” 

Grattan kyk hom met agterdog aan, maar daar is `n gloed 
van oorwinning in sy oë. 

“En in ruil daarvoor wil u die vryheid van André hê?” 
vra hy. 

Ja.” 

“Hoe moet ek weet of u my die regte inligting gee?” 

“Ek sal hom persoonlik aan jou uitlewer.” 

Nadat André eers bevry is?” 

Ja.” 

Maar veronderstel, graaf, dat ek die gevangene bevry en 
u lewer die Buiter nie uit nie?” 

“Ek gee jou my woord daarvoor.” 

sU woord... . of die woord van die Buiter2” Hy kyk 
reguit in Jean se oë. Daaris verwagting in sy blik, maar nie 
`n spier op die Buiter se gesig verroer nie. 

Jy weet,” sê Jean geselsend, ,,ek het al lankal tot die ge- 
volgtrekking gekom dat jy my, die graaf De Moreaux, daar- 
van verdink dat ek die Buiter is.” 

“ls u nie?” Grattan verwerp nou alle toneelspelery. Hy 
praat reguit. 

Dit sal `n bietjie moeilik gaan om dit te bewys, kaptein,” 
sê Jean bedaard, maar onheilspellend. ,Ek glo nie dat jy 
dit sal waag nie.” 

Dit besef ek terdeë,” antwoord Grattan. ,,Tensy u my 
natuurlik die bewyse lewer — in ruil vir die vryheid van die 
gevangene.” 

Dus verwag jy dat ek jou woord moet neem?” 

sFet u enige keuse, graaf? 

Ek het, Joseph Grattan.” 

Grattan spring orent. N4 die eerste onkeerbare blik van 
vrees, straal onverbloemde woede uit sy oë. Hy skop die 
stoel agteruit teen die muur vas. 

sDan was jy by haar!” roep hy hees uit. ,,Jy het met haar 
gepraat en sy het jou alles vertel!” 

“Ek was nêrens nie, ou vriend,” antwoord Jean kalm. 
Maar daar is baie maniere om dinge uit te vind.” 

Jy het gisteraand `n afspraak met die meisie gemaak en jy 
het dit gehou, sonder dat ek daarvan weet! Sy het my ook 
niks gesê nie. Hiervoor sal iemand met sy lewe boet.” 

Marcus D'Southy, nê?” raai Jean ewe droog. 

Heeltemal reg.” 

Luister, Grattan, 

sê die Buiter amper goedig. ,Kom 
ons tref `n ooreenkoms. ËEk weet wie jy is, en jy dink jy 

weet wie ek is. Ek kan nie bewys wie jy is nie, en nog 
minder kan jy bewys dat ek die Buiter is. Jy weet ek is 
`n invloedryke man in hierdie land en ek beloof jou dat ek 
my nie verder met jou sake sal bemoei as jy my bediende 
laat vrygaan nie.” 

Dit klink maklik, nê?” snou Grattan hom toe. ,,Maar 
ek het jou nogtans in my mag. Jy sal na my pype dans, of 
André. 

Temand klop aan die deur. (Grattan stap daarheen en 
pluk dit oop. 

Het ek nie gesê dat ek nie gesteur wil wees nie?” roep 
hy uit, maar dan vervolg hy skielik meer bedaard: ,,O, dit 
is jy, dokter. Kom gerus binne. Hier is iemand wat ook 
graag sal verneem wat jy te vertel het.” 

Die geneesheer kom in. Hy groet die graaf beleef. 

Jean knik. 

, Wat is die toestand van die gevangene?” vra Grattan. 

“Ek het hom pas ondersoek,” antwoord die dokter. ,,Hy 
is baie swak. Ek dink nie dat hy deur die nag sal hou nie.” 

sDit sal jammer wees,” sê Grattan gevoelloos onderwyl 
hy na Jean de Moreaux kyk. 

“Ek sal jou aanraai, kaptein,” hervat die dokter, ,om hom 
vannag goed te laat rus. Hy sal dan mêre heelwat sterker 
wees as jy met jou ondervraging wil voortgaan. Die me- 
tode wat jy nou volg, sal jou niks in die sak bring nie.” 

sDit is vir my om te besluit, dokter,” antwoord Grattan. 
sU plig, soos ek u reeds meegedeel het, is om hom so lank 
as moontlik aan die lewe te probeer hou.” 

Die dokter antwoord nie. Hy knik, draai hom om en ver- 
laat die wagkamer. Jean de Moreaux staan ook op. 

san sal ek nou maar gaan.” Hy het reeds `n skielike 
besluit geneem. André is nog nie dood nie. Tndien hy nie 

te veel gemartel word nie, sal hy selfs in sy huidige om- 
standighede tot mêre kan lewe. En al gebeur wit, gaan hy 
wat Jean de Moreaux is, hom vannag uit die Kasteel ver- 
wyder. Hy sal eers vir Marcus D'Southy in die hande kry 
en hom dan hierheen bring. Daar sal dan wel `n geleent- 
heid ontstaan om André te bereik. 

Grattan kyk hom verbaas aan. 

Maar. ... maar wat nou? Ons het mos nog nie klaar 
gepraat nie?” sê hy huiwerend. 

Inteendeel, kaptein,” antwoord Jean met sarkasme in sy 
stem, ,,ons twee het heeltemal klaar gepraat. 'Tot siens.” 

Grattan kyk hom magteloos agterna onderwyl hy uit- 
stap. 'Toe die koers onder die poort deurrol, staan hy nog 
bewegingloos. Hy probeer dink wat die skielike wending 
in die graaf se houding kon veroorsaak het. `n Paar minute 
vantevore was hy nog gewillig om `n ooreenkoms te pro- 
beer tref, en nou laat hy dit sonder meer vaar.en stap een- 
voudig die kamer uit. 

Dan tref dit hom skielik weer dat die graaf van sy Ware 
identiteit bewus is. Stadigaan begin die woede weer in hom 
opstyg. Daar is net een persoon van wie De Moreaux dit 
kon gehoor het, en dit is natuurlik Sylvia! 

Hy storm by die deur uit en stap vinnig oor die binne- 
plaas. By haar kamerdeur aarsel hy `n sekonde, en dan 
stamp hy dit oop. | 

Sylvia skrik vir hierdie onbeleefde handeling. SY staan 
op van die klein skryftafeltjie langs die venster waar sy 
gesit het. 

sDan het jy tog jou woord gebreek!” sis hy dit uit. 

Sy antwoord nie, maar kyk nou kalm in sy oë. 

`sJy het gisteraand met die Buiter gepraat, nie waar nie?” 
Hy hou haar gesig fyn dop, maar hy bespeur nie die 

minste gevoel daarin nie. Sy kyk hom uitdagend aan, want 
sy het gisteraand geleer dat dit tog moontlik is om hierdie 
wreedaard te kul. Nadat sy die bevele van die Buiter stip- 
telik uitgevoer het en net eenvoudig ontken het dat hy by 
haar was, het sy nou die vasberadenheid en moed om nie 
weer so vreesbevange te word dat sy beheer oor haar ver- 
stand verloor nie. 

“Ek het hom nog nooit weer gesien nie,” sê sy stil. 

Hy voel lus om iets op te tel en in haar gesig te gooi, maar 
dan bedwing hy hom. Uit vorige ondervinding het hy ge- 
leer dat, wanneer sy wel skuldig is, sy onmiddellik so bang 
word dat sy alles erken. Dus neem hy nou aan dat sy die 
waarheid praat. Sonder `n woord draai hy hom om en 
stap uit. 

Hy stap al langs die hoë mure tot by die poort. Die wag- 
te is almal op hul plek. Hy kyk buitekant om te sien of 
alles by die waens in orde is. Dan gaan hy terug. Hy 
roep Krause en beveel hom om ten minste tien soldate in die 
binnepoort voor die donker sel te sit. Daarna doen hy per- 
soonlik inspeksie van die wagte op die mure. Hy weet nie 
wat om te verwag nie, maar hy neem aan dat die Buiter 
gedurende die nag `n poging sal aanwend om André te be- 
vry. Hy kyk uit oor die see en oor die strand in die rigting 
van Blaauwberg. Hy sal nog graag wil weet wie die vorige 
nag die aanval van daardie kant af geloods het! 

Dit is nou reeds heeltemal skemer, en hy gaan terug om te 
gaan eet. 

Hy sit ingedagte aan tafel. Hoe sou die Buiter agterge- 
kom het dat hy Grattan is? 

Die enigste ander persoon wat sy geheim ken, is Gib- 
bons.... En dan, soos `n bliksemstraal tref dit hom. 
Een van die graaf se bediendes het by die Old Coast Inn 


5 


189 


navraag gedoen. Hulle moet Gibbons natuurlik gevolg en 
agtergekom het dat D'Southy daar gevange gehou word. 
Dit is selfs moontlik dat die Buiter teen hierdie tyd reeds 
vir D'Southy verwyder het en dat hy nog net nie besluit 
het wat die beste wyse sal wees om D'Southy as 'n wapen te 
gebruik om André te bevry nie. 

Grattan spring op. Hy hardloop uit en roep na die ser- 
sant. Hy beveel hom om dadelik twintig berede soldate 
bries te kry. 

`n Kwartier later jaag hy met Krause en die YE op sy 
hakke in volle vaart by die poort uit op pad na Larry Gib- 
bons se huis toe. 

Larry Gibbons staan in die kelder onder sy winkel. By 
hom is twee mans van betreklik afskuwelike voorkoms. Hy 
spreek hulle bars aan. 

Julle sê die skip lê reeds voor anker?” 

sOns het die teken gekry dat hulle gereed is, 
een met `n skor stem. 

En die pakdonkies? Het julle dié gereed?” 

sFulle moet reeds oor die nek wees.” 

sNou maar goed. Slaan die kettings van hierdie man 
los en bring hom saam. Hy gaan Vanaand 'n entjie oor die 
see ry.” 

Hy kyk na Marcus D'Southy en grynslag. 

sDit sal `n verligting wees as jy eers hier uit is!” sê hy. 

Waar is die perde?” vra hy weer aan die ander twee. 

Hulle staan anderkant die straat in die donkerte.” 

sNou maar goed. As julle hom los het, bind sy arms vas 
en bind `n sakdoek om sy mond. Sorg dat die straat ver- 
late is voor julle hom oorkant toe neem. Sit hom op `n perd 
en wag vir my tot ek kom.” 

Hy draai hom om, gaan met die Pd trappies op en by 
die gangetjie uit. Bo in die sitkamer tref hy sy vrou aan. 

sOns gaan nou eers oorkant toe,” sê hy saaklik. 

sls die skip hier?” 

Ja.” 


Waar is dit, op die gewone plek?” 

antwoord 

Natuurlik.” 

“Ek vra maar net, Larry. Ek hou daarvan om te weet 
waar ons vir jou moet kom soek indien daar iets met jou 
gebeur.” 

Dit sal nie nodig wees nie. 'Tot siens.” 

Sy kyk hom agterna. Sy lewe al jare lank saam met hier- 
die man. Aanvanklik was sy glad nie bewus van sy smok- 
kelary nie, want op die oog af is hy nogal `n baie beskaafde 
man. 'Toe sy later agterkom dat hy edelgesteentes en drank 
smokkel, het hy haar oorgehaal om met hom saam te werk. 
Sy is nou al so gewoond daaraan dat dit haar nie meer hin- 
der nie, want sy het nog nooit gehoor dat hy enige ander 
misdade pleeg as net die smokkelary nie. Wat die gevangene 
in die kelder betref het hy aan haar verduidelik dat dit maar 
bloot iemand is wat vir sy eie beswil uit die land uit ge- 
smokkel moet word. Dit sou vanaand gebeur. 

Sy sit en stop aan sy sokkies. Dit is sul in die huis. 
Hy is reeds meer as `n kwartier gelede weg en sy wonder 
hoe laat hy vannag sal terugkom. 

Agter in die kombuis hoor sy `n geritsel. Dan volg daar 
`n geluid soos dié van 'n kat wat op die grond spring. Sy 
steur haar nie daaraan nie, want daar is twee katte in die 
huis. 

`n Oomblik later trek `n beweging in die sitkamerdeur 
haar aandag. Sy kyk op en roep verskrik uit. Die mandjie 
met stopgoed val op die vloer. 

In die deur staan `n man met 'n breë masker oor sy gesig. 
Hy is van kop tot tone in swart gekleed en gluur haar roer- 
loos aan. Sy het al baie van hom gehoor en weet dadelik 
dat dit die Buiter moet wees. 

sWat.... wat wil jy hê?” vra sy hees. 

2 Waar is jou man?” vra Jean. 

“Ek weet nie. Hy is nie nou hier nie.” 

JY weet goed, mevrou Gibbons,” antwoord die Buiter 
streng. 

s Wat wil jy met hom doen?” vra sy angstig. 

“Ek het niks met jou man uit te waai nie,” antwoord hy 
haastig, maar daar is `n man wat hy gevange hou. Ek 
moet hom dringend spreek.” 

“Ek weet niks van so iemand af nie.” 

Hy tree nader na haar. Sy staalgrys oë blits in hare. Sy 
het al baie van hierdie man gehoor en `n koue vrees pak 
haar beet. 

“Kyk,” sê die Buiter sag, maar met 'n onverbiddelike 
klank in sy stem, ,ek sal jou man geen leed aandoen nie. 
Ek het geen wrok teen hom nie. Ek wil net weet waar 
daardie ander man is.” 

Sy antwoord nie. Haar kake beweeg op en af, maar sy 
kan nie `n geluid uitkry nie. Haar hande klou krampagtig 
aan haar keel vas. 

Waar is die sleutels van die kelder waar die gevangene 
gehou word?” roep hy uit. 

Sy skrik. Sy word spierwit. Hoe weet hierdie man dat 
hy in die kelder gehou is? 

sHy.... hy is nie meer daar nie,” stotter sy. ,Hulle 
het hom weggeneem.” 

Waarheen?” Jean voel meteens onrustig. Miskien het 
hy te laat gekom. 

Ek. ... ek weet nie,” begin sy. 

Jy weet goed!” val hy haar in die rede. ,Ek sê jou 
weer — praat! Ek weet reeds meer as wat jy dink.” 

“Ek mag nie sê nie.” 

sKyk, mevrou, jy het jou man lief. As jy wil hê dat ek 

hom ongedeerd moet laat, sal ek jou aanraai om my te sê 
waar die gevangene is.” 

Fly is oor die berg,” antwoord sy dan. ,Daar is 'n skip 
anderkant Leeuberg.” 

sloe lank gelede is hulle weg?” 

“Ek weet nie. Omtrent `n halfuur.” 

sKan jy my sê op watter deel van die kus....?” Hy 
swaai hom skielik om en luister aandagtig. Buitekant hoor 
hy 'n gedreun Van perdehoewe. Dit kom vinnig nader. 
Tegelykertyd weerklink die hoë roep van `n naguil uit die 
straat. Hy hardloop met die gang af en kyk by die kom- 
buisvenster uit. 

Hy kyk in die straat af en sien `n groep ruiters in volle 
vaart aangejaag kom. 'Toe hulle onder een van die straat- 
ligte deur kom, herken hy Grattan vooraan. 

Hy kyk oor die straat na die skaduwees aan die ander kant 
waar Jacgues-hulle met die perde wag. Daar sal nie kans 
wees om met die tou af te gly en oor die straat te hardloop 
voordat die soldate op hulle is nie. 

sJacaues!” roep hy dringend uit. Moenie dat hulle jul- 
le sien nie! D'Southy is oor die nek geneem. Daar is `n 
skip iewers anderkant Leeuwberg. Jaag julle daarheen en 
keer Gibbons voordat hy D'Southy op die skip sit. Bring 
D'Southy terug na die Kasteel toe. Sê hom om onmiddel- 
lik na sy suster toe te gaan. Los my perd daar. 'Toe nou, 
maak gou!” 

Maar wat van jou, Jean?” roep Jacgues angstig terug. 

Maak gou! Ek weet wat ek doen.” 

Tot siens!” roep Jacagues vir oulaas en met daardie woor- 
de erken hy, soos altyd, die volle leierskap van sy vriend en 
toon hy weer eens sy volkome bereidwilligheid om hom te 
gehoorsaam. 

Jean luister hoe sy volgelinge se perde in die verte weg- 
jaag. Dan is die soldate onder die venster. Een van hulle 
roep hard uit: 

sDaar hang `n tou uit daardie venster, kaptein!” 

“Ek het dit reeds gesien. Onmsingel die huis. Hou `n 
paar van julle by elke deur wag. Volg my, Krause.” 

Die kaptein en die sersant jaag om die hoek, blykbaar om 
by die voordeur in te kom. 

Die Buiter dink vinnig. Hy hardloop in die gang terug 
en kyk by `n paar kamers in. Hy steur hom nie meer aan 
die vrou nie, want hy weet dat sy hom nie sal durf verklap 
nie. Haar man sal dan self in die gedrang kom. Maar 
dan tref dit hom dat sy heel waarskynlik weet dat Gibbons 
en Grattan saamwerk. Hy storm by die sitkamer in. 

Kyk!” roep hy hard uit. ,As jy `n woord van ons ge- 
sprek verklap, selfs aan die kaptein, sal jou man daarvoor 
boet. Ts dit duidelik?” 

Hy wag nie op haar antwoord nie, maar hardloop dadelik 
terug gang toe. Hy hoor hoe die voordeur oopgestamp 
word. Regs van hom is `n kamerdeur, en hy lei af dat die 
venster daarvan op die gangetjie agter die huis moet uitkyk. 
Hy hardloop deur en skuif die raam op. Dit is soos hy ge- 
dink het. 

Die dak van die oorkantste gebou is amper gelyk met die 
venster waar hy staan. Hy aarsel nie, maar raap hom op 
en spring. ... Gelukkig kry hy die oorkantse gewel beet 
en trek hom op die skuins dak. `Vanonder af hoor hy `n 
paar uitroepe. Hy besef dat hy gesien is en kruip haastig 
verder, maar voor hy die bo-punt van die dak haal, hoor 
hy Grattan `n bevel uitskree. Dan knal `n pistoolskot, en 
`n koeël trek rakelings by hom verby. Hy koes anderkant 
die dak af en gly tot op die rand. 'Toe hy daarvandaan na 

die straat se kant toe kyk, sien hy `n paar soldate om die 
hoek gehardloop kom. 

Jean wag nie langer nie. Hy kruip al met die gewel 
langs tot by die binnehoek, waar die dak `n draai maak. 
Daarvandaan hardloop hy op boontoe, en sodra hy bo-op 
uitkom, kyk hy weer terug. Niemand het sy voorbeeld 
probeer volg om van die venster na die dak toe te spring 
nie. Van onder af hoor hy `n harde bevel: 

,Omsingel die hele blok! Krause, stuur iemand af om 
versterkings te ontbied.” 

Jean spring oor na die gewel van die aangrensende gebou. 
'n Oomblik huiwer hy, en dan glip hy oor die rand en hang 
aan die gewel. Hy voel met sy voete, maar die muur strek 
onafgebroke onder hom. Hy beweeg eenkant toe. Hy pro- 
beer na onder kyk, maar dit is te donker tussen die geboue 
om uit te maak waar die vensters is. Dan, uiteindelik, voel 
hy met sy voete `n opening. Hy laat los bo en gly, met sy 
hande teen die muur. Hy breek sy val deur die venster- 
bank vas te gryp. Dan trek hy hom op en luister aandagtig. 
Daar is geen geluid binne-in die kamer nie. Hy stoot dus 
die raam op en kruip deur. 

'n Rukkie staan hy sy posisie en oorweeg. Hy probeer 
bepaal in watter gebou hy nou is. Heel waarskynlik is hy 
in die een wat net langs Gibbons se voordeur in die straat 
uitloop. Volgens die geraas wat hy hoor, kom dit hom 
voor asof die soektog aan die ander kant by die gangetjie 
voortgesit word. Dit beteken dus dat daar heel waarskyn- 
lik net een of twee soldate in die straat voor hom sal wees. 

Hy soek tot hy die kamerdeur kry en stoot dit versigtig 
oop. Nou is hy in `n lang gang. Aan die onderent daar- 
van sien hy `n dowwe gloed wat blykbaar van die straat- 
lampe afkomstig is. Hy stap saggies daarheen en kyk uit. 


196 


Dit is soos hy gedink het — in die straat onder hom is daar 
net twee berede wagte. Hy stap terug tot by die plek waar 
hy die trap gesien het. (Geruisloos beweeg hy daarlangs af 
tot by die voordeur. Hy stoot dit op `n skrefie oop. Hy 
kan een van die soldate sien, maar die man kyk nie in sy rig- 
ting nie. Dan gee hy `n hoë, deurdringende fluit, 

Hy hou die soldaat dop. Die man kyk in sy rigting, 
maar kan blykbaar niks sien nie. Gelukkig is die deur waar- 
in Jean staan, omtrent halfpad tussen twee straatlampe en 
dus nie te helder verlig nie. 

Voor in die straat hoor hy die vinnige getrippel van perde- 
hoewe. Die groot, swart hings van die Buiter beweeg vin- 
nig in die rigting waar vandaan hy sy meester hoor fluit het. 
Jean hoor `n paar uitroepe, en hy fluit weer, dié keer drin- 
gender. 

Die hings kom in volle vaart aangehardloop. Die soldaat 
kyk in daardie rigting, maar weet blykbaar nie wat aan- 
gaan nie. Die volgende oomblik is die perd voor die deur. 
Jean glip uit. Hy spring nie in die saal nie, maar gryp die 
getroue dier om sy nek. Met net sy een voet in die stie- 
beuel hang hy aan die kant van die dier. 'n Paar woorde 
is genoeg om hom in volle vaart straat af te stuur. Van 
agteraf hoor hy die bulderende stem van Grattan: 

sSkiet die perd, julle swapel” 

sDaar is niemand op hom nie, kaptein!” roep die soldaat 
op die hoek voor Jean uit. 

“Dit maak nie saak nie. Skiet hom!” 

Teen die tyd het Jean reeds sy pistool uitgepluk. Hy 
skiet dit in die grond voor die soldaat se perd af. Die ver- 
skrikte dier steier hoog op sy agterpote en gooi die ruiter in 
die stof neer. Jean kom orent en swaai sy been oor die saal. 
Hy kyk om en sien die klomp oorblufte soldate op die hoek 

by Gibbons se winkel. Hy buig vooroor asof hy geen 
ander doel het as om van hulle te ontsnap nie. 

Toe die eerste koeëls agter hom verby fluit, swenk hy 
regs in `n straat op. By die eerste dwarsstraat draai hy weer 
regs. Hy wil hulle die indruk gee dat hy teen die hange van 
Leeuberg uit wil ontsnap. 

Sodra hy seker is dat hulle sy rigting agtergekom het en 
hy die dreuning van hul perde agter hom hoor, swaai hy nog- 
maals regs en jaag in die rigting van die strand. Hy ken 
elke hoekie en draaitjie en dit neem dus nie lank voordat hy 
heeltemal onder hulle uit is nie. Hy kan hoor hoe hulle in. 
die strate op jaag. 

Dan vat hy koers in die rigting van die plein voor die 
Kasteel. Hier ken hy ook die donkerste kolle, en sodra hy 
hulle bereik, spring hy af en haal `n modieuse baadjie en 
broek uit die saalsakke. Binne vyf minute het hy hom 
verklee; en niemand wat die graaf De Moreaux die volgende 
oomblik gesien het, sou ooit kon droom dat hy daardie fyn 
uitgevatte voorkoms binne so kort tydperk kon bewerk- 
stellig het nie. 

Jean ry op `n gemaklike drafstappie reguit na die Kasteel- 
poort toe. Hy weet dat daar baie mense is wat die groot, 
swart hings as dié van die Buiter ken, maar hy neem ook aan 
dat niemand wat die graaf De Moreaux daarop sien, ooit 
eens aan die Buiter sal dink nie. Boonop het die graaf `n 
groot stal met baie opreg geteelde diere daarin. 

Hy ry onder die poort deur en knik weerskante na die 
soldate. Aan die binnekant leun hy van sy perd af en ver- 
neem of kaptein D'Southy daar rond is. 

Dit word hom meegedeel dat die kaptein en die sersant 
albei uit is op die een of ander sending. 

sO,” sê hy, asof dit nie baie saak maak nie. ,,Jy!” roep 

hy een van die soldate toe. ,Kom hou asseblief my perd `n 
oomblik vas.” 

Hy klim af en stap by die wagkamer in. Daar is nie- 
mand nie. Agter die deur — dit weet hy — hang daar `n 
duplikaatstel sleutels. Haastig steek hy hulle in sy sak. 
Dan stap hy na die lessenaar toe en kyk kastig daar rond. 

`n Oomblik later is hy weer buite. 

“Ek het my verbeel dat ek vanmiddag iets op die kaptein 
se lessenaar vergeet het,” deel hy die soldaat mee. Dan 
knik hy en stop `n muntstuk in die man se hand. Hy be- 
dank hom dat hy sy perd vasgehou het. 

Hy lei die dier langs die muur op, maar nie in die rigting 
van die besoekerskwartiere nie. Sodra hy by een van die 
dwarspale kom, maak hy sy perd daaraan vas. Dan haal 
hy `n bondel goed uit een van die saalsakke en stap daarmee 
tussen die digte heining en die muur langs. Daar is nie 
baie mense in die binneplaas nie en hy twyfel daaraan of 
enigiemand hom gesien of herken het. Weldra glip hy agter 
om die hoek in die rigting van die venster van Sylvia se 
kamer. Hy hoop dat sy daar sal wees. 

`n Oomblik later klim hy deur die venster en kom geruis- 
loos binne op die vloer te Jande. Hy het reeds weer die 
masker oor sy gesig, maar sê stil het hy binnegekom dat sy 
hom nie eens gehoor het nie. 

Sy sit nog by die skryftafel voor die venster. Hy kyk 
eers om om seker te maak dat die gordyne toegetrek is. 

Moenie skrik nie,” sê hy sag. 

Sy kyk vinnig om en kom orent, maar uiter nie `n geluid 
nie. 

“Ek is baie haastig,” sê hy dringend. ,,Daar is nie `n 
oomblik om te verspeel nie.” Hy bedoel dit, want hy weet 
nie hoe lank Grattan na hom sal soek voordat hy besluit 

om na die Kasteel terug te keer nie. ,Ek wil hê dat jy my 
moet help. Luister nou goed. Baie goeie vriende van jou 
is reeds op pad om Marcus te red. Ons weet waar hy is en 
hy sal binnekort hier by die Kasteel wees. Daar is egter 
iets anders wat net so belangrik is. Ek neem aan dat jy nou 
al agtergekom het dat ek en my vriende nooit iets tot na- 
deel van die gemeenskap doen nie. Een van my getrouste 
volgelinge 1ê in `n sel hier in die Kasteel. Ek moet hom be- 
vry voordat Grattan terugkom. 

Soos jy sien, het ek gewone klere aan, maar in hierdie 
pak het ek `n Buitermondering wat ek wil hê jy moet aan- 
trek. Jou rol is baie eenvoudig. Jy moet `n paar soldate 
van die seldeur af weglei en dan onmiddellik na die kamer 
terugkeer. Jy kan dit maklik doen. Ek sal jou wys waar- 
langs jy moet gaan. Willig jy in?” 

“Ek sal doen wat jy sê,” antwoord sy sonder aarseling. 

Sy gaan agter die klerekas in en trek die klere aan wat 
die Buiter haar gegee het. Hy self stroop sy gewone klere 
af, en uit die bondel wat hy saamgebring het, haal hy sy lang 
skerp rapier en gord dit aan sy sy vas. 

Sodra sy gereed is, klim hulle by die venster uit. Hy lei 
haar in die donkerte by die bediendekwartiere verby. Hy 
wys haar waar die agtertrap is en waar sy moet oppas vir 
waterslote waarin sy moontlik mag struikel. Dan gaan hul- 
le deur die agterplaas en die waskamers verby. Eindelik 
kom hulle by die ingang van die binnepoort. 

Jean loer om die hoek en sien die wagte voor die sel. 
Dit is gelukkig redelik donker daar en dus hoogs onwaar- 
skynlik dat enige beweging aldaar van die binneplaas af ge- 
sien sal word. 

“Ek gaan nou hulle aandag trek. Sodra hulle my agter- 
nasit, sal ek hier in die donker deuropening wegkruip. Dan 

moet jy vir al wat jy werd is, al langs die muur af hard- 
loop met die paadjie wat ek so ewe vir jou gewys het. Gaan 
terug na jou kamer toe, maak die deur en vensters toe, trek 
dadelik jou gewone klere aan en versteek al my goed wat 
daar is. Wag dan tot jy weer van my hoor.” 

Hy maak seker dat sy verstaan wat hy van haar verwag, 
en dan glip hy om die hoek. Sy donker klere maak hom 
feitlik onsigbaar in die skemerte. Met sy rug teen die 
muur beweeg hy in die rigting van die ou put. lJn die 
middel van die poort aan die oorkant staan die wagte. Hy 
vorder omtrent tien tree, en dan skop hy aspres hard teen 
die grond. 

Almal kyk in sy rigting. 'n Oomblik is daar stilte. 
Dan roep een hard uit: 

Daar is iemand teen die muur!” 

sDit lyk vir my ook so!” skree 'n ander. 

Jean druk hom van die muur af weg en laat vat na die 
hoek toe. `n Paar harde uitroepe volg kort op mekaar, 
maar hy het reeds die hoek bereik voordat iemand `n bevel 
kon uitdink of `n skoot kom aftrek. Dan hoor hy hulle 
harde voetstappe. 

“Bly twee van julle hier by die deur. Die res volg my!”. 
roep een van die soldate uit. Blykbaar het dié kêrel besef 
dat hy met die Buiter te doen het. Nou wil hy graag die 
eer van sy inhegtenisneming vir homself uithou. 

Net om die hoek praat Jean met Sylvia: ,,Hardloop nou 
so vinnig as jy kan. Die kanse dat hulle jou ooit sal kan 
raakskiet, is baie gering.” 

Hy glip in die donker deuropening in en probeer sy lig- 
gaam so plat as moontlik daarteen druk. Die volgende oom- 
blik storm agt soldate voor hom verby. 


1” 


sDaar gaan hy! 


1”? 


roep een uit. ,Kom, vinniger! 

Sodra die laaste een verby is, glip Jean uit. Hy trek die 
rapier uit sy skede en loer om die hoek. Die twee wagte 
wat oorgebly het, staan nog op hul pos. Hy loer weer na 
die binneplaas toe, maar dit lyk nie vir hom asof daar iemand 
van daardie kant af aankom nie. 

Met die rapier in sy regter- en die pistool in sy linkerhand, 
storm hy geluidloos op die wagte af. So skielik en onver- 
wags is sy aanval dat hy die eerste met die swaard deurboor 
en die twee `n ongenadige hou teen die kop toedien sonder dat 
een van hulle `n geluid kon uiter. Hy voel jammer dat hy 
sy rapier op die een moes gebruik, maar daar was geen ander 
uitweg nie. 

Hy pluk die bos sleutels uit en begin dit haastig deur- 
soek. Hy het gelukkig daardie oggend fyn dopgehou wat- 
ter sleutel Grattan gebruik, en dit duur dus nie lank voor 
hy die een kry wat pas nie. Hy pluk die deur oop, gaan 
binne en trek die deur styf agter hom toe nadat hy die 
sleutel daaruit getrek het. Dan hardloop hy in die gange- 
tjie af en tas rond totdat hy die olielamp kry. Die vuur- 
slag en tonteldoos lê gelukkig langsaan. Nou hardloop hy 
oor na die martelbank toe en, sonder om `n woord met die 
ou man te praat, kap hy die toue met die rapier digby sy 
voete en hande af. 

Met `n kreun van verligting, maar ook van pyn vanweë 
die sametrekking van sy spiere, probeer die ou man orent 
kom. Maar dan val hy slap terug. Onmiddellik sien Jean 
dat die skielike beweging hom weer sy bewussyn laat ver- 
loor het. 

Hy aarsel egter nie. Hy buk en steek sy arms onder 
die ou man se skouers deur, lig hom dan op en gooi hom oor 
sy skouer. Die lampie laat staan hy op die bank en stap 
haastig deur toe. Hy stoot dit oop en loer uit. Daar is 

nog niemand in die binnepoort nie, maar van die kant waar- 
vandaan hy gekom het, hoor hy voetstappe. Dis seker die 
soldate wat terugkom nadat Sylvia hulle ontglip het, dink 
hy. 

En dan tref dit hom meteens dat hulle Sylvia dalk mag 
gevang het! Nogtans aarsel hy nie. Hy glip uit, druk die 
deur toe en met die sleutel wat hy tussen sy vingers vasgehou 
het, draai hy vinnig die slot toe. Dan draf hy oor die bin- 
nepoort om in die donker hoek langs die ou put skuiling te 
vind. 

Hy is ook net betyds, want die volgende oomblik kom die 
voorste soldate om die hoek. Die eerste een roep verskrik 
uit toe hy die twee bewustelose wagte sien. Hy en sy mak- 
kers hardloop vinnig nader. Hulle skreeu vrae na mekaar, 
maar geeneen kan vasstel wat aan die gang is nie. Dan gryp 
een aan die deur en ruk daaraan, maar dit is toe. 

Van waar Jean sit, hou hy hulle noukeurig dop. Daar is 
net vier van hulle. Die ander vier is blykbaar nog aan die 
soek na die Buiter. 

JY!” roep die soldaat uit wat voorheen ook leiding ge- 
neem het, ,,gaan waarsku die klomp daar by die poort. 
Stuur versterkings hierheen en versprei die nuus dat die 
Buiter êrens in die Kasteel is.” Hy draai hom om na een 
van die ander toe. ,,Hardloop jy terug en roep die ander 
vier. Sê hulle aan om dadelik hierheen te kom, want, as 
daar uitgevind word dat ons ons pos verlaat het, sal daar 
moeilikheid wees.” 

Jean sug van verligting. Hy wag totdat albei soldate 
met hul opdragte weg is en dan, vinnig, soos 'n skietende 
valk wat sy prooi op die grond gesien het, spring hy oor die 
binnepoort. Weer eens sak die naaste soldaat geluidloos 
van `n rapiersteek neer en swik die knieë van `n tweede 

onder hom in toe die pistoolkolf hom teen die slaap tref. 
Dan spring Jean terug, tel André versigtig op en hardloop 
met hom oor die binnepoort na die agterplaas toe asof hy 
sy gewig skaars voel. Hy loer om die hoek en sien twee 
soldate van bo af terugkom. Dan steek hy dwarsoor die 
agterplaas in die rigting van die buitemuur sodat hy in die 
skaduwee daarvan kom. Daarlangs hardloop hy vinnig en 
half gebukkend na die bediendes se kwartiere toe. ln meer 
as een venster sien hy nou lig, maar hy hou sy koers totdat 
hy by Sylvia se venster uitkom. Hy klop liggies en `n 
oomblik later maak sy dit oop. Hy stoot die ou man deur 
en glip agter hom in. Onmiddellik trek sy die gordyne 
toe. 

Sy het reeds weer haar rok aan en kyk met bewondering 
na hom onderwyl hy teen die muur leun en die sweet van 
sy voorkop afvee. Hy sug. 

“Ek het nooit gedink ek sal die paal haal nie. Maar 
kom, help my dat ons André onder jou bed insleep.” 

Toe Jean weer orent kom, kyk hy met waardering na 
Sylvia. 

Het jy darem veilig hier gekom?” 

sHoe lyk dit?” Sy glimlag moedig. 

“Ek dink dat dit die beste sal wees as André voorlopig 
hier bly. Ek sal my gewone klere aantrek en op my ge- 
mak hier uitry. Dan sal ek reëlings tref om André te laat 
haal.” 

In die binneplaas is daar nou `n ontsaglike rumoer aan die 
gang. Jean stap oor na die venster toe en trek die gordyn 
effentjies opsy. Soldate storm heen en weer, én SOOS ge- 
woonlik is daar reeds weer `n klomp bediendes en nuus- 
kieriges wat in almal se pad is. 

Maar dan verstyf sy hele liggaam. Omtrent honderd 

tree van die venster af herken hy vir Grattan en Krause. 
Links teen die Kasteelmuur wemel dit van soldate. 

sGrattan is terug!” roep hy uit. Hy hardloop oor die 
vertrek na die agterste venster toe, pluk dit oop en loer uit, 
maar dan deins hy weer terug. Daar is dit ook net die ene 
soldate. Hy gaan na haar kamerdeur toe en maak dit op 
'n skrefie oop, net betyds om 'n hele troepemag by die sit- 
kamer langsaan te sien instorm. Hy druk die deur toe en 
staan terug. `n Glimlag verskyn op sy gesig. 

sDit lyk my of Grattan uiteindelik sy sin gaan kry.” 

Aanvanklik snap sy nie die volle betekenis van sy woorde 
nie. Dan verlaat die kleur haar gesig, en haar fyn gelaats- 
trekke vertrek in `n uitdrukking van pyn. 

Neel” hyg sy uit, ,dit mag nie gebeur nie! Is daar 
nêrens `n uitkomskans nie?” 

Hy haal sy skouers op en lag berustend. 

sAs ek my dood wil verhaas, ja! Ek kan 6f by die deur 
Of by een van die vensters in die arms van `'n twintigtal 
soldate uitspring.” Hy lag weer. ,Nee wat, Sylvia, ons 
turf sit dié keer! Moet net niks sê van André wat onder 
die bed is nie. Ek sal ook nie probeer wegkruip nie, anders 
deursoek hulle dalk die vertrek en vind hom. Miskien kom 
hy nog deur; en luister,” vervolg hy meteens dringend, as 
André nie ontdek word nie — wat nogal moontlik is, aan- 
gesien hulle so dankbaar sal wees om my te vang dat hulle 
hul dalk nie verder aan hom sal steur nie, — dan moet jy 
onmiddellik met een van my mense in aanraking kom. Jy 
sal netnou wel weet wie ek is. Sê vir hulle van André en 
laat hulle hom hier kom uitsmokkel. Verstaan?” 

Op daardie oomblik bars die deur agter hom oop. Hy 
swaai hom om. Voor hom staan Grattan met `n helse gryns- 

En nou?” roep hy verheug uit. ,Dit lyk my jy verset 
jou nie eens nie. Jy het natuurlik klaar vasgestel dat jou 
saak hopeloos is.” 

Jean kyk kalm na die man. So doodseker is Grattan 
Van sy oorwinning dat hy sowaar nie eens die moeite gedoen 
het om op die vertrek af te sluip nie! Maar dan besef hy 
dat dit maar Grattan se manier is. 

'n Paar soldate druk intussen by Grattan verby en om- 
singel die Buiter in die middel van die vertrek. Dan stap 
Grattan stadig nader met oorwinningsvreugde in sy oë. 

sUiteindelik sal ons die geheim van die Buiter oplos,” sê 
hy met `n glimlag. 


206 


HOOFSTUK DERTIEN 


Nog nooit vantevore het Jacgues die getroue dier onder 
hom so mishandel nie. Gewoonlik is net die ligste aan- 
raking van sy knie genoeg om die bruin merrie in volle 
vaart te laat voorgalop. Maar nou piets hy haar kort-kort 
met sy rykarwats in die sye. Agter hom volg Pierre en 
Philip. Hulle jaag met die sanderige wapad teen die helling 
op na die nek toe. 

Jacgues weet nie hoe vinnig Gibbons beweeg en ook nie 
hoe lank gelede hy reeds van sy huis af weg is nie. Hy 
hoop maar net dat hulle hom sal kan inhaal voordat hy by 
die strand kom, want daar sal dalk heel party van sy mede- 
werkers wees. Jacgues het reeds geraai dat Gibbons met 
smokkelary te doen het. 

sKom, kêrels,” moedig hy die ander aan. ,M'sieur Jean 
is alleen, en ons moet so gou as moontlik by hom terug 
wees.” 

Die skuim vlek by die perde se bekke uit. Dit spat teen 
die ruiters se bene, maar daar is vir hulle geen genade nie. 
Bo-op die nek kom hulle vir `n oomblik tot stilstand. 
Jacgues dink vinnig. Daar is twee paaie, een wat afloop na 
die linkerkant toe, en 'n ander wat effens regs teen die hel- 
lings van Leeuberg by die jaghuis, wat deur `n vorige goe- 
werneur daar opgerig is, verbygaan. Uiteindelik besluit hy 
op die regterhandse pad. Jean het uitdruklik gesê dat die 
skip agter Leeuberg sal wees. 

Hulle trek so haastig weg dat die hoewe van die perde 
sand en kluite na agtertoe uitskop. ln dolle vaart gaan 
hulle teen die steilte af tot hulle meteens die gerunnik van 
'n perd `n ent voor hulle hoor. Onmiddellik verslap hulle 
die pas, en 'n rukkie later bespeur hulle vier gestaltes `n ent 
voor hulle. Hulle trek hul perde onder die digte bome langs 
die pad in. Uit die feit dat die ruiters voor hulle op hul ge- 
mak voortgaan, lei Jacgues af dat hulle nie bewus is van 
hul agtervolgers nie. 

sDaar is blykbaar vier van hulle. Een moet Marcus 
D'Soutchy wees. Ons sal hulle maklik kan oorrompel as 
ons hulle onverwags aanval. Die beste sal wees om hier teen 
die helling uit te jaag en hulle te gaan voorlê.” 

Hulle stuur die perde tussen die bome deur. Die diere 
hardloop feitlik net so vinnig as Wat `n gewone perd wat nie 
aan hierdie nagtelike avonture gewoond is nie op `n gelyk 
pad sou galoppeer. 'Terwyl hulle nog klim, gaan dit effens 
stadiger, maar dan, wanneer Jacaues weer na links swenk, 
vorder hulle verbasend vinnig tot hulle skielik weer op die 
pad afkom wat met `n draai die helling van die berg volg. 

Hulle sit roerloos en wag. Hulle streel die nekke van die 
perde liggies om te verhoed dat hulle dalk runnik. 

`n Paar oomblikke later doem die gestaltes van die vier 
ruiters voor hulle op. Sodra hulle gelyk met hulle is, word. 
dit vir Jacgues duidelik dat die een in die middel met sy 
hande agter hom gebind sit. 

Pierre, pak jy die agterste een. Philip, skiet tussen hulle 
deur na die anderkantste een toe. ËEk sal die voorste een 
aanval.” Hy fluister dit saggies onderwyl hy na hulle toe 
oorleun. Dan druk hulle hul hakke in die perde se lieste, en 
die diere spring vorentoe. Jacgues skiet uit die saal en 
stamp die voorste ruiter van sy perd af. Hulle kom albei in 

die sanderige grond te lande. Die volgende oomblik voel 
Jacaues die hande van sy teenstander om sy keel klem. On- 
willekeurig kry hy respek vir die man wat half dwars bo-op 
hom sit, want die kêrel het blykbaar onmiddellik tot verhaal 
gekom. Jacagues aarsel egter nie. Hy het reeds sy pistool 
uitgetrek en swaai dit nou hard na die man se kop bo hom. 
Sonder `n geluid kantel hy eenkant toe en lê stil. 

Jacaues spring op en kyk angstig na waar Philip en Pierre 
met hul teenstanders worstel. Die volgende oomblik staan 
Pierre op, en dan snel albei oor na Philip toe wat blykbaar 
ondergesit word. Jacaues duik deur die lug en kom op die 
skouers van die man te lande. Hy ruk hom terug en vel 
hom met `n geweldige vuishou onder die ken. 

Hy buk oor hom. 

“Dit is ons vriend Gibbons!” roep hy uit. 

“En hy is vervlaks sterk ook,” hyg Philip onderwyl hy 
opstaan. 4Ek het gedink hy druk my gorrel in.” 

Jacaues draai hom om en kyk na die man wat nog roer- 
loos op die perd sit. D'Southy kyk na hom toe af, maar dit is 
heel duidelik dat daar nie meer veel verset by hom aanwesig 
is nie. 

Jy kon van die geleentheid gebruik gemaak het om weg 
te jaag, vriend,” sê Jacaues geestig. 

sDit sou `n bietjie dwaas gewees het,” antwoord D'Southy 
effens hees, want sy keel en lippe is droog. ,As julle vyan- 
de van Gibbons is, hoop ek dat julle dalk my vriende sal 
wees.” 

sHeeltemal logies,” antwoord Jacgues onderwyl hy 'n mes 
uitpluk en D'Southy se hande en bene lossny. Sy voete was 
onder die maag van die perd deur vasgemaak, maar die ver- 
band is reeds vroeër van sy mond af verwyder. 

sDaar sal nie nou tyd wees vir verduidelikings nie!” gaan 
Jacaues voort. ,Ons moet onmiddellik teruggaan na die 
Kasteel toe. Onderwyl ons ry, sal daar nie kans wees om te 
gesels nie. Ek sal later vir jou sê wat van jou verwag 
word.” 

Rats spring die drie op hul perde. Hulle laat die smokke- 
laars net so in die pad Iê en vat koers terug stad toe. Skaars 
`n halfuur later jaag hulle deur die uithoeke van die stad. 
Jacgues ken al die verlate erwe en donker paadjies. Spoedig 
bereik hulle die beskermende skaduwees van die bome op die 
plein voor die Kasteel. 

“En nou, D'Southy,” sê Jacgues half uitasem, ,,moet ek 
die bevele van my leier aan jou oordra. Wie ons is, maak 
nie op die oomblik saak nie. Jy sal dit later wel uitvind. 
Ek kan jou egter net meedeel dat ons jou lewe gered het, 
soos jy miskien self raai. En ek gaan onbeleef genoeg wees 
om op jou dankbaarheid staat te maak.” 

Jacagues het die hele saak fyn uitgepluis onderwyl hulle ge- 
ry het. Hy probeer dink hoe sake op daardie oomblik met 
Jean staan. Soos hy die saak insien, sou Jean by die Kasteel 
probeer inkom het om André te red. Die feit bly egter dat 
Jean hom versoek het om D'Southy onmiddellik na sy suster 
toe te stuur. Hy besef die wysheid van daardie bevel, want 
voordat D'Southy se suster hom nie uitgeken het nie, sal dit 
miskien vir die jong man maar moeilik wees om sy gesag te 
handhaaf. ,Ek moet jou versoek,” vervolg hy, ,om onmid- 
dellik uit te vind waar jou suster se kamer is. .Dan moet 
jy jou daarheen haas. Sal jy dit doen?” 

“Ek sal dit doen, en ook enigiets anders wat jy van my 
mag vereis,” antwoord D'Southy ernstig en met `n bewoë 
stem. 

Dit sal al wees, 


” 


antwoord Jacaues saaklik. ,,Jy moet 

asseblief net gou speel. Miskien ontmoet ons mekaar weer.” 

Ek bid dat dit die geval mag wees. 'Tot siens.” 

Sonder meer stamp D'Southy sy perd in die sye en galop- 
peer vorentoe in die rigting van die ligte by die Kasteel. Hy 
het nie die vaagste benul van die identiteit van sy redders 
nie, maar hy kon die dringendheid in hul leier se stem 
hoor. Dié het toe nog van `n ander leier ook gepraat. 
D'Southy wonder wat dit met hom te doen kan hê en hoe 
sulke geheimsinnige ruiters opdrag kon gekry het om hom 
te red en te beveel om dadelik na sy suster se kamer te 
gaan. Dat hulle hom ooit gevind het, is al klaar vir hom `n 
wonderwerk! 

Voor die Kasteelpoort word hy voorgekeer. Hy besef dat 
hy maar `n gehawende figuur moet slaan, maar D'Southy 
het sy rang nie deur ydelheid verwerf nie. 

#Ek wil onmiddellik deurgaan na my suster se kamer toe. 
Jy sal my daarheen neem!” gebied hy die soldaat wat hom 
gevra het waarheen hy op pad is. So gebiedend is sy stem 
dat die man hom net een keer aankyk en dan meteens op 
aandag staan. 

En Wie is u suster as ek mag vra?” 

Mejuffrou Sylvia. Ek is kaptein Marcus D'Southy, jul 
bevelhebber. Die man wat hom op die oomblik as die 
kaptein voordoen, is `n bedrieër. 'Toe, moenie staan en 
slaap nie! Neem my na haar kamer toe.” 

'n Gebrom ontstaan tussen die klomp soldate in die om- 
trek, maar D'Southy se houding het reeds indruk gemaak. 
Die soldaat met wie hy gepraat het, neem die perd aan die 
toom en lei hom deur die Kasteelpoort in die rigting van 
die besoekerskamers. D'Southy kyk om hom heen. Hy 
ken die omgewing glad nie. Maar hy sien dat dit `n ent 
voor hom van die soldate krioel. Weer eens styg daar 'n 

diepe bewondering by hom op vir die man Wat meer as `n 
uur gelede bevele kon afgegee het wat hom nou reguit hier- 
natoe lei. 

Toe hulle die klomp troepe bereik, klim D'Southy af. 
Die soldaat wat hom begelei het, roep na een van die ander. 

Wat gaan hier aan?” 

sDie kaptein het die Buiter gevang. Hulle is daar 
binne in mej. D'Southy se kamer.” 

Sonder om langer te wag druk D'Southy tussen die klomp 
deur. `n Paar kyk hom nors aan, maar hy stamp hulle 
opsy en vorder tot by die sitkamerdeur. Daar druk hy in, 
en toe een of twee van die wagte hom probeer terughou, 
kyk hy hulle met soveel forsheid aan en gebied hy hulle met 
so `n sterk, besliste stem om uit sy pad te staan, dat hulle 
sonder aarseling gehoorsaam. By die kamerdeur self moet 
hy `n paar opsy ruk en een of twee ander by die deur in- 
stoot voordat hy kan binnekom. 

Net binnekant die deur staan hy stil. `n Oomblik lank 
kyk hy rond om te sien Wat aangaan. 

In die middel van die kamer staan 'n man in swart ge- 
klee, met `n masker oor sy oë, net soos die drie wat hom 
pas gered het. Rondom hom is `n kring van soldate, en 
eenkant teen die bed staan Sylvia. `n Gloed van dankbaar- 
heid en verligting gaan deur hom toe hy sien dat sy veilig 
is. 

Maar dan word sy oë gevestig op die rug van die man 
voor hom. Hy erken hom onmiddellik; dis Joseph Grattan. 

Juis op daardie oomblik stap Grattan stadig met uitge- 
strekte hand vorentoe na die stil, glimlaggende figuur voor 
hom. 

,Arresteer hierdie man!” bulder D'Southy meteens. . 

Almal in die vertrek kyk om na hom. Die soldate staan 


212 


verslae en reageer nie op sy bevel nie. Sylvia uiter `n hart- 
verskeurende gil van blydskap en begin oor die vertrek na 
haar broer toe hardloop. 

Grattan swaai om asof `n pyl hom in die rug getref het. 
Sy oë verstar in sy kop. Die bloed verdwyn uit sy wange 
en hy word wit soos `n laken. Sy Nemesis het hom in- 
gehaal! 

Marcus D'Southy,” fluister hy hees asof hy `n spook 
sien. 

Ja, Marcus D'Southy. Kaptein Marcus D'Southy. Wie 
anders het jy verwag? Arresteer hierdie man!” bulder hy 
weer. 

Nog aarsel die soldate, alhoewel die naastes almal gehoor 
het dat Grattan hierdie vreemdeling op sy eie naam noem, 
Tot 'n hele paar van hulle dring dit nou stadig deur dat 
Grattan `n bedrieër moet wees. 

Maar nog voordat hulle kan optree, het Grattan sy self- 
beheersing herwin. Hy pluk sy pistool uit sy gordel en 
swaai dit die volgende oomblik vinnig op in D'Southy se rig- 
ting. 

Marcus besef dat dit die einde is. Die huiwering van die 
soldate het hom sy dood gekos. Dit flits deur sy brein dat 
hy hom vorentoe moet gooi om die man te probeer oorrom- 
pel, maar die pistool is reeds gelyk met sy hart, en hy kan 
al die verstywing in Grattan se vingers sien. 

Uit 'n onverwagte oord kom die eerste optrede. Die 
Buiter, wat van die begin af die hele spulletjie met onver- 
stoorde kalmte aanskou het, tree skielik vorentoe en tref 
Grattan met'n geweldige vuishou langs die nek. (Grattan 
ruk vorentoe en die skoot gaan af, maar die koeël sink in die 
houtvloer in. Oombliklik storm vyf, ses soldate op hom af 
en gryp hom van alle kante vas. 

Sylvia het teruggedeins toe sy Grattan se beweging sien. 
Nou hardloop sy vorentoe en werp haar in haar broer se 
arms. Sy huil onbeskaamd van blydskap. Hy troos haar 
en vou haar liefdevol in sy arms. Dan, nadat sy effens be- 
daar het, stoot hy haar van hom af weg, maar sy bly staan 
nog langs hom onderwyl hy sy arm om haar skouers het. 

sINeem hierdie man en sluit hom op, maar pasop! Hy is 
gevaarlik en geslepe. 'Tien van julle bly by hom in die sel 
tot julle verder bevele van my kry. Gou nou!” 

Die soldate aarsel nie meer nie. Dit is vir hulle nou baie 
duidelik wie hier bevel voer. 

Dan kyk D'Southy na die Buiter. Daar is `n honderd 
vrae in sy oë, maar die uitdrukking in dié van die Buiter 
bly onveranderd. Nadat hy Grattan die hou toegedien het, 
het hy eenvoudig weer teruggestaan en sy arms gevou. 

sFHierdie man het my eer gered,” fluister Sylvia in sy oor, 
want sy kon sien dat Marcus nou in 'n baie moeilike posisie 
verkeer. Sy raai dat hy nie mooi weet watter houding hy 
behoort in te slaan nie. 

Hy kyk na haar af en daar is die teerheid van liefde in sy 
oë. Dan kyk hy weer terug na die Buiter toe en dit is vir 
Jean asof die man nie meer twyfel, of vrae wil stel nie. 

Maak die vertrek leeg!” roep D'Southy uit. ,Dit is my 
suster se private kamer. En jy!” roep hy na een van die 
soldate, ,,trek jou baadjie uit en gee dit vir daardie man.” 
Hy beduie in die rigting van die Buiter. 

Net 'n oomblik aarsel die soldaat, maar dan gehoorsaam 
hy. Jean vang dit behendig. 

, Trek dit aan,” vervolg D'Southy met dieselfde beslist- 
heid. 

Jean haal sy skouers op. Dit is vir hom betreklik duide- 
lik dat die man uit `n gevoel van dankbaarheid handel. Hy 

het ook die woorde van sy suster gehoor. Hy trek die baad- 
jie aan. 

Jy!” roep D'Southy na een van die soldate. ,,Begelei 
hierdie man na buite, en enigeen wat hom probeer keer, sal 
aan my verantwoording moet doen daarvoor.” 

Weer volg die stille blik tussen die twee mans, en dan 
kyk Jean na die meisie. Sy staalgrys oë probeer haar bewus 
maak van die man wat nog onder die bed Iê, en dit kom 
hom voor asof daar 'n gerusstellende antwoord in hare is. 
Dan staan D'Southy sonder meer opsy, en Jean volg die 
soldaat na buite. Honderde nuuskierige oë volg hulle, maar 
almal het die kaptein se bevel gehoor en die nuus het reeds 
buitetoe versprei. Jean tik die soldaat op die skouer, en 
dan stap hulle na sy perd toe. Hy klim op en gaan op 'n 
stappie agter die soldaat aan tot by die poort. Selfs hier 
het die nuus die wagte reeds bereik. Hulle staan opsy en 
die gemaskerde ruiter op die groot, swart hings galoppeer 
ongehinderd deur en verdwyn in die donker nag. 

In Sylvia se kamer omhels sy en Marcus mekaar weer 
sodra die ander uit is. Daar is so baie waaroor hulle wil 
praat, maar hulle weet nie waar om te begin nie. 

Dan hoor hulle weer voetstappe wat na die deur toe 
kom. 'n Ferme klop volg, en sodra Sylvia die deur oop- 
gemaak het, tree die goewerneur na binne. 

Eksellensie!” roep sy uit en maak `n ligte kniebuiging. 

sNaand, juffrou D'Southy.” Hy kyk na die gehawende 
voorkoms van die man voor hom. ,En wie mag dit wees?” 

sDit is my broer, kaptein D'Southy.” 

Maar ek verstaan nie.” Daar is `n verwilderde uitdruk- 
king in die goewerneur se oë. 

Dit is 'n lang storie,” begin D'Southy. ,Die bedrieër 
wat hom as kaptein D'Southy voorgedoen het, se naam is 

Joseph Grattan....” Maar Sy Eksellensie val hom in die 
rede: 

Voor jy verder gaan, D'Southy, wil ek eers graag weet 
wat so pas hier aangegaan het. Ek het verstaan dat die 
Buiter in hierdie kamer vasgekeer was.” 

Nie `n spier verroer op Marcus D'Southy se gesig nie. 
Sy suster kyk met skielike angs na hom, want sy besef dat 
Marcus die Regering se grootste vyand met opset deur sy 
vingers laat ontsnap het. 

sDit was nie die Buiter nie,” antwoord D'Southy ernstig. 
sDie man wat in hierdie vertrek was, is regstreeks verant- 
woordelik vir my vryheid. Hy het maar net die rol van 
die Buiter aangeneem om dit te kon bewerkstellig. Ek sal 
u al die inligting gee.” 

Voordat hy verder kan gaan, hoor hulle `n geskreeu buite- 
kant. Voetstappe kom vinnig in hul rigting. `n Paar oom- 
blikke later bars sersant Krause binne. Hy salueer en voor- 
dat hulle nog kan verneem wat aangaan, sê hy uitasem: 

sDie handlanger van die Buiter wat gisteraand gevang 
is, is nie meer in die donker sel nie!” 

sINou wat gaan dan aan?” bulder die goewerneur. ,,ls 
daar nie `n deur en `n muur in hierdie plek sterk genoeg om 
die Buiter te keer nie?” 

Ook dit kan ek maklik verduidelik,” antwoord D'Southy 
kalm. ,Onderwyl hierdie rumoer aan die gang was en Grat- 
tan asook die hele garnisoen se aandag elders gevestig was, 
het die ware Buiter heel waarskynlik `n gulde geleentheid ge- 
had om op sy gemak al die seldeure oop te sluit en daaruit 
te haal wie hy wil.” 

Natuurlik!” roep die goewerneur uit. ,Ek sê jou, 
D'Southy, jy kon nie op `n beter tydstip aangekom het nie. 
Daardie skurk wat jou plek ingeneem het, is die hopelooste 

swakkeling wat ek nog ooit teëgekom het. Mêre trap hy 
uit die Kolonie! Maar,” vervolg hy vriendeliker, ,jy lyk 
uitgeput en ek kan aan jou lippe sien dat jy lank laas water 
gehad het. Rus jou nou eers uit, dan kan ons mêreoggend 
op al hierdie sake ingaan. Goeienag.” 


Dit is die volgende oggend kort n4 ontbyt. Jean sit 
langs Willa op die rusbank in sy sitkamer. 'Teenoor hulle 
sit Jacgues en Elmien. Hulle is almal stil en bedruk. 

Ja,” sug Jean naderhand, ,,ons sal nou maar weer elkeen 
ons rol moet speel wanneer ons die nuwe kaptein ontmoet. 
`n Mens sal later begin deurmekaar raak met wat jy ver- 
onderstel is om te weet en wat nie! Ek kon gisteraand dui- 
delik sien dat D'Southy uit 'n gevoel van dankbaarheid han- 
del. Hy het my my vryheid gegee aangesien hy meen dat 
ek sy lewe gered het. Ek wonder tog net hoe hy dit aan 
die goewerneur gaan verduidelik. Maar ons sal dit wel later 
hoor.” 

sDit help tog nie jy praat oor ander dinge nie, Jean!” 
roep Willa weer uit. ,Ek kan dit nie help nie, maar my 
gedagtes bly by André.” 

sLiefling,” sê Jean sag onderwyl hy sy arm om haar 
skouers sit, ,André lewe nog. Ek het hom daar in Sylvia 
D'Southy se kamer gelaat. Vir al wat ons weet, sal ons 
netnou van haar tyding kry dat ons hom daar moet kom 
verwyder. Moet jou nie bekommer nie. Sake staan op die 
oomblik so goed as wat ons dit moontlik kan verwag. 'Ty- 
dens die hele episode van gisteraand was daar net een of twee 
soldate wat my as die graaf De Moreaux daar sien ingaan 
het, en ek twyfel buitendien daaraan of hulle my ooit met 
die Buiter sal verbind. Hulle sal nie eers weer daaraan dink 

dat ek by die Kasteelpoort ingegaan en `n draai in die wag- 
kamer gemaak het nie.” 

Onderwyl hy nog praat, klop iemand aan die deur. `n 
Bediende kom in en oorhandig `n brief aan die graaf. 

Miskien kom dit van Sylvia!” roep hulle uit. 

Jean skeur die briefie oop. Hy lees dit vinnig deur en 
oorhandig dit aan Willa. Sy lees dit ook en kyk dan vraend 
na Jean. 

lees dit hard, Jean,” versoek Jacgues. 

sDit kom blykbaar van die Kasteel af,” sê Jean. Dan 
begin lees hy: 


Die Heer Buiter, 


Die vraag wat my hinder, is boe dankbaar `n mens be- 
hoort te wees, en of dit ooit werklik moontlik is om iemand 
wat jou lewe gered bet, te vergoed. Nogtans is dit soms 
nodig dat `n perk aan alle gevoelens gestel moet word. Jy 
het my lewe gered, en gisteraand bet ek dieselfde aan jou 
gedoen. Hiermee is my dankbaarheid dus finaal betoon.” 


OT) 


“Dit is geteken ,Marcus D'Southy”. 

Hy vou die briefie ingedagte toe. 

Maar wat kan dit beteken, Jean?” vra Willa weer. 

“Ek weet nie. (Gisteraand nadat ek André in Sylvia se 
kamer versteek het, het ek haar gesê dat sy niks moet laat 
agterkom nie. Ek het aangeneem dat ek ontmasker sou 
word en het haar toe gesê dat sy op `n geleë oomblik met 
julle in aanraking moet probeer kom ten einde André daar- 
uit te kry. Maar toe is ek nooit ontmasker nie! Hoe op 
aarde kon hierdie brief dus na my toe gekom het?” 

“Ek weet nie,” sê Jacgues mymerend. ,,Dit eindig vir 

my effens koddig; dis byna asof hy wil sê dat hy met hier- 
die brief nog vir oulaas sy dankbaarheid wil betoon.” 

“Ek weet nie,” sê Jean stadig. ,Dit kom my weer voor 
asof hy hiermee te kenne wil gee dat my lewe teen syne op- 
weeg en dat hy dus geen keuse in verband met André het 
nie.” 

Onmiddellik begin Willa weer sag te snik. 

Jy bedoel dat hy jou hiermee net wil laat weet dat hy 
sy plig as kaptein van die garnisoen aanvaar het en dat hy 
André as `n gevangene aanhou om verhoor te word?” 

Tean knik. 

Maar dan beteken dit mos dat ons sommer dadelik weer 
op ons perde moet klim om hom daar te gaan uithaal!” roep 
Jacaues uit in `n poging om opgeruimd te wees. 

Jean skud sy kop. 

“Ek dink dit sal maar moeilik gaan solank D'Southy daar 
is. Dit lyk my hy is 'n kêrel met heelwat gesonde ver- 


stand.” 


Dan word daar weer aan die deur geklop, en enkele oom- 
blikke later kom Philip en Pierre binnegestap. 'Tussen hulle, 
met sy arms om hulle skouers, hang die ou man, André. 
André!” roep Willa verheug uit. Sy spring op en, ge- 
volg deur die ander, hardloop sy na hom toe. Vrae tuimel 
oor hul lippe, maar die ou man antwoord nie, want hy kan 
nie. Langs hom loop die trane onbeskaamd oor Pierre se 
wange. Philip se lippe bewe, en die ou man kan maar net 
sit en glimlag. 

sDan het jy die briefie gebring, nie waar nie?” roep Jean 
uit. 

André knik. Uiteindelik kry hy sy stem uit: 

sDie kaptein en sy suster het my daar uitgesmokkel. 

Hulle het my die briefie gegee en gesê dat ek dit aan my 
leier — wie hy ook al is — moet gee.” 

sDan is dit wat hy bedoel met ,hiermee is my dankbaar- 
heid dus finaal betoonm'!” 

Maar is dit nie genoeg nie, Jean?” 

Natuurlik!” roep hy uit onderwyl hy haar in sy arms 
neem. ,Dit is méér as genoeg, want nou is ons almal weer 
bymekaar!” 

